ഹീമോഗ്ലോബിന് ലെവല് വര്‍ധിപ്പിക്കാനിതാ ചില മാര്‍ഗ്ഗങ്ങള്Keralafamily | The lifestyle portal\nഹീമോഗ്ലോബിന് ലെവല് വര്‍ധിപ്പിക്കാനിതാ ചില മാര്‍ഗ്ഗങ്ങള്\nMonday 15 January 2018 05:27:25 PM\nഹീമോഗ്ലോബിന് ലെവല് കുറയുന്നത് ഇന്ന് ഭൂരിഭാഗം സ്ത്രീകളും നേരിടുന്ന ഒരു വലിയ പ്രശ്‌നമാണ്. ഹീമോഗ്ലോബിന് ലെവല് കുറയുന്നത് പലതരത്തിലുള്ള ശാരീരിക ബുദ്ധിമുട്ടുകള്‍ക്കും കാരണമാകും. ഓക്‌സിജന് വാഹകരാണ് ഹീമോഗ്ലോബിനുകള്. നമ്മുടെ ശരീരത്തിന്റെ വിവിധഭാഗങ്ങളിലേക്ക് ഓക്‌സിജന് എത്തിക്കാന് സഹായിക്കുന്നത് രക്തത്തിലെ ഹീമോഗ്ലോബിനുകളാണ്.ആവശ്യത്തിനുള്ള ഹീമോഗ്ലോബിന് ഇല്ലാത്തത് തളര്‍ച്ച,ക്ഷീണം തുടങ്ങിയ അവസ്ഥയിലേക്കെത്തിക്കും.\nകുറഞ്ഞ ഹീമോഗ്ലോബിന് ലെവല് ഏറ്റവും വേഗം തന്നെ പരിഹരിക്കേണ്ടത് അത്യാവശ്യമാണ്. ക്ഷീണവും വിളര്‍ച്ചയും അല്ലാതെ മറ്റുപല ഭീകര അവസ്ഥയിലേക്കും മാറും മുമ്പെ തന്നെ. ഓക്‌സിജന് വേണ്ടത്ര രക്തത്തിലൂടെ എത്താത്തത് ഹൃദയത്തിന് പമ്പിംഗ് പ്രഷര് കൂട്ടുന്നു. ഇത് തുലനമല്ലാത്ത് ഹാര്‍ട്ട് ബീറ്റ്‌സിന് കാരണമാകുന്നു. ആവശ്യത്തിന് അയേണ് ലഭിക്കാത്തതാവാം ഇതിനുള്ള കാരണം. ഹീമോഗ്ലോബിന് വര്‍ധിക്കാന് ഏറ്റവും അത്യാവശ്യമായ ഘടകമാണ് അയേണ്.\nഹീമോഗ്ലോബിന് ലെവല് നോര്‍മല് ലെവലിനേക്കാള് താഴെയാണെങ്കില് അത് ഉയര്‍ത്താന് സഹായിക്കുന്ന ചില നാടന് മാര്‍ഗ്ഗങ്ങള് പരിചയപ്പെടാം. ഇതിനായി മരുന്നു ഉപയോഗിക്കുന്നവരാണെങ്കില് ഡോക്ടറുടെ ഉപദേശമനുസരിച്ചു മാത്രമേ സ്വയം ചികിത്സ പാടുള്ളൂ. പ്രശ്‌നം വളരെ തീവ്രമായിട്ടുള്ളവര് ആദ്യം ഡോക്ടറുടെ ഉപദേശം തേടുന്നത് നല്ലതാണ്.\n1. അയേണ് സമ്പുഷ്ടമായ ഭക്ഷണം കഴിക്കുകയാണ് ആദ്യപടി\nനമ്മുടെ ഭക്ഷണത്തിലൂടെ അയേണ് ഉള്ളിലെത്തുന്നത് വര്‍ധിപ്പിക്കാം. അയേണ് മിനറല് നമ്മുടെ ശരീരം ഉത്പാദിപ്പിക്കുന്നില്ല. ദിവസവും 1.8മിഗ്രാം എങ്കിലും അയേണ് നമ്മുടെ ഉള്ളിലെത്തേണ്ടതുണ്ട്.\nഅയേണ് ധാരാളം അടങ്ങിയിരിക്കുന്ന ചില ഭക്ഷ്യവസ്തുക്കള്.\nസ്പിനാഷ് (പാചകം ചെയ്തത്) : 2.0 -3.4 mg ഒരു പകുതി കപ്പില്\nഇന്‍സ്റ്റന്റ് ഓട്ട് മീല് (cooked) : 4.5-6.6mg in 175ml(മുക്കാല് കപ്പ്)\nടൊമാറ്റോ പ്യൂരി : 2.4 mg in 125ml\nബേബി സോയാബീന് (cooked): 1.9 - 2.4 mg in half cup\nപ്രൂണെ ജ്യൂസ് - 1.6mg in halfacup / 125ml\nതാറാവ് : 1.8 - 7.4 mg in 75g\nബീഫ് (cooked) : 1.4 - 3.3 mg in 75g\nകോഴി, ടര്‍ക്കി, ലാമ്പ്(ചെറിയ ആട്) ലിവര് (cooked) : 6.2 - 9.7 mg in 75g\nകണവ, ഓയിസ്റ്റര് (cooked)\nസോയബീന്‍സ് , ധാന്യം, ബീന്‍സ് , മുട്ട എന്നിവയിലും അയേണ് ധാരാളം അടങ്ങിയിരിക്കുന്നു.\nശരീരം അയേണ് ആഗിരണം ചെയ്യുന്നതിന്റെ അളവ് വിറ്റാമിന് സി റിച്ച് ഫുഡ് ഉപയോഗിച്ച് വര്‍ധിപ്പിക്കുക\nനമ്മള് അയേണ് റിച്ച് ഫുഡ് കഴിച്ചതുകൊണ്ട് മാത്രം കാര്യമില്ല. ഇത് ശരീരത്തിലേക്ക് ആഗിരണം ചെയ്യപ്പെടേണ്ടതുമുണ്ട്. നമ്മള് കഴിക്കുന്നതിന്റെ 10 മുതല് 30 ശതമാനം മാത്രമാണ് നമ്മുടെ ശരീരം അയേണ് ആഗിരണം ചെയ്യുന്നത്. നമ്മുടെ ഭക്ഷണത്തില് നിന്നും എത്ര അയേണ് ആഗിരണം ചെയ്യുന്നുവെന്നത് വിറ്റാമിന് സിയുമായി ബന്ധപ്പെട്ടിരിക്കുന്നു. അയേണ് ആഗിരണത്തിന് സഹായിക്കുന്ന വിറ്റാമിനാണിത്. അതുകൊണ്ട് വിറ്റാമിന് സി ധാരാളമുള്ള ഭക്ഷണങ്ങളും നമ്മുടെ ഡയറ്റില് ഉള്‍പ്പെടുത്താം.\nവീറ്റ് ഗ്രാസ് ജ്യൂസ്\nവീറ്റ് ഗ്രാസ് ജ്യൂസ് കുടിക്കുന്നത് ഹീമോഗ്ലോബിന് വര്‍ധിക്കാന് മാത്രമല്ല പ്ലേറ്റ്‌ലറ്റ്‌സ്, റെഡ്, വൈറ്റ് ബ്ലഡ് സെല്ലുകള് വര്‍ധിക്കാനും കാരണമാകുന്നു, വീറ്റ് ഗ്രാസില് ധാരാളം ക്ലോറോഫില് അടങ്ങിയിരിക്കുന്നു. വിറ്റാമിന് ബി12, ഫോളിക് ആസിഡ്, അയേണ് എന്നിവയും കൂടാതെ ആന്റി അനീമിക് ഗുണങ്ങളുമുള്ളതാണ് വീറ്റ് ഗ്രാസ്.\nഇന്ത്യന് നെല്ലിക്ക അനീമിയയ്ക്കും ഹീമോഗ്ലോബിന് ലെവല് കൂട്ടാനും\nഇന്ത്യന് ഗൂസ്‌ബെറി അഥവാ എംബ്ലിക്കാ ഒഫിസിനാലിസ് ഹീമോഗ്ലോബിന് ലെവല് കൂട്ടാന് സഹായിക്കുമെന്ന് പഠനങ്ങള് പറയുന്നു. നെല്ലിക്കയുടെ ഈ ഗുണം കാരണമാണ് ഇത് അനീമിയ ഇല്ലാതാക്കുനുള്ള ആയുര്‍വേദമരുന്നുകളില് (ത്രിഫല പൊടി) നെല്ലിക്കയെ ഉള്‍പ്പെടുത്താന് കാരണം. എത്ര ഉപയോഗിക്കണമെന്നത് ആയുര്‍വേദ ഡോക്ടറുടെ നിര്‍ദ്ദേശമനുസരിച്ചാവണം.\nവിറ്റാമിന് ബി6ന്യൂനത പരിഹരിക്കണം\nവിറ്റാമിന് ബി6ഇല്ലാത്തതും അനീമിയയ്ക്ക കാരണമായേക്കാം. ഹീമോഗ്ലോബിന് ലെവല് കുറയാനുള്ള കാരണം കണ്ടുപിടിച്ച ശേഷമാണ് പരിഹാരം തേടേണ്ടത്. 1.3മിഗ്രാം വിറ്റാമിന് ബി6ആണ് നിത്യവും നമുക്കാവശ്യം.\nവെള്ളക്കടല, ബീഫ് ലിവര്, പൊട്ടറ്റോസ്, ടര്‍ക്കി, വാഴപ്പഴം എന്നിവയില് വിറ്റാമിന് ബി6അടങ്ങിയിരിക്കുന്നു.\nവിറ്റാമിന് ബി 12 ന്യൂനത പരിഹരിക്കുക.\nഅനീമിയയ്ക്ക് വിറ്റാമിന് ബി6മാത്രമല്ല വിറ്റാമിന് ബി 12 ന്യൂനതയും കാരണമാകുന്നു. അരുണരക്താണുക്കളുടെ നിര്‍മ്മാണത്തിന് വിറ്റാമിന് ബി 12 ആവശ്യമാണ്. ചുവന്ന രക്താണുക്കളുടെ കുറവ് ഹീമോഗ്ലോബിനും കുറയാന് കാരണമാകുന്നു.\n2.4mcg മുതിര്‍ന്നവരില് ഗര്‍ഭിണികളില് 2.6mcg മുലയൂട്ടുന്ന അമ്മമാര്‍ക്ക് 2.8mcg എന്ന നിലയിലാണ് വിറ്റാമിന് ബി 12 വേണ്ടത്.\nലിവര്, തവിടുകളയാത്ത ധാന്യം, ശുദ്ധജല മത്സ്യം, ലോ ഫാറ്റ് പാല്, മുട്ട എന്നിവയിലെല്ലാം വിറ്റാമിന് ബി 12 അടങ്ങിയിരിക്കുന്നു.\nRead more topics: Hemoglobin , ഹീമോഗ്ലോബിന്,അയേണ് ,വിറ്റാമിന് സി\nfoods that help to improve hemoglobin levels in our body\nമഗ്നീഷ്യം അടങ്ങിയിട്ടുള്ള ഭക്ഷ്യവസ്തുക്കളെ പരിചയപ്പെടാം\nനാരങ്ങാതൊലി കളയേണ്ട കാര്യമില്ല. ഉപയോഗങ്ങള് എന്തെല്ലാം, അറിയാം\nമുടി കഴുകുമ്പോള് ശ്രദ്ധിക്കേണ്ട കാര്യങ്ങള്\nമുടികൊഴിച്ചില് തടയാം... നാട്ടുവൈദ്യത്തിലൂടെ..


മനുഷ്യാവകാശം : Interactive\nഭോപ്പാല് ദുരന്തത്തെ ഓര്‍ക്കുമ്പോള്\nപഴയ മുഗള് ഇന്ത്യയുടെ ഭാഗമായിരുന്നു ഭോപ്പാല്. ദര്‍വേശുമാരുടെയും നവാബുമാരുടെയും കഥകളാണ് അതിന്റെ പുരാണത്തില് നിറയെ. ദര്‍ബാറുകളും ഖൊരാനകളും കണ്ടും കേട്ടുമാണ് ഇവിടുത്തെ പഴയ തലമുറ ജനിച്ചതും വളര്‍ന്നതും. ഗസലുകളും പൂന്തോട്ടങ്ങളും ഇന്നും ഇവരുടെ സ്മൃതികളിലെവിടെയോ അലഞ്ഞു നടക്കുന്നുണ്ട്. തടാകങ്ങളുടെ നാട് എന്നാണ് പലരും മധ്യപ്രദേശ് തലസ്ഥാനമായ ഭോപ്പാലിനെ വിളിക്കാറ്. എന്നാല് മുപ്പതാണ്ട് മുമ്പ് വരെയുള്ള ഭോപ്പാലിന്റെ കഥയാണിത്. ആഴ്ച്ചകള്‍ക്കു മുമ്പ് വാരന് ആന്റേഴ്‌സണ് എന്ന അമേരിക്കക്കാരന്റെ മരണം ഇവിടുത്തുകാര് ആഘോഷിച്ചത് അദ്ദേഹത്തിന്റെ ഫോട്ടോയില് തുപ്പിയായിരുന്നു. സന്തോഷവും സമൃദ്ധിയും […]\nDecember 4, 2014 അഷീം. പി.കെ0Comments Read More →\nചെന്; ചൈന കണ്ണടക്കുന്നു\nചൈന എക്കാലത്തും വാര്‍ത്തികളില് സജീവമാണ് . അനുദിനം വികസിച്ചു കൊണ്ടിരിക്കുന്ന സാമ്പത്തിക സാങ്കേതിക രംഗത്തോടൊപ്പം ക്കൊപ്പം തന്നെ വര്‍ദ്ധിച്ചു വരുന്ന മനുഷ്യാവകാശലംഘനങ്ങളും ചൈനയുടെ സവിശേഷതയായിരിക്കുകയാണ്. ഇത്തവണ ചൈന വാര്‍ത്തകളില് നിറയുന്നത് അന്ധനായ ഒരു സാമൂഹ്യപ്രവര്‍ത്തകനെതിരായ ഭരണകൂട ഇടപെടലുകളുടെ പേരിലാണ്. ഷാന്‍ഡോരങ പ്രവിശ്യയില് നിന്നുള്ള കാഴ്ച ശക്തിയില്ലാത്ത, അഭിഭാഷകനും പൊതു പ്രവര്‍ത്തകനുമായ ചെന് ഗ്വാങ്ങ്‌ചെങ് എന്ന നാല്‍പതുകാരനാണ് ഇദ്ദേഹം. ബെയ്ജിംങ്ങിലെ ജനസംഖ്യാ നിയന്ത്രണത്തിന്റെ ബാക്കിയെന്നോണം മിക്ക പ്രവിശ്യകളിലും ചൈന നടപ്പിലാക്കുന്ന നിര്‍ബിന്ധിത വന്ധ്യംകരണത്തിനും ദത്തിനുമെതിരെ ലിന്യിബ ഗ്രാമത്തില് പോരാട്ടം […]\nJune 26, 2012 എ ഷാഹിദ0Comments Read More →


സംസ്ഥാന ക്രൈംബ്രാഞ്ച് ആസ്ഥാനത്തെ ഉദ്യോഗസ്ഥക്ക് കോവിഡ്,ക്രൈംബ്രാഞ്ച് ആസ്ഥാനം അടച്ചു. – NavaKerala News\nHome/Covid/സംസ്ഥാന ക്രൈംബ്രാഞ്ച് ആസ്ഥാനത്തെ ഉദ്യോഗസ്ഥക്ക് കോവിഡ്,ക്രൈംബ്രാഞ്ച് ആസ്ഥാനം അടച്ചു.\nസംസ്ഥാന ക്രൈംബ്രാഞ്ച് ആസ്ഥാനത്തെ ഉദ്യോഗസ്ഥക്ക് കോവിഡ് സ്ഥിരീകരിച്ചു. നിയന്ത്രിതമേഖലയിൽ ഉണ്ടായിരുന്ന ക്രൈംബ്രാഞ്ച് ആസ്ഥാനത്തെ വനിതാ പൊലീസ് ഉദ്യോഗസ്ഥയ്ക്കാണ് കോവിഡ് സ്ഥിരീകരിച്ചത്. ഇതോടെ ക്രൈംബ്രാഞ്ച് ആസ്ഥാനം അടച്ചു. മൂന്നുദിവസത്തേക്കാണ് ഓഫീസ് അടച്ചതെന്ന് ക്രൈംബ്രാഞ്ച് മേധാവി ടോമിൻ ജെ തച്ചങ്കരി പറഞ്ഞു. രോഗം സ്ഥിരീകരിച്ച പൊലീസ് ഉദ്യോഗസ്ഥയെ ആശുപത്രിയിൽ പ്രവേശിപ്പിച്ചിട്ടുണ്ട്.\nകൊവിഡ് രോഗികള് വര്‍ധിക്കുന്ന തിരുവനന്തപുരത്ത് കൂടുതല് പ്രദേശങ്ങള് കണ്ടെയ്ന്‍മെന്റ് സോണാക്കി. കരിങ്കുളം, കഠിനംകുളം, ചിറയിന്‍കീഴ് പഞ്ചായത്തുകള് പൂര്‍ണമായും കണ്ടെയ്‌ന്ഡമെന്റ് സോണാക്കി മാറ്റിയതായി ജില്ലാ കളക്ടര് നവ്‌ജ്യോത് സിംഗ് ഖോസ അറിയിച്ചു.\nഅഴൂര്, ചിറയിന്‍കീഴ്, കുളത്തൂര്, ചെങ്കല്, കാരോട്, പൂവാര്, പെരുങ്കടവിള, പൂവച്ചല് പഞ്ചായത്തുകളിലെ കൂടുതല് വാര്‍ഡുകളും കോര്‍പറേഷന് പരിധിയിലുള്ള കടകംപള്ളി, പൗഡിക്കോണം, ഞാണ്ടൂര്‍കോണം, കരകുളം ഗ്രാമപഞ്ചായത്തിലെ പ്ലാത്തറ, മുക്കോല, ഏണിക്കര, എന്നീ വാര്‍ഡുകളെയും കണ്ടെയന്‍മെന്റ് സോണാക്കി മാറ്റിയിട്ടുണ്ട്. ജില്ലയില് സമ്പര്‍ക്കത്തിലൂടെ കൊവിഡ് ബാധിക്കുന്നവരുടെ എണ്ണം വര്‍ധിക്കുന്നതായി മുഖ്യമന്ത്രി കഴിഞ്ഞ ദിവസം അറിയിച്ചിരുന്നു. ജില്ലയില് കഴിഞ്ഞ ദിവസം 301 പേര്‍ക്കാണ് രോഗം റിപ്പോര്‍ട്ട് ചെയ്തത്. അഞ്ച് ആരോഗ്യപ്രവര്‍ത്തകര്‍ക്കും രോഗം സ്ഥിരീകരിച്ചിരുന്നു.\nഅതേസമയം കണ്ണൂർ ജില്ലയിലെ പാനൂർ മേഖലയിൽ കോവിഡ് വ്യാപനം രൂക്ഷമാകുന്നു. പ്രദേശത്തെ ഒരു മരണാനന്തര ചടങ്ങിൽ പങ്കെടുത്തവരിലാണ് രോഗം വ്യാപിക്കുന്നത്. വ്യാഴാഴ്ച മാത്രം കുന്നോത്തുപറമ്പ് സ്വദേശികളായ എട്ട് പേർക്ക് കൂടി സമ്പർക്കത്തിലൂടെ രോഗം ബാധിക്കുകയുണ്ടായി.


ഡോക്ടറുടെ 1 കോടി16 ലക്ഷവും ബിൽഡറുടെ അരക്കോടിയും തട്ടിയെടുത്തു, സ്ത്രീകൾ ഉള്‍പ്പെടുന്ന ഹണിട്രാപ്പ് സംഘങ്ങൾ കുടുങ്ങി » Newsthen\nബംഗളൂരു: ഡോക്ടറെ ഹണി ട്രാപ്പില് പെടുത്തി 1.16 കോടി രൂപ തട്ടിയെടുത്ത കേസില് ഒരു സ്ത്രീ ഉള്‍പ്പെടെ മൂന്ന് പേരെ പൊലീസ് അറസ്റ്റ് ചെയ്തു. കലബുര്‍ഗിയിലെ അലന്ദ് ടൗണില് നിന്നുള്ള ഡോക്ടര് ശങ്കര് ബാബുറാവുവാണ് ഉപ്പാര്‍പേട്ട് പൊലീസ് സ്റ്റേഷനില് പരാതി നല്‍കിയത്. പിന്നീട് സി.സി.ബിയുടെ പ്രത്യേക വിഭാഗമാണ് കേസ് അന്വേഷിച്ചത്. ഡോക്ടറുടെ സുഹൃത്ത് കലബുര്‍ഗി സ്വദേശി നാഗരാജാണ് ഗൂഢാലോചനയ്ക്ക് പിന്നിലെന്ന് അന്വേഷണത്തില് വ്യക്തമായി.\nഒരു സ്വകാര്യ ക്ലിനിക്ക് നടത്തിയിരുന്ന ബാബുറാവു തന്റെ മകന് മെഡിക്കല് കോഴ്‌സിന് പ്രവേശനം നല്‍കണമെന്ന് ആഗ്രഹിച്ചിരുന്നതായി പൊലീസ് പറഞ്ഞു. സുഹൃത്ത് നാഗരാജ് ബാബുറാവുവിന്റെ മകന് ബംഗളൂരുവിലെ പ്രശസ്ത മെഡിക്കല് കോളജില് മെഡിക്കല് സീറ്റ് നല്‍കാമെന്ന് ഉറപ്പുനല്‍കുകയും മെഡിക്കല് സീറ്റിനായി 66 ലക്ഷം രൂപ ആവശ്യപ്പെടുകയും ചെയ്തിരുന്നു. പരാതിക്കാരനായ ഡോക്ടര് 66 ലക്ഷം രൂപ പ്രതി നാഗരാജിന് തവണകളായി നല്‍കിയതായി പരാതിയില് പറയുന്നു. എന്നാല്, മകന് മെഡിക്കല് സീറ്റ് ലഭിക്കാതിരുന്നതോടെ ബാബുറാവു പണം തിരികെ നല്‍കാന് നാഗരാജിനോട് ആവശ്യപ്പെട്ടു. പലതവണ ആവശ്യപ്പെട്ടിട്ടും പണം തിരികെ നല്‍കിയില്ല.\nനാഗരാജ് പിന്നീട് ബാബുറാവിനോട് പണം വാങ്ങാന് ബംഗളൂരുവിലേക്ക് വരാന് ആവശ്യപ്പെട്ടു. ബംഗളൂരുവിലെ ലോഡ്ജില് ബാബുറാവുവിനെ താമസിക്കാന് നാഗരാജ് മുറി ബുക്ക് ചെയ്തിരുന്നു. നാഗരാജും അതേ ലോഡ്ജില് താമസിച്ചു.\nപുലര്‍ച്ചെ മുറിയുടെ വാതിലില് മുട്ടുന്ന ശബ്ദം കേട്ട് വാതില് തുറന്നപ്പോള് രണ്ടു സ്ത്രീകള് അകത്തു കയറി കട്ടിലില് ഇരുന്നു. തൊട്ടുപിന്നാലെ, പൊലീസ് വേഷം ധരിച്ച മൂന്ന് പേരും എത്തി. അവര് ഡോക്ടറെ സ്ത്രീകള്‍ക്കൊപ്പം നിര്‍ത്തി ഫോട്ടോയെടുത്തു. ഡോക്ടറില് നിന്ന് സ്വര്‍ണാഭരണങ്ങളും 35,000 രൂപയും കൈക്കലാക്കി. തുടര്‍ന്ന് ഡോക്ടറെ സഹായിക്കാനെന്ന വ്യാജേന നാഗരാജ് സുഹൃത്തിനെ വിളിച്ചു. പൊലീസ് പെണ്‍വാണിഭ കേസെടുക്കുന്നത് തടയാനാണെന്ന് പറഞ്ഞ് സുഹൃത്ത് ഡോക്ടറോട് 70 ലക്ഷം രൂപ ആവശ്യപ്പെട്ടിരുന്നു. ഇത്രയും പണമില്ലെന്ന് ഡോക്ടര് പറഞ്ഞപ്പോള് 50 ലക്ഷം രൂപ നല്‍കാന് ആവശ്യപ്പെട്ടു. ഈ തുക നല്‍കിയ ശേഷവും അറസ്റ്റിലായ രണ്ട് യുവതികള്‍ക്ക് ജാമ്യം ലഭിക്കുന്നതിന് 20 ലക്ഷം രൂപ കൂടി നാഗരാജ് ആവശ്യപ്പെട്ടിരുന്നു. പണം നല്‍കാന് ഡോക്ടര് വിസമ്മതിച്ചതോടെ പ്രതികള് കുറേ അപരിചിതരെ അയച്ച് ഭീഷണിപ്പെടുത്താന് ശ്രമിച്ചു. ഇതോടെ ഡോക്ടര് പൊലീസില് പരാതി നല്‍കുകയായിരുന്നു.\nഹണി ട്രാപ് വഴി ബിൽഡറുടെ അരക്കോടി തട്ടി: തലശേരി സ്വദേശിക്കെതിരെ കേസെടുക്കാൻ കോടതി നിർദേശം\nകണ്ണൂർ : ഹണി ട്രാപ് വഴി അരക്കോടിയിലേറെ രൂപ തട്ടിയെടുത്തെന്ന ബിൽഡറുടെ പരാതിയിൽ കേസെടുക്കാൻ ഒന്നാം ക്ലാസ് മജിസ്ട്രേട്ട് കോടതി ടൗൺ പൊലീസിന് നിർദേശം നൽകി. യോഗശാലയ്ക്കടുത്തുള്ള ബിൽഡർ കൃഷ്ണമൂർത്തിയാണ് സ്വന്തം സ്ഥാപനത്തിലെ ജീവനക്കാരിയും തലശ്ശേരി സ്വദേശിയുമായ യുവതിക്കെതിരെ പരാതി നൽകിയത്.\n2015നും 19നും ഇടയിൽ, രാഷ്ട്രീയബന്ധം വച്ച് നികുതിയിളവ് വാങ്ങിത്തരാമെന്ന് പറഞ്ഞ് യുവതി തിരുവനന്തപുരത്തേക്ക് ഒപ്പം വന്നതായും അവിടെ താമസിച്ചതായും പരാതിയിൽ പറയുന്നു. ഈ ബന്ധത്തിൽ ഒരു കുട്ടിയുണ്ടെന്ന് പറഞ്ഞ് ഭീഷണിപ്പെടുത്തി 50.72 ലക്ഷം രൂപ കൈക്കലാക്കിയതായും വീണ്ടും പണം ആവശ്യപ്പെട്ട് ഭീഷണിപ്പെടുത്തുന്നതായും പരാതിയിൽ ആരോപിക്കുന്നു. യുവതി തന്റെ ഭാര്യയാണെന്ന് അവകാശപ്പെടുന്നതിനെതിരെ കൃഷ്ണമൂർത്തി നേരത്തെ മുന്നറിയിപ്പ് നൽകിയിരുന്നുവെന്നും പരാതിയിലുണ്ട്


ഹൃദയത്തില് വിപ്ലവാഗ്നി സൂക്ഷിക്കുന്ന സമരപോരാളികള്‍ക്ക് രാജ്യത്തിന്റെ ആദരം\nകാസര്‍കോട്: ക്വിറ്റിന്ത്യാ ദിനാചരണത്തിന്റെ ഭാഗമായി സ്വാതന്ത്ര്യസമര സേനാനികള്‍ക്ക് രാഷ്ട്രത്തിന്റെ ആദരം അര്‍പ്പിച്ചു. കേരളത്തില് നിന്ന് ആദരമേറ്റുവാങ്ങിയ പത്ത് സ്വാതന്ത്ര്യസമര സേനാനികളില് രണ്ടു പേര് കാസര്‍കോട് ജില്ലയില് നിന്നുള്ളവരാണ്. ഗോവ വിമോചന സമരനായകരായ കെ.വി.നാരായണന്, കെ.കുഞ്ഞിക്കണ്ണന് നമ്പ്യാര് എന്നിവരെയാണ് രാഷ്ട്രപതി രാംനാഥ് കോവിന്ദ് നല്‍കിയ ദേശീയചിഹ്നം പതിച്ച ആശംസമുദ്രയും അങ്കവസ്ത്രവും ഷാളും അണിയിച്ച് ആദരിച്ചത്. കെ.കുഞ്ഞിക്കണ്ണന് നമ്പ്യാരെ കൂഡ്ലുവിലെ വീട്ടിലെത്തി ജില്ലാ കളക്ടര് ഡോ.ഡി.സജിത് ബാബു ആദരിച്ചു. രാഷ്ട്രപതിയുടെ അഭിനന്ദന സന്ദേശം കൈമാറി.ചടങ്ങില് തഹസില്‍ദാര് എ വി രാജന്, ഡെപ്യൂട്ടി തഹസില്‍ദാര് സുരേഷ് ബാബു, വില്ലേജ് ഓഫീസര് എ പി മുഹമ്മദ് ഹാരിസ് എന്നിവര് സംബന്ധിച്ചു.\nകാഞ്ഞങ്ങാട് പടന്നക്കാടെ വീട്ടിലെത്തി കെ വി നാരായണന് എ ഡി എം എന് ദേവീദാസ് രാഷ്ട്രപതിയുടെ ആദരം കൈമാറി അങ്കവസ്ത്രമണിയിച്ച് ആദരിച്ചു. ജില്ലാഇന്‍ഫര്‍മേഷന് ഓഫീസര് എം മധുസൂദനന്, കാഞ്ഞങ്ങാട് വില്ലേജ് ഓഫീസര് എ സി അബ്ദുള് സലാം, ജയേഷ് എന്നിവരും സ്വാതന്ത്ര്യസമര സേനാനി കെവി നാരായണന്റെ ഭാര്യ ലക്ഷ്മി, പ്രദോഷ് എന്നിവരും പങ്കെടുത്തു.\nജില്ലാ കളക്ടര് രണ്ടു സ്വാതന്ത്ര്യസമര സേനാനികളയും അഭിനന്ദനവും ആശംസയും അറിയിച്ചു. രാജ്യത്താകെ 202 സ്വാതന്ത്ര്യ സമര സേനാനികളെയാണ് ഇന്ന് ആദരിച്ചത്. കോ വിഡ് മാനദണ്ഡങ്ങള് പാലിച്ചുകൊണ്ടാണ് ആദരം അര്‍പ്പിച്ചത്.\nഗോവന് വിമോചന സമരം മുതല് സാമൂഹിക ഇടപെടലുകള് വരെ\nരാജ്യത്തിന്റെ ഒരു തരി മണ്ണ് പോലും വിദേശികള്‍ക്ക് വിട്ടുകൊടുക്കില്ലെന്നുറപ്പിച്ച് പറങ്കിപ്പടക്കെതിരേയുള്ള ഗോവന് വിമോചന സമരത്തില് കാസര്‍കോട് നിന്നും പങ്കെടുത്ത ക്യാപ്റ്റന് കെ എം കുഞ്ഞിക്കണ്ണന് നമ്പ്യാരെ ആദരിച്ചു. ക്വിറ്റിന്ത്യാ ദിനാചരണത്തോടനുബന്ധിച്ച് സ്വാതന്ത്ര്യസമര സേനാനികളെ ആദരിക്കുന്നതിന്റെ ഭാഗമായാണ് രാഷ്ട്രത്തിന്റെ ആദരമര്‍പ്പിച്ചത്. രാഷ്ട്രപതി രാംനാഥ് കോവിന്ദ് നല്‍കിയ ദേശീയചിഹ്നം പതിച്ച ആശംസാ മുദ്രയും അങ്കവസ്ത്രവും കൈമാറി ജില്ലാ കളക്ടര് ഡോ. ഡി സജിത്ത് ബാബു ഷാള് അണിയിച്ചു. കോവിഡ്19 പ്രോട്ടോകോള് പാലിച്ച് കുഡ്ലു വില്ലേജിലെ അയ്യപ്പനഗര് ഭജനമന്ദിരത്തിന് സമീപത്തെ നമ്പ്യാരുടെ വീട്ടില് നടന്ന ചടങ്ങില് തഹസില്‍ദാര് എ വി രാജന്, ഡെപ്യൂട്ടി തഹസില്‍ദാര് സുരേഷ് ബാബു, വില്ലേജ് ഓഫീസര് എ പി മുഹമ്മദ് ഹാരിസ് എന്നിവര് സംബന്ധിച്ചു.\nഇന്ത്യന് സൈന്യത്തില് നിന്നും ക്യാപ്റ്റനായി വിരമിച്ച ഈ 88കാരന് 29 വര്‍ഷം രാജ്യസേവനമനുഷ്ടിച്ചിട്ടുണ്ട്. 1957ല് സൈന്യത്തില് ചേര്‍ന്നമ്പ്യാര് ഇന്ത്യാചൈനാ, ഇന്ത്യാ പാക് യുദ്ധം എിവയിലും പങ്കെടുത്തിട്ടുണ്ട്. തലശ്ശേരിയിലാണ് ജനിച്ചതെങ്കിലും വളര്‍ന്നതും ജീവിച്ചതും കാസര്‍കോടാണ്. പിതാവ് കാസര്‍കോട് ഹോട്ടല് നടത്തിയിരുന്നതിനാല് വളരെ ചെറുപ്പത്തില് തന്നെ ഇങ്ങോട്ടേക്ക് വരുകയായിരുന്നു. മൂന്നാംക്ലാസ് വരെ കാസര്‍കോട് ജിയുപി സ്‌കൂളിലും പിന്നീട് കടപ്പുറം ഫിഷറീസ് സ്‌കൂള്, അന്‍വാറുല് ഉലൂം എയുപി സ്‌കൂളുകളിലും പഠനം നടത്തി. രാജ്യം സ്വതന്ത്ര്യം നേടിയപ്പോള് കാസര്‍കോട് നഗരത്തിലൂടെ നടത്തിയ ഘോഷയാത്രയില് ഇന്ത്യന് പതാക ഉയര്‍ത്തി മുന്നിലുണ്ടായിരുന്നു.\nഅഞ്ച് മുതല് ഏഴ് വരെ കാഞ്ഞങ്ങാട് സര്‍ക്കാര് സ്‌കൂളിലാണ് പഠനം നടത്തിയത്. അവിടെ നിന്നാണ് ഗോവന് വിമോചന സമരത്തിലേക്ക് ഇറങ്ങിപ്പുറപ്പെടുന്നത്. കാസര്‍കോട് നിന്നും ഗോവയിലേക്ക് തിരിച്ച നാലുപേരില് ഒരാളായിരുന്നു നമ്പ്യാര്. രക്തപങ്കിലമായ സമരത്തില് പറങ്കിപ്പട്ടാളം വിപ്ലവകാരികളൈ വേട്ടയാടി. പിടികൂടിയവരെ കപ്പലില് കയറ്റി നടുക്കടലില് തള്ളി. പട്ടാളത്തിന്റെ ക്രൂരമര്‍ദനത്തില് മൂന്ന് മാസത്തോളം ജയിലില് കഴിഞ്ഞു. ജയില്‍വാസത്തിന് ശേഷം മഹാരാഷ്ട്രഗോവ നമ്പ്യാരെ അതിര്‍ത്തിയില് ഉപേക്ഷിച്ചു. വിമോചന സമരത്തെ പിന്തുണക്കുന്ന വിപ്ലവകാരികളാണ് ഇവരെ രക്ഷപ്പെടുത്തി ആശുപത്രിയിലെത്തിച്ചത്. പിന്നീട് തിരിച്ചെത്തിയ നാല് സമരക്കാര്‍ക്ക് കാസര്‍കോടും കാഞ്ഞങ്ങാടും പൗരാവലി സ്വീകരണം നല്‍കി.\nരാജ്യം കാക്കാന് സൈന്യത്തിലേക്ക്\nസമരാവേശത്തോടെ കഴിയുന്ന കാലത്ത് യാദൃശ്ചികമായാണ് നമ്പ്യാര് സൈന്യത്തിലേക്കെത്തുന്നത്. കാസര്‍കോട് നഗരത്തിനടുത്ത് നേരത്തെയുണ്ടായിരുന്ന ഇന്‍സ്പെക്ഷന് ബംഗ്ലാവിലായിരുന്നു റിക്രൂട്ട്മെന്റ് സംഘടിപ്പിച്ചിരുന്നത്. സമീപത്ത് കൂടെ പോകുമ്പോള് കൗതുകത്തിന് വേണ്ടിയായിരുന്നു സംഭവമെന്താണെന്നാരാഞ്ഞത്. ഓഫീസര് നേരിട്ട് വന്ന് കാര്യം പറഞ്ഞപ്പോള് രണ്ടാമതൊന്നാലോചിക്കാതെ റിക്രൂട്ട്മെന്റിന് കയറി. അന്ന് തിരഞ്ഞെടുക്കപ്പെട്ട രണ്ട് പേരിലൊരാളായിരുന്നു നമ്പ്യാര്. 1957ല് സൈന്യത്തില് പ്രവേശിച്ചു. സിക്കന്തരാബാദിലായിരുന്നു പരിശീലനം. നാഗാലാന്‍ഡ്, ബെംഗളൂരു, വടക്കു കിഴക്കന് അതിര്‍ത്തികള്, കൊല്‍ക്കത്ത, മുംബൈ തുടങ്ങിയടങ്ങളില് സേവനമനുഷ്ടിച്ചു. ' 1961ല് ഇന്ത്യന് പട്ടാളം നടത്തിയ ഗോവന് വിമോചന സമരത്തില് പങ്കെടുത്തിരുന്നു. ഇന്ത്യാപാക് യുദ്ധത്തില് ലഡാക്കിലും, ഇന്ത്യാപാക് യുദ്ധത്തില് ശ്രീനഗറിലും സേവനമനുഷ്ടിച്ചിരുന്നു. 1985 ഡിസംബര് 31ന് ക്യാപ്റ്റനായാണ് വിരമിച്ചത്.\nനാട്ടില് തിരിച്ചെത്തിയിട്ടും അദ്ദേഹം പ്രവര്‍ത്തനം മതിയാക്കിയില്ല. ജില്ലയിലെ സാമൂഹികസാംസ്‌കാരിക മണ്ഡലങ്ങളില് നിറസാന്നിധ്യമായി ഇപ്പോഴും ഊര്‍ജസ്വലമാണ്. മദ്യവിരുദ്ധസമിതിയിലും പീപ്പിള്‍സ് ഫോറത്തിലും എക്സ് സര്‍വീസ്‌മെന് പ്രവര്‍ത്തനങ്ങളിലും സജീവ സാന്നിധ്യമാണ്. ഗാന്ധിയന് ആശയങ്ങള് പ്രചരിപ്പിക്കുന്ന സമാധാനപ്രവര്‍ത്തകരോട് അടുത്തബന്ധമാണ് പുലര്‍ത്തുന്നത്. 1986ല് സൈനികര്‍ക്കുള്ള രാഷ്ട്രപതിയുടെ അവാര്‍ഡും റിപ്പബ്ലിക് ദിന അവാര്‍ഡും ഇദ്ദേഹത്തിനു ലഭിച്ചിട്ടുണ്ട്. 2013ല് സ്വാതന്ത്ര്യദിനാഘോഷങ്ങളുടെ ഭാഗമായി രാജ്യം ആദരിച്ച സ്വാതന്ത്ര്യസമരസേനാനികളില് കേരളത്തില്‍നിന്ന് നാലുപേരില് ഒരാളായി ഇദ്ദേഹം ഉണ്ടായിരുന്നു. അന്നത്തെ രാഷ്ട്രപതി പ്രണബ് മുഖര്‍ജിയില്‍നിന്ന് രാജ്യത്തെ ഉന്നതരായ നേതാക്കളുടെ സാന്നിധ്യത്തില് ആദരം ഏറ്റുവാങ്ങി. ജില്ലാ ഭരണകൂടവും സാമൂഹികസാംസ്‌കാരിക സംഘടനകളുടെ ആദരവുകളും ഇദ്ദേഹത്തെ തേടിയെത്തിയിട്ടുണ്ട്.\nരാജ്യത്തിന്റെ സ്വാതന്ത്ര്യം കാക്കാന് ഇനിയൊരു സമരമുണ്ടാവുകയാണെങ്കില് ഇറങ്ങിപ്പുറപ്പെടാന് പൂര്‍ണ സജ്ജനാണെന്നും അതിനായി ഏതറ്റവും വരെ പോകാന് തയ്യാറാണെന്നും വിപ്ലവ വീര്യത്തോടെ അദ്ദേഹം പറഞ്ഞു. ഭാര്യ വിജയലക്ഷ്മിയോടൊപ്പം വിശ്രമജീവിതം നയിക്കുന്ന നമ്പ്യാര് കോവിഡ് വ്യാപനകാലത്ത് ആരോഗ്യകരമായ ജീവിതം നയിക്കുന്നതിനെ ആവശ്യകതയെ കുറിച്ചാണ് വാചാലനാകുന്നത്. ശരിയായ ജീവിതക്രമമുണ്ടെങ്കില് രോഗപ്രതിരോധശേഷി സ്വാഭാവികമായി വന്നു ചേരുമെന്ന് അദ്ദേഹം പറയുന്നു. വിശ്രമ ജീവിതത്തിനിടയില് രണ്ട് പ്രാവശ്യം ഹിമാലയം സന്ദര്‍ശിച്ചിട്ടുണ്ട്. ഏറ്റവും അവസാനം ആറു മാസം മുമ്പാണ് യമുനോത്രി, ഗംഗോത്രി തുടങ്ങിയ സ്ഥലങ്ങള് സന്ദര്‍ശിച്ചത്. ഹരിദാസ്, സുമതി, ശിവദാസ്, സുമിത്ര, വിശ്വദാസ് എന്നിവരാണ് മക്കള്. സുജാത, രാജന്, ബിന്ദുജ, ഗീത, കരുണാകരന് ( റിട്ടയേഡ് എക്സൈസ് ഡെപ്യൂട്ടി കമ്മീഷണര്) എന്നിവര് മരുമക്കളാണ്. ആറ് പേരക്കുട്ടികളുണ്ട്. കേരളത്തില് നിന്ന് ആദരമേറ്റുവാങ്ങിയ പത്ത് സ്വാതന്ത്ര്യസമര സേനാനികളില് രണ്ടു പേര് കാസര്‍കോട് ജില്ലയില് നിന്നുള്ളവരാണ്. രാജ്യത്താകെ 202 സ്വാതന്ത്ര്യ സമര സേനാനികളെയാണ് ഇന്ന് ആദരിച്ചത്.\nപറങ്കികളെ തുരത്താന് ഗോവയിലേക്ക് പട നയിച്ച കാസര്‍കോടിന്റെ സ്വന്തം കെ വി\nമലബാറില് നിന്നുള്ള ഗോവ വിമോചന സമരനായകന് പറങ്കികളെ തുരത്താന് ഗോവയിലേക്ക് പട നയിച്ച മലയാളികളില് മുന്‍പനായ കെ വി നാരായണന് എന്ന കെ വി സൗമ്യനായ നേതാവാണ് കാസര്‍കോട്ട്കാര്‍ക്കെന്നും. ഗോവ വിമോചന സ്വാതന്ത്ര്യ സമരത്തില് പങ്കെടുത്തവരില് മലബാര് മേഖലയുടെ ജാഥാ ലീഡറായിരുന്നു കാസര്‍കോട് ജില്ലയിലെ പടന്നക്കാട് സ്വദേശി കെ.വി.നാരായണന്. രാജ്യം ക്വിറ്റിന്ത്യാ ദിന സ്മരണയില് രാഷ്ട്രപതിയുടെ പ്രത്യേക അഭിനന്ദന സന്ദേശം നല്‍കി ആദരിച്ച സ്വാതന്ത്ര്യ സമര സേനാനികളില് കാസര്‍കോട് ജില്ലയില് നിന്നുള്ള രണ്ടു പേരില് ഒരാളാണ് 93 വയസുള്ള ഈ ആദ്യകാല സോഷ്യലിസ്റ്റ് നേതാവ് .\nഗോവ വിമോചന സമരത്തെ കുറിച്ച് കെവി നാരായണന് ഇങ്ങനെ ഓര്‍മിക്കുന്നു '1955 ആഗസ്റ്റ് 15 ന് ഗോവയില് എത്താനായിരുന്നു അന്ന് വളണ്ടിയര്‍മാര്‍ക്ക് കിട്ടിയ നിര്‍ദ്ദേശം.ആഗസ്റ്റ് ഒമ്പതിന് സമര ജാഥയുടെ ഉദ്ഘാടനം കോഴിക്കോട് ടൗണ് ഹാളില് കേരള ഗാന്ധി കെ.കേളപ്പജിയാണ് നിര്‍വഹിച്ചത്. ജാഥ കണ്ണൂരിലെത്തി. അവിടെ നിന്ന് എല്ലാവരും ട്രയിനില് മംഗലാപുരത്തേക്ക് പോയി. മംഗലാപുരത്ത് നിന്ന് ബല്‍ഗാമിലേക്ക് 30 കിലോമീറ്റര് കാല്‍നടയായി സഞ്ചരിച്ചു. രാജ്യത്തെ വിവിധ പ്രദേശങ്ങളില് നിന്നെത്തിയ അറുന്നൂറോളം പേര് ജാഥയില് പങ്കെടുത്തു. മലബാര് മേഖലയുടെ വളണ്ടിയര്‍മാരുടെ ലീഡറായി എന്നെയാണ് തെരഞ്ഞെടുത്തത്.പൊന്നാനിക്കാരന് മുഹമ്മദ് ആയിരുന്നു വൈസ് ക്യാപ്ടന്.ആഗസ്റ്റ് 12 ന് ബല്‍ഗാമില് നിന്ന് തുടങ്ങിയ ജാഥ 14 ന് അവിടെ എത്തി.സുരുളി ഗ്രാമത്തില് നിന്ന് ചെറിയ പുഴ കടന്നാണ് ഗോവയില് എത്തേണ്ടത്. പുഴ കടന്ന് ഗോവയില് എത്തിയ ഞങ്ങളെ പോര്‍ച്ചുഗീസ് പോലീസ് അടിച്ച് പരിക്കേല്‍പ്പിച്ചു. വെടിവെച്ച് ഭയപ്പെടുത്തി. ചാറ്റല് മഴയില് കുതിര്‍ന്ന വളണ്ടിയര്‍മാരില് ഒരു കത്തീഡ്രലിനു മുന്നില് ഒരുമിച്ച് കൂട്ടി വെള്ളം പോലും കുടിക്കാന് തന്നില്ല. ഞങ്ങളിലൊരാള് എന് വി അഹമ്മദ് ചാലില് വീണ് പരുക്കേറ്റു. പുഴയ്ക്ക് സമീപം എത്തിച്ച സമരവളണ്ടിയര്‍മാരെ ഒറ്റയടി പാതയുടെ ഇരുവശങ്ങളില് നിന്ന് പോലീസുകാര് അടിച്ചോടിച്ചു. ഗോവ സമരം നാട്ടുകാരില് പോര്‍ച്ചുഗീസുകാര്‍ക്കെതിരെ വലിയ പ്രതിഷേധം ഉയര്‍ത്തി. പിറ്റേ ദിവസം ബോംബെയില് നിന്ന് മധു ദന്തവാതെ യുടെ നേതൃത്വത്തില് വളണ്ടിയര്‍മാര് ഗോവയിലെത്തി. പിന്നെ ഇന്ത്യന് സര്‍ക്കാറിന്റെ പട്ടാള നടപടി പ്രഖ്യാപിച്ചു. പോര്‍ച്ചുഗീസുകാര് ഗോവയെ സ്വതന്ത്രമാക്കി പാലായനം ചെയ്തു.ദേശീയ സ്വാതന്ത്ര്യ സമരത്തിന്റെ ഭാഗമായി ഗോവ മോചന സമരം മാറി. കയ്യില് പൈസയില്ലാത്തതിനാല് റെയില്‍വേ വാറന്റ് വാങ്ങിയാണ് വളണ്ടിയര്‍മാര് നാട്ടിലേക്ക് വന്നത്. കോഴിക്കോട് മുതലക്കുളം മൈതാനിയില് അരങ്ങില് ശ്രീധരന്റെ നേതൃത്വത്തില് വളണ്ടിയര്‍മാര്‍ക്ക് നല്‍കിയ സ്വീകരണം പോര്‍ച്ചുഗീസ് പോലീസിന്റെ കൊടിയ മര്‍ദ്ദനത്തിന്റെ വേദന മറക്കാന് ഞങ്ങള്‍ക്ക് കരുത്തേകി. ' ഗോവന് വിമോചന സമരത്തില് പങ്കാളിയായതിന്റെ ധീര സ്മരണകള് അയവിറക്കിയ അദ്ദേഹം ഇന്ത്യയുടെ ഐക്യവും അഖണ്ഡതയും കണ്ണിലെ കൃഷ്ണമണി പോലെ കാത്തു സൂക്ഷിക്കേണ്ടവര് പുതുതലമുറയാണെന്ന് ഓര്‍മിപ്പിച്ചു.\n48 വര്‍ഷമായി ഭൂപണയബാങ്ക് പ്രസിഡണ്ട്\nഎന് കെ ബാലകൃഷ്ണനും കെ.ചന്ദ്രശേഖരനും സോഷ്യലിസ്റ്റ് പാതയിലേക്ക് നയിച്ചു. 48 വര്‍ഷമായി ഹൊസ്ദുര്‍ഗ് താലൂക്ക് ഭുപണയബാങ്ക് പ്രസിഡണ്ടാണ്. 1996-97 വര്‍ഷത്തിലും 2000-2001 ലും ഏറ്റവും നല്ല പ്രവര്‍ത്തന ത്തിന് ബാങ്കിന് കേന്ദ്ര സര്‍ക്കാറിന്റെ പുരസ്‌കാരം ലഭിച്ചു. ഇന്നും സഹകരണ പ്രസ്ഥാനത്തില് സക്രിയമാണ്. സ്വതന്ത്ര്യ സമരത്തിലും സ്വാതന്ത്ര്യാനന്തര ഇന്ത്യയുടെ പുരോഗതിയിലും കൈമുദ്ര ചാര്‍ത്തിയ ഈ കര്‍മയോഗിയക്ക് രാജ്യം നല്‍കുന്നത് അര്‍ഹതയ്ക്കുള്ള ആദരമാണ്.\nപുതിയ കാല്‍വെപ്പുമായി മഞ്ചേശ്വരത്തെ ആരോഗ്യമേഖല: ഡയാലിസിസ് കേന്ദ്രം 22ന് നാടിന്...\nമാസ്‌ക് ധരിക്കാത്ത 330 പേര്‍ക്കെതിരെ കേസെടുത്തു\nകോവിഡ് രോഗികള്‍ക്ക് വീട്ടില് ചികിത്സ സിഎച്ച്‌സിക്ക് തെര്‍മല്‍സ്‌ക്കാനറും പള്‍സ്...\nചെറുവത്തൂര് പഞ്ചായത്ത് ഇനി തരിശുരഹിതം


ഇറാന്റെ ‘വെല്ലുവിളി’ ഏറ്റെടുത്ത് ബൈഡൻ; സമാധാന പ്രതീക്ഷയോടെ പശ്ചിമേഷ്യ | Azchavattom Online USA\nഇറാന്റെ ‘വെല്ലുവിളി’ ഏറ്റെടുത്ത് ബൈഡൻ; സമാധാന പ്രതീക്ഷയോടെ പശ്ചിമേഷ്യ\nPosted by Azchavattom | Feb 21, 2021 | Editors Corner, World\nയൂറോപ്യൻ യൂണിയന്റെ മധ്യസ്ഥതയിൽ പശ്ചിമേഷ്യയിൽ വീണ്ടും സമാധാനം പുലരുമോ? ഇറാൻ ആണവക്കരാറിലേക്ക് യുഎസിനെ തിരിച്ചുകൊണ്ടുവരുന്നതിനാണ് യൂറോപ്യൻ യൂണിയന്റെ ഇടപെടൽ. നടപടിയോട് അനുകൂലമായിട്ടാണ് ബൈഡൻ ഭരണകൂടത്തിന്റെ ആദ്യ പ്രതികരണം. 2015ൽ ഒപ്പുവച്ച ജോയിന്റ് കോംപ്രഹൻസീവ് പ്ലാൻ ഓഫ് ആക്‌ഷൻ (ജെസിപിഒഎ) അഥവാ ഇറാൻ ആണവക്കരാർ പുനഃസ്ഥാപിക്കുന്നതിന് ഇറാനുമായി ചർച്ചയ്ക്കു തയാറാണെന്നു വിദേശകാര്യ വക്താവ് നെഡ് പ്രൈസ് പറഞ്ഞു.\nഎന്നാൽ, രാജ്യത്തിനുമേൽ ചുമത്തിയിരിക്കുന്ന എല്ലാ ഉപരോധങ്ങളും നീക്കിയാൽ മാത്രമെ ചർച്ചയ്ക്കുള്ളൂവെന്നാണ് ഇറാൻ വിദേശകാര്യ മന്ത്രാലയ വക്താവ് സയീദ് ഖതിബ്സാദെ പറഞ്ഞത്. ഉപരോധങ്ങൾ നീക്കിയാൽ ഇറാൻ നടപടികൾ പിൻവലിക്കാൻ തയാറാണെന്ന് ഇറാൻ വിദേശകാര്യമന്ത്രി മുഹമ്മദ് ജവാദ് സരിഫും അറിയിച്ചു.\nഉപരോധം നീക്കിയില്ലെങ്കിൽ വിദേശ പ്രതിനിധികൾക്ക് രാജ്യത്ത് പരിശോധന നടത്താനുള്ള അനുമതി റദ്ദാക്കുമെന്നാണ് ഇറാന്റെ ഭീഷണി. കരാറിൽനിന്ന് യുഎസ് പിന്മാറിയതുമുതൽ ആണവ പദ്ധതികൾ സമാധാനപരമാണെന്ന് പറയുന്ന ഇറാൻ, നിബന്ധനകൾക്ക് വിധേയമായി നിരോധിച്ച ആണവ പ്രവർത്തനങ്ങൾ പുനരാരംഭിക്കുകയും മറ്റു ചിലത് തുടങ്ങുകയും ചെയ്തു. ഇതേത്തുടർന്ന് കരാറിലേർപ്പെട്ടിരിക്കുന്ന മറ്റു രാജ്യങ്ങൾ ആശങ്കയിലാണ്.\nയുഎസും യൂറോപ്യൻ സഖ്യകക്ഷികളായ യുകെ, ഫ്രാൻസ്, ജർമനി എന്നിവയും ഇറാനോട് പരിശോധന തടയുന്നതിൽനിന്ന് വിട്ടുനിൽക്കണമെന്ന് ആവശ്യപ്പെട്ടു. നീക്കം ‘അപകടകരമാണെന്ന്’ സംയുക്ത മുന്നറിയിപ്പ് നൽകുകയും ചെയ്തു. ഇറാൻ ഒരിക്കലും ആണവായുധം വികസിപ്പിക്കില്ലെന്ന് ഉറപ്പുവരുത്തുമെന്നും നാലു രാജ്യങ്ങളും വ്യക്തമാക്കി.\n2015ൽ ഇറാനും യുഎസ്, ബ്രിട്ടൻ, ഫ്രാൻസ്, ചൈന, റഷ്യ, ജർമനി എന്നീ വൻശക്തികളും തമ്മിൽ ഒപ്പുവച്ചതാണ് ഇറാൻ ആണവ കരാർ. യൂറോപ്യൻ യൂണിയനും പിന്നീട് ഇത് അംഗീകരിച്ചു. ഇറാൻ അണ്വായുധ നിർമാണശ്രമങ്ങൾ അവസാനിപ്പിക്കുമെന്നും പകരം യുഎസും മറ്റു വൻശക്തികളും ഇറാനുമേൽ ഏർപ്പെടുത്തിയ സാമ്പത്തിക ഉപരോധമടക്കം പിൻവലിക്കണമെന്നുമായിരുന്നു മുഖ്യ വ്യവസ്ഥ. പശ്ചിമേഷ്യയിൽ വൻ സംഘർഷസാധ്യത തട്ടിമാറ്റുകയും രാജ്യാന്തരതലത്തിൽ നാഴികക്കല്ലാവുകയും ചെയ്ത കരാറായിരുന്നു ഇത്.\nഎന്നാൽ 2018 മേയിൽ, കരാറിൽനിന്ന് യുഎസ് പിന്മാറുകയാണെന്ന് പ്രസിഡന്റ് ഡോണൾഡ് ട്രംപ് പ്രഖ്യാപിച്ചു. തികച്ചു ഏകപക്ഷീയമായ കരാറാണ് ഇതെന്ന് ചൂണ്ടിക്കാട്ടിയായിരുന്നു ട്രംപിന്റെ പിന്മാറ്റം. ‘തികച്ചും ഏകപക്ഷീയമായ കരാറായിരുന്നു അത്. ഒരിക്കലും ഉണ്ടാകാൻ പാടില്ലാത്തത്. അതു ശാന്തിയുടെ അന്തരീക്ഷം സൃഷ്ടിച്ചില്ല, സമാധാനം സമ്മാനിച്ചില്ല’– ട്രംപ് ചൂണ്ടിക്കാട്ടി. കരാർ നിലവിൽവരുന്നതിനു മുൻപുണ്ടായിരുന്ന എല്ലാ ഉപരോധങ്ങളും ട്രംപ്, ഇറാനുമേൽ പുനഃസ്ഥാപിക്കുകയും ചെയ്തു.\nഇറാൻ ബാലിസ്റ്റിക് മിസൈലുകൾ ഉൾപ്പെടെ നിർമിക്കുന്നതിൽ നിയന്ത്രണം ഏർപ്പെടുത്തുന്ന രീതിയിലാകണം കരാർ എന്നായിരുന്നു ട്രംപിന്റെ ആവശ്യം. ട്രംപ്, കരാർ അട്ടിമറിച്ചതോടെ ഏതാനും നിബന്ധനകളിൽനിന്ന് ഇറാനും പിന്മാറി. യുറേനിയം സമ്പുഷ്ടീകരണം ഉൾപ്പെടെയുള്ള പ്രവർത്തനങ്ങൾ പുനരാരംഭിക്കുകയും ചെയ്തു. 2020 ജനുവരിയിൽ ബഗ്ദാദിൽവച്ച്, ഇറാൻ സൈനിക കമാൻഡർ ജനറൽ ഖാസിം സുലൈമാനി കൊല്ലപ്പെട്ടതോടെയാണ് ഇറാൻ നടപടികൾ കടുപ്പിച്ചത്.\nകരാറിൽ ഏർപ്പെട്ടിരുന്ന കക്ഷികളുമായി അനൗദ്യോഗിക ചർച്ച നടത്തുമെന്നാണ് വെള്ളിയാഴ്ച യൂറോപ്യൻ യൂണിയൻ (ഇയു) വക്താവ് അറിയിച്ചത്. ഇതിനായി ഇതുവരെ ഒരു രാജ്യത്തേയും ക്ഷണിക്കുകയോ സമയപരിധി നിശ്ചയിക്കുകയോ ചെയ്തിട്ടില്ല. എന്നാൽ എത്രയും വേഗം കരാർ പുനഃസ്ഥാപിക്കാനാണ് ശ്രമിക്കുന്നതെന്നും യുറോപ്യൻ യൂണിയൻ വ്യക്തമാക്കി.\nകരാർ പുനഃസ്ഥാപിക്കുന്നതിന് ഇറാനുമായി ചർച്ചയ്ക്കു തയാറാണെന്ന് യുഎസിന്റെ പ്രസ്താവന ഫ്രാൻസ്, ബ്രിട്ടൻ, ജർമനി എന്നീ രാജ്യങ്ങൾ സ്വാഗതം ചെയ്തു. എന്നാൽ ഇറാന്റെ നടപടികളിൽ ഇവർ അസ്വസ്ഥരാണ്. ഫെർഡോ ഭൂഗർഭ നിലയത്തിൽ 20% ശുദ്ധി ലഭിക്കുംവിധം യുറേനിയം സമ്പുഷ്ടീകരണം ആരംഭിച്ചെന്ന് ജനുവരിയിൽ ഇറാൻ അറിയിച്ചിരുന്നു.\nഇതിൽ യൂറോപ്യൻ രാജ്യങ്ങൾ ആശങ്ക പ്രകടിപ്പിക്കുകയും ചെയ്തു. കരാറിൽ വീണ്ടും പങ്കാളിയാകുമെന്ന് യുഎസ് പ്രസിഡന്റ് ജോ ബൈഡൻ പ്രഖ്യാപിച്ചിട്ടുള്ളതിനാൽ ഇറാന്റെ നടപടികൾ അദ്ദേഹത്തിന് വലിയ വെല്ലുവിളിയാകുമെന്നും കരുതുന്നു.\nബൈഡന്റെ ‘സമാധാന ശ്രമം’\nഇറാനെതിരായ യുഎൻ ഏർപ്പെടുത്തിയിരുന്ന ഉപരോധങ്ങൾ പിൻവലിക്കണമെന്ന് ആവശ്യപ്പെട്ട് ട്രംപ്, യുഎൻ രക്ഷാ സമിതിക്ക് അയച്ച കത്ത് പിൻവലിച്ച് ബൈഡൻ ഭരണകൂടം വീണ്ടും അവർക്ക് കത്തയച്ചിരുന്നു. ട്രംപിന്റെ ആവശ്യം യുഎൻ രക്ഷാസമിതി ഇതുവരെ പരിഗണിച്ചിരുന്നില്ല.\nഇറാനിലെ യുഎൻ നയതന്ത്ര ഉദ്യോഗസ്ഥർക്കുള്ള യാത്രാ നിയന്ത്രണങ്ങളും ലഘൂകരിച്ചുവെന്ന് യുഎസ് സ്റ്റേറ്റ് ഡിപ്പാർട്ട്മെന്റ് വ്യാഴാഴ്ച അറിയിച്ചു. ഇതോടെ ട്രംപ് ഭരണകൂടത്തിന് മുൻപുണ്ടായിരുന്ന നിലയിലേക്ക് കാര്യങ്ങൾ മടങ്ങുകയാണെന്നും അധികൃതർ വ്യക്തമാക്കി.\nഇറാൻ പരമോന്നത നേതാവ് ആയത്തുല്ല അലി ഖമനയിയുടെ തീരുമാനവും ആണവക്കരാർ പുഃസ്ഥാപിക്കുന്നതിൽ നിർണായകമാകും. ഇറാന്റെ വിദേശനയം സംബന്ധിച്ച നിർണായക തീരുമാനങ്ങൾ എല്ലാം സ്വീകരിക്കുന്നത് ഖമനയിയാണ്. രാജ്യത്തെ തീവ്രനിലപാടുകാരോട് അടുത്തുനിൽക്കുന്നയാളാണ് ഖമനയി. എങ്കിലും 2015ൽ ആണവക്കരാറിൽ ഏർപ്പെടുന്നതിന് പ്രസിഡന്റ് ഹസൻ റൂഹാനിക്ക് ഖമനയി മൗനസമ്മതം നൽകുകയായിരുന്നു.\nPreviousമുന്നണി മാറി ജോസ് കെ.മാണി; കോട്ടയം ഇക്കുറിയും യുഡിഎഫ് കോട്ടയാകുമോ?\nNextരുചിയൂറും മലബാർ ഫിഷ് ബിരിയാണി


മീ ടൂ പോലെയുള്ള അനുഭവങ്ങള് നേരിടേണ്ടി വന്നിട്ടുണ്ടോ,അതാണോ അഭിനയ പ്രാധാന്യമുള്ള വേഷങ്ങള് കുറയുന്നതിന് കാരണമെന്നുമുള്ള ചോദ്യമായിരുന്നു താരത്തോട് ചോദിച്ചത്.\nവ്യാഴം,6ജൂണ് 2019 (08:02 IST)\nസിനിമാ താരങ്ങള്‍ക്കെതിരെയുള്ള മീടൂ ആരോപണങ്ങള് സജീവമാകുന്ന കാലമാണിത്. മുൻപ് നടന്നിട്ടുള്ള സംഭവങ്ങളാണെങ്കില് പോലും ഇപ്പോള് അതൊക്കെ തുറന്നു പറച്ചിലുകളായി പുറത്തു വന്നുകൊണ്ടിരിക്കുകയാണ്. അതേപോലെ വെളിപ്പെടുത്തലുമായി ഇപ്പോൾ രംഗത്തെത്തിയിരിക്കുന്നത് യുവനടിയായ ഷാലു ശാമുവാണ്.\nമീടു തനിക്ക് നേരിട്ടിട്ടുണ്ടെന്നും അത് സ്വന്തമായി തന്നെ നേരിടാന് കഴിഞ്ഞുവെന്നും അതുകൊണ്ട് പരാതിയൊന്നും നല്‍കിയിരുന്നില്ലെന്നും നല്‍കിയാലും പ്രസ്തുത വ്യക്തി തെറ്റ് അംഗീകരിക്കില്ലെന്നും താരം പറയുന്നു.\nഇത് ട്രംപിനെ ഉദ്ദേശിച്ചുള്ളതോ ?; മി ടു വിവാദത്തില് പ്രതികരണവുമായി മെലാനിയ\nഎന്‍റെ യഥാര്‍ത്ഥ ബിഗ് ബ്രദര് മമ്മുക്കയാണ് - സംവിധായകന് സിദ്ദിക്ക് !\nഅടുത്ത ലേഖനം എന്‍ജികെ തകര്‍ന്നു, മോഹന്‍ലാല് ചിത്രത്തില് നിന്ന് ടോമിച്ചന് മുളകുപാടം പിന്‍മാറി!


കേരളം കാത്തിരുന്ന സംഗീത നിശയ്ക്ക് നാളെ കൊച്ചിയിൽ തുടക്കം; ചരിത്രമെഴുതാനൊരുങ്ങി ഫ്ളവേഴ്സ് ഏ ആർ റഹ്മാൻ ഷോ! -\nകേരളം കാത്തിരുന്ന സംഗീത നിശയ്ക്ക് നാളെ കൊച്ചിയിൽ തുടക്കം; ചരിത്രമെഴുതാനൊരുങ്ങി ഫ്ളവേഴ്സ് ഏ ആർ റഹ്മാൻ ഷോ!\nShyjil KK\tJune 22, 2018\nഏറെ നാളായി കേരളം ആകാംക്ഷയോടെ കാത്തിരിക്കുന്ന ഫ്ളവേഴ്സ് ഏ ആർ റഹ്മാൻ ഷോ നാളെയും മറ്റന്നാളുമായി അങ്കമാലി അഡ്‌ലക്സ് കൺവെൻഷൻ സെന്ററിൽ അരങ്ങേറും. സംഗീത ലോകത്തെ ഇന്ത്യൻ ഇതിഹാസം ഏ ആർ റഹ്മാൻ 10 വർഷങ്ങൾക്ക് ശേഷമാണ് കേരളത്തിലെത്തുന്നത്. ജൂൺ 23(ശനി), 24(ഞായർ) തിയ്യതികളിലായി രണ്ടു ദിവസം നീണ്ടു നിൽക്കുന വിസമയ സംഗീത രാവൊരുക്കിയാണ് ഫ്ളവേഴ്‌സും ഏ ആർ റഹ്മാനും മലയാളക്കരയെ വിസ്മയിപ്പിക്കാനൊരുങ്ങുന്നത്.\nസംഗീത മാന്ത്രികനൊരുക്കുന്ന അവിസ്മരണീയ രാവ് അതേ മനോഹാരിതയോടെ കണികളിലെത്തിക്കാനായി ലോകോത്തര നിലവാരമുള്ള ദൃശ്യ-ശ്രവ്യ വിന്യാസമാണ് അഡ്‌ലക്‌സിൽ ഒരുക്കിയിരിക്കുന്നത്. രണ്ടു ദിവസവും ഒരേ പരിപാടികൾ തന്നെയായിരിക്കും അരങ്ങേറുക\nഏ ആർ റഹ്മാന് പുറമെ, ബെന്നി ദയാൽ, ഹരിചരൻ സെഷാദ്രി, മിന്മിനി, ശ്വേതാ മോഹൻ, നീതി മോഹൻ, ജോനികാ ഗാന്ധി, റയ്ഹാന, ഇസ്രത് ഖാദ്രി, സാഷാ കിരൺ തിരുപതി, ജാവേദ് അലി, ദിൽഷാദ് ഷാബിർ അഹമ്മദ്, അൽഫോൻസ് ജോസഫ്, ജോർജ്ജ് പീറ്റർ എന്നിവരും പ്രേക്ഷകരെ ത്രസിപ്പിക്കാനെത്തും.\nഫ്ളവേഴ്സ് ടിവിയുടെ ഔദ്യോഗിക വെബ്സൈറ്റായ flowerstv.in, BookMyShow, Insider.in എന്നിവയിലൂടെ ഏ ആർ റഹ്മാൻ ഷോയുടെ ടിക്കറ്റുകൾ സ്വന്തമാക്കാം..


‘ആ വേഷം ചെയ്യാനൊന്നും താൻ ആയിട്ടില്ലെന്ന് അദ്ദേഹം പറഞ്ഞു’; ആദ്യ സിനിമാനുഭവം പങ്കുവച്ച് ഇർഷാദ് | irshad ali facebook post about his first movie experience\n‘ആ വേഷം ചെയ്യാനൊന്നും ഞാൻ ആയിട്ടില്ലെന്ന് അദ്ദേഹം പറഞ്ഞു’; ആദ്യ സിനിമാനുഭവം പങ്കുവച്ച് ഇർഷാദ്\n1995ൽ റിലീസ് ചെയ്ത പാർവതി പരിണയം എന്ന ചിത്രത്തിലൂടെയായിരുന്നു ഇർഷാദ് അഭിനയത്തിലേക്ക് എത്തുന്നത്.\nKochi, First Published Jun 2, 2021, 6:49 PM IST\nനിരവധി കഥാപാത്രങ്ങളിലൂടെ മലയാള സിനിമയിൽ നിറസാന്നിധ്യമായ താരമാണ് ഇർഷാദ് അലി. ഈ അടുത്ത് ഇറങ്ങിയ വൂൾഫ് എന്ന ചിത്രത്തിലെ നടന്റെ കഥാപാത്രം ഏറെ കയ്യടി നേടിയിരുന്നു. ഇപ്പോഴിതാ തന്റെ ആദ്യ സിനിമ അനുഭവം പങ്കുവെച്ചിരിക്കുകയാണ് ഇർഷാദ്. 1995ൽ റിലീസ് ചെയ്ത പാർവതി പരിണയം എന്ന ചിത്രത്തിലൂടെയായിരുന്നു ഇർഷാദ് അഭിനയത്തിലേക്ക് എത്തുന്നത്. ആ യാത്ര ഏറെ പ്രയാസം നിറഞ്ഞതായിരുന്നുവെന്ന് ഇർഷാദ് കുറിക്കുന്നു.\nതൊണ്ണൂറുകളുടെ പകുതി, ഞാനന്ന് കുന്നംകുളം കെ ആർ എസ്സ് പാർസൽ സർവീസിൽ മൂന്നക്ക ശമ്പളം വാങ്ങിക്കുന്ന ക്ലർക്ക്.ഭാവന, ബൈജു, താവൂസ്...ഓഫീസ് വിട്ട് ഇറങ്ങുമ്പോൾ ബാബു കാത്ത് നിൽക്കുന്നുണ്ടാകും, ഇന്ന് എങ്ങോട്ട് എന്ന ചോദ്യവുമായി. എത്ര ബോറാണെന്ന് പറഞ്ഞാലും, ബോക്സ് ഓഫീസിൽ എട്ടു നിലയിൽ പൊട്ടി എന്ന് കേട്ടാലും, എന്താണ് ആ സിനിമയുടെ കുഴപ്പം അത് കണ്ടു പിടിക്കണമല്ലോ എന്ന കാര്യത്തിൽ ഞങ്ങൾ രണ്ടുപേർക്കും ഒരേ അഭിപ്രായം ആയിരുന്നു. കേച്ചേരി കംമ്പര, ഗുരുവായൂർ നാടകവീട്, ഡി. വൈ. എഫ്. ഐ യ്ക്ക് വേണ്ടിയുള്ള തെരുവ് നാടകങ്ങൾ,ചെറുതല്ലാത്ത എന്റെ ഒരു നാടക ജീവിത്തിന് ഏകദേശം തിരശീല വീണ് കഴിഞ്ഞിരുന്നു.കൂടെ അഭിനയിച്ചിരുന്ന ഒട്ടുമിക്ക അഭിനേതാകളും,പ്രാരാബ്ധങ്ങളുടെ മാറാപ്പെടുത്ത് വിദേശങ്ങളിലേക്ക് പലായനം ചെയ്തു കഴിഞ്ഞിരുന്നു.അന്ന് ഒരു ശരാശരി കേച്ചേരിക്കാരൻ സ്വപ്നം കാണുന്ന ഏറ്റവും വലിയ ജോലി ഗൾഫ് കാരൻ ആവുക എന്നതാണ്...അസീ മും, സുലൈമാനും ഷണ്മുഖനും,സൈഫുവും കലാ ജീവിതത്തിന് കർട്ടനിട്ട് മണലാരണ്യത്തിലേക്ക്... (അസീം ജമാൽ ഇപ്പോൾ സിനിമയിൽ സജീവം ). കംമ്പരക്ക് വേണ്ടി അവസാനം കളിച്ച നാടകം "ദ്വീപ് "ആയിരുന്നു. പ്രബലൻ വേലൂർ ചെയ്ത നാടകത്തിൽ പ്രേമനും ഞാനും മാത്രമായിരുന്നു അഭിനേതാക്കൾ.എല്ലാ കാലത്തുമെന്നപോലെ മുഖ്യ സംഘാടകനായും, എന്തിനും ഏതിനും ഓടി നടക്കാനും ജയേട്ടൻ കൂടെത്തന്നെ ഉണ്ടായിരുന്നു.ഹാഫ്ഡേ ലീവ് എടുത്തും ജോലി കഴിഞ്ഞുള്ള സമയത്തു മായിരുന്നു ഹേഴ്സൽ ക്യാമ്പ്.ദ്വീപിന്റെ അവതണം മികച്ച രീതിയിൽ തന്നെ നടന്നു, നല്ല അഭിപ്രായവും കിട്ടി. പക്ഷെ അതിനു ശേഷം ഒരു നാടകം സംഘടിപ്പിക്കാനുള്ള ശേഷി കംമ്പരയ്ക്ക് ഇല്ലായിരുന്നു. അധികം വൈകാതെ ആളും അർത്ഥവുമില്ലാതെ ആ സാംസ്കാരിക കേന്ദ്രം ഒരോർമ മാത്രമായി.ഓരോരുത്തരും ഓരോ വഴിക്ക് പോയെങ്കിലും നേരിൽ കാണുമ്പോഴെല്ലാം "നമുക്ക് പുതിയ നാടകം ചെയ്യേണ്ടേ" എന്ന ചോദ്യവുമായി ജയേട്ടൻ മാത്രം അപ്പോഴും കേച്ചേരി യിൽ തന്നെ ഉണ്ടായിരുന്നു. എന്നിലെ സിനിമ ഭ്രാന്ത് മൂർച്ഛിച്ചു തുടങ്ങിയ സമയം കൂടിയായിരുന്നു ആ കാലം. സിനിമയുടെ മായിക ലോകത്ത് എത്തിച്ചേരണം, വെള്ളിത്തിരയിൽ നിറഞ്ഞാടണം , ലോകം അറിയപ്പെടുന്നൊരു നടനാകണം.. എങ്ങനെ? ഉത്തരമില്ലാത്ത അനേകം ചോദ്യങ്ങൾ കളം നിറഞ്ഞാടുന്ന കാലം... സിനിമകളൊന്നും കാണാനില്ലെങ്കിൽ കുന്നംകുളം ബസ്സ്റ്റാൻഡിന്റെ സമീപത്തുള്ള 'C' ഷേപ്പ് ബിൽഡിങ്ങിന്റെ തിട്ടയിലിരുന്നു ബാബുവുമായി സിനിമ സ്വപ്നം കണ്ടും സിനിമയിലെത്തിചേരാനുള്ള വഴികൾ ചർച്ച ചെയ്തും..... ചിട്ടികമ്പനിയിലെ പണപ്പിരിവ് എന്ന ഭാരിച്ച ജോലി കഴിഞ്ഞാൽ ഇടയ്ക്ക് മനോജും വരും ഭാവിയിലെ സൂപ്പർസ്റ്റാറിനെ കാണാനും കേൾക്കാനും. 'C' ഷേപ്പ് ബിൽഡിങ്ങിന്റെ കോണിച്ചുവട്ടിലാരുന്നു കരീമിക്കായുടെ STD ബൂത്ത്. അതു തന്നെയാരുന്നു അന്നത്തെ പ്രസ്സ്ക്‌ളബ്ബും. ചരമം, ആണ്ടിലൊരിക്കൽ കിട്ടുന്ന ആത്മഹത്യ, ഒത്താലൊരു പോക്കറ്റടി, പഴഞ്ഞി അടയ്ക്കാ മാർക്കറ്റിലെ അങ്ങാടി നിലവാരം അതിൽ കൂടുതൽ വാർത്തകൾ ഒന്നുമില്ലാതിരുന്ന കാലത്ത് പ്രാദേശിക ലേഖകർക്ക് വലിയ ജോലിയൊന്നും ഇല്ലായിരുന്നു. വാർത്തകൾ അടങ്ങിയ കവർ ബസിൽ കയറ്റി വിട്ട് അവർ വേഗം കൂടണയാറാണ് പതിവ്. പത്രക്കാർ കളം വിട്ടാൽ ഞങ്ങൾ തിട്ടയിൽ നിന്നും നേരെ കോണിച്ചുവട്ടിലേക്ക് കുടിയേറും. പിന്നീടുള്ള ചർച്ചകളെല്ലാം അവിടെയിരുന്നാണ്. ഓഫീസിന്റെയും ബൂത്തിന്റെയും ചാർജുള്ള ഷെരീഫ് ഞങ്ങളുമായി നല്ല കൂട്ടായിരുന്നു. അവസാന ബസ് പോകും വരെ ആ ചർച്ച കോണിച്ചുവട്ടിൽ നീണ്ടു നിവർന്നു കിടക്കും. കയ്യെത്താത്ത... കണ്ണെത്താത്ത... ദൂരത്തു "സിനിമ" ആ ഇടയ്ക്കാണ് ഗുരുവായൂരിൽ3സിനിമകളുടെ ഷൂട്ടിങ് തുടങ്ങുന്നത്. ജയറാമും ബിജു മേനോനും അഭിനയിക്കുന്ന ആദ്യത്തെ കണ്മണി, കെ. കെ ഹരിദാസിന്റെ കൊക്കരക്കോ, പി. ജി വിശ്വംഭരന്റെ പാർവതിപരിണയം. മയിലാടുംകുന്ന് എന്ന സിനിമയുടെ സംവിധായകൻ S. ബാബു എന്റെ വളരെ അകന്ന ബന്ധുവാണ്. അദ്ദേഹത്തെ കാണാൻ ഞാൻ പുന്നയൂർകുളത്തുള്ള വീട്ടിൽ പോയി. കാരണം ആദ്യത്തെ കണ്മണിയുടെ സംവിധായകൻ രാജസേനൻ അദ്ദേഹത്തിന്റെ ശിഷ്യനാണെന്നു കേട്ടിട്ടിട്ടുണ്ട്. ഞാനെന്റെ ആഗ്രഹം അവതരിപ്പിച്ചു. നീണ്ടകാലത്തെ മദ്രാസിലെ സിനിമാ ജീവിതം അവസാനിപ്പിച്ചു വിശ്രമ ജീവിതം നയിച്ചുകൊണ്ടിരുന്ന ബാബുക്ക വലിയ രീതിൽ പ്രോത്സാഹിപ്പിച്ചില്ലെങ്കിലും നിരുത്സാഹപ്പെടുത്തിയില്ല. അത്രവേഗത്തിൽ എത്തിപ്പിടിക്കാവുന്ന ഒന്നല്ല സിനിമ എന്ന് ബോധ്യപ്പെടുത്തിക്കൊണ്ടുതന്നെ രാജസേനന് ഒരു കത്ത് തന്നു. ഷൂട്ടിംഗിന്റെ തിരക്കിനിടയിൽ തമ്പുരാൻപാടിയിലെ പ്രധാന ലൊക്കേഷനിൽ പോയി അദ്ദേഹത്തെ കണ്ടു. കാസ്റ്റിംഗ് എല്ലാം കഴിഞ്ഞല്ലോ അടുത്ത സിനിമ തുടങ്ങുന്നതിനു മുൻപ് ബന്ധപ്പെടു എന്ന് പറഞ്ഞു അദ്ദേഹം അദ്ദേഹത്തിന്റെ തിരക്കുകളിലേക്ക്. കുറച്ചു സമയം ഷൂട്ടിങ് എല്ലാം നോക്കി നിന്ന് ഞാനും ബാബുവും മടങ്ങി. പിന്നീട് മിക്ക ദിവസങ്ങളിലും ഞാനും ബാബുവും വണ്ടികയറും, ഏതെങ്കിലും ലൊക്കേഷനിൽ പോയി മുഖം കാണിക്കാനുള്ള അവസരത്തിനായി....വേഷം കിട്ടിയില്ലെങ്കിലും ഷൂട്ടിംഗ് എങ്കിലും കാണാമല്ലോ. എന്റെ സിനിമാമോഹം അറിയാവുന്ന കുന്നംകുളത്തെ ഒരു വ്യാപാരി ആയിരുന്നു ചെറുവത്തൂർ വിൽസൺ. അദ്ദേഹത്തിന്റെ പാർസൽ കെ. ആർ. എസ് ലാണ് വന്നുകൊണ്ടിരുന്നത്. അതിന്റെ ഭാഗമായി ഞങ്ങൾക്കിടയിൽ ഒരു നല്ല സൗഹൃദം ഉടലെടുത്തിട്ടുണ്ടായിരുന്നു. വിൽസേട്ടന്റെ ബന്ധു ആയിരുന്നു സ്വപ്ന ബേബി എന്ന നിർമ്മാതാവ്. വിൽസേട്ടൻ ബേബിയേട്ടനോട് എന്റെ കാര്യം അവതരിപ്പിച്ചു, അദ്ദേഹത്തിന് നിർമ്മാതാവ് ആന്റണി ഈസ്റ്റ്മാനുമായി നല്ല ബന്ധമായിരുന്നു. പാർവതി പരിണയത്തിൽ K. S.E.B യിലെ ഓവർസിയർ ആയി ഒരു വേഷമുണ്ട്, നീ പോയി വിശ്വംഭരൻ സാറിനെ ഒന്ന് കാണു എന്ന് ബേബിയേട്ടനാണ് എന്നോട് പറഞ്ഞത്. ബാബുവും ഞാനും ഗുരുവായൂർ എലൈറ്റ് ഹോട്ടലിന്റെ റിസപ്ഷനിൽ വിശ്വംഭരൻ സാർ ഇറങ്ങി വരുന്നതും കാത്തിരുന്നു. ലൊക്കേഷനിലേക്ക് പോകാനുള്ള ധൃതിയിൽ സ്വപ്ന ബേബി എന്ന പേര് കേട്ടപ്പോൾ എന്നെ കേൾക്കാൻ ഒരു മിനിറ്റ് സമയം അനുവദിച്ചു. പെട്ടെന്ന് കാര്യം അവതരിപ്പിച്ചു. ഒന്ന് സൂക്ഷിച്ചു നോക്കിക്കൊണ്ട് അദ്ദേഹം പറഞ്ഞു "ആ വേഷം ചെയ്യാനൊന്നും താൻ ആയിട്ടില്ല ". ആ വാതിലും അടഞ്ഞു. എന്റെ മുഖം വായിച്ചു സഹതാപം തോന്നിയത് കൊണ്ടാകാം മുകേഷിന്റെ കൂടെ നാട്ടുകാരായി കുറച്ച് പേരുണ്ട് ലൊക്കേഷനിലേക്ക് വന്നാൽ അതിലൊരാളാക്കാം എന്നും പറഞ്ഞു അദ്ദേഹം വണ്ടിയിൽ കയറി. ഞങ്ങൾ നേരെ ലൊക്കേഷനിലേക്ക്. കള്ളനായി അഭിനയിച്ച ഹരിശ്രീ അശോകൻ ചേട്ടനെ ഓടിച്ചിട്ട് പിടിക്കുന്നവരുടെ കൂട്ടത്തിൽ ഒരാളായി ഞാനും ഓടി... അങ്ങനെ അശോകേട്ടനോടൊപ്പം സിനിമയുടെ ഹരിശ്രീ കുറിച്ചു. പിന്നീടുള്ള കുറേ സീനുകളിൽ ആൾക്കൂട്ടത്തിൽ ഒരാളായി ഞാനും ഉണ്ടായിരുന്നു....\nകാലം കാത്ത് വച്ചിരിക്കുന്നതെന്തന്നറിയാതെ യാത്ര തുടർന്നുകൊണ്ടേ ഇരിക്കുമ്പോഴും ഓർമ്മകളിലൂടെ ഒരുപാടുദൂരം സഞ്ചരിക്കാൻ ഇവിടെ ഈ ഫോട്ടോ ഒരു നിമിത്തമായിരുന്നു....\nLast Updated Jun 2, 2021, 6:50 PM IST\n‘ദളപതി തങ്കച്ചി’ എന്ന് ആളുകൾ ഇപ്പോഴും വിളിക്കാറുണ്ട്; ശരണ്യ മോഹൻ പറയുന്നു


സാനിട്ടൈസർ വിൽക്കാൻ ഇനി ലൈസൻസ് വേണം, ഇല്ലെങ്കിൽ കർശന നടപടി - Ezhome Live News\nHome / HEALTH TIPS / സാനിട്ടൈസർ വിൽക്കാൻ ഇനി ലൈസൻസ് വേണം, ഇല്ലെങ്കിൽ കർശന നടപടി\nസാനിട്ടൈസർ വിൽക്കാൻ ഇനി ലൈസൻസ് വേണം, ഇല്ലെങ്കിൽ കർശന നടപടി\nസംസ്ഥാനത്ത് സാനിട്ടൈസര് വില്‍ക്കാന് ലൈസന്‍സ് നിര്‍ബന്ധമാക്കി. ചില്ലറ വ്യാപാരികള് 20 A ലൈസന്‍സും മൊത്ത വിതരണ ഏജന്‍സികള്‍ക്ക് 20 B ലൈസന്‍സ് എടുക്കണം. അനുമതിയില്ലാതെ സാനിട്ടൈസര് നിര്‍മിച്ചാല് നടപടിയെടുക്കുമെന്നും ഡ്രഗ്സ് കണ്‍ട്രോളര് കെ.ജെ ജോണ് പറഞ്ഞു.\nകോവിഡ് വ്യാപകമായതോടെ ഗുണനിലവാരമില്ലാത്ത സാനിട്ടൈസര് ഉല്‍പാദിപ്പിക്കുന്നതും വില്‍ക്കുന്നതും വര്‍ധിച്ചു. കോഴിക്കോട് കൊച്ചി തൃശൂര് എന്നിവിടങ്ങളില് നിന്ന് ഗുണനിലവാരമില്ലാത്തവ പിടിച്ചെടുത്തു. ഇതെത്തുടര്‍ന്നാണ് ഡ്രഗ്സ് ആന്‍ഡ് കോസ്മെറ്റിക് നിയമത്തില് ഉള്‍പ്പെടുത്തി നിയന്ത്രണം കൊണ്ടുവരുന്നത്.\nഇതനുസരിച്ച് .സൂപ്പര് മാര്‍ക്കറ്റ് അടക്കമുള്ള ചില്ലറ വില്‍പനശാലകള് സാനിട്ടൈസര് വില്‍ക്കണമെങ്കില് ഡ്രഗ്സ് കണ്‍ട്രോള് വിഭാഗം നിഷ്കര്‍ഷിക്കുന്ന 20 A ലൈസന്‍സ് എടുക്കണം. മൊത്തവിതരണക്കാര്‍ക്ക് 20 B ലൈസന്‍സും. മരുന്ന് വിതരണക്കാര്‍ക്കും വില്‍പന കേന്ദ്രങ്ങള്‍ക്കും ലൈസന്‍സുള്ളതിനാല് ഈ നിബന്ധന ബാധകമല്ല.ഓരോ ജില്ലയിലേയും അസിസ്റ്റന്റ് ഡ്രഗ്സ് കണ്‍ട്രോളര് ഓഫീസില് നിന്ന് ലൈസന്‍സ് എടുക്കാം. അതേസമയം ആയുര്‍വേദ ലൈസന്‍സിന് കീഴില് ഉല്‍പാദിപ്പിക്കുന്ന സാനിട്ടൈസറുകള് വില്‍ക്കാന് ലൈസന്‍സ് വേണ്ട. സൗന്ദര്യ വര്‍ധക വസ്തു ഉല്‍പാദന ലൈസന്‍സ് പ്രകാരം നിര്‍മിക്കുന്ന അണുനശീകരണം സാധ്യമല്ലാത്ത സാനിട്ടൈസര് വില്‍ക്കാന് അനുവദിക്കില്ലെന്നും ഡ്രഗ്സ് കണ്‍ട്രോളര് പറഞ്ഞു.


ബാങ്ക് കവർച്ച ചെയ്യാനെത്തിയ മൂന്ന് പേരെ പൊലീസ് വെടിവച്ച് കൊന്നു - Media Malayalam (മീഡിയ മലയാളം)\nബാങ്ക് കവർച്ച ചെയ്യാനെത്തിയ മൂന്ന് പേരെ പൊലീസ് വെടിവച്ച് കൊന്നു\nഗുവാഹത്തി: ബാങ്ക് കവർച്ച ചെയ്യാനെത്തിയ മൂന്ന് പേരെ പൊലീസ് വെടിവച്ച് കൊന്നു. അസമിലാണ് സംഭവം. ഞായറാഴ്ച പുലർച്ചെ ബോട്ട്ഗാവിലെ അലഹാബാദ് ബാങ്ക് കൊള്ളയടിക്കാനെത്തിയവരെയാണ് ഏറ്റുമുട്ടലിൽ പൊലീസ് വധിച്ചത്.\nഅലഹാബാദ് ബാങ്കിന്റെ ബോട്ട്ഗാവ് ശാഖയിൽ കവർച്ച നടത്താൻ ശ്രമമുണ്ടെന്ന് പോലീസിന് നേരത്തെ രഹസ്യ വിവരം ലഭിച്ചിരുന്നു. ഇതോടെയാണ് പ്രദേശത്ത് പൊലീസ് കാവൽ ഏർപ്പെടുത്തിയത്. കൊള്ള സംഘത്തിൽ ഉൾപ്പെട്ട മറ്റുചിലർ രക്ഷപ്പെട്ടതായും ഇവരുടെ വാഹനങ്ങളടക്കം കസ്റ്റഡിയിലെടുത്തിട്ടുണ്ടെന്നും പൊലീസ് വ്യക്തമാക്കി.\nഞായറാഴ്ച പുലർച്ചെ 2.30 ഓടെ കൊള്ള സംഘം എത്തിയപ്പോൾ ചെംഗ്മാരിയിൽ വെച്ച് പൊലീസ് ഇവരെ തടഞ്ഞു. ഇതോടെ കൊള്ളസംഘം പൊലീസിന് നേരേ വെടിയുതിർക്കുകയും പൊലീസ് തിരിച്ചടിക്കുകയുമായിരുന്നു. കവർച്ചാ സംഘത്തിലെ മൂന്ന് പേർക്കാണ് ഏറ്റുമുട്ടലിൽ വെടിയേറ്റത്. ഇവരെ പിന്നീട് ആശുപത്രിയിൽ എത്തിച്ചെങ്കിലും മരിച്ചിരുന്നു. സംഘത്തിലെ മറ്റുള്ളവർ രക്ഷപ്പെടുകയും ചെയ്തു.\nകൊല്ലപ്പെട്ടവരുടെ ഇരുചക്ര വാഹനങ്ങളും മൊബൈൽ ഫോണുകളും മറ്റു ആയുധങ്ങളും പൊലീസ് പിടിച്ചെടുത്തിട്ടുണ്ട്. ഗ്യാസ് കട്ടറും രണ്ട് തോക്കുകളും ഓക്‌സിജൻ സിലിൻഡറുകളും പിടിച്ചെടുത്തവയിൽ ഉൾപ്പെടുന്നു. മൂന്നുമാസം മുമ്പും ഇതേ ബാങ്കിൽ കവർച്ചാശ്രമം നടന്നിരുന്നു\nPolice shot dead three people\nwho had come to robabank\nPrevious articleമോഷ്ടിച്ച ബൈക്കില് കറങ്ങി നടന്ന യുവാവിനെ തിരുവമ്പാടി പൊലീസ് അറസ്റ്റ് ചെയ്തത്\nNext article‘ചേര‘യുടെ ഫസ്റ്റ് ലുക്ക് പോസ്റ്റര് പങ്കുവച്ച നടൻ കുഞ്ചാക്കോ ബോബനെതിരെ സൈബർ ആക്രമണം


മെഡിക്കല് കോളജ് ആശുപത്രിയിലെ പി.ജി ക്വാര്‍ട്ടേഴ്‌സില് സാമൂഹ്യവിരുദ്ധ ശല്യം രൂക്ഷം • Suprabhaatham\nമെഡിക്കല് കോളജ് ആശുപത്രിയിലെ പി.ജി ക്വാര്‍ട്ടേഴ്‌സില് സാമൂഹ്യവിരുദ്ധ ശല്യം രൂക്ഷം\nഅമ്പലപ്പുഴ: വണ്ടാനം മെഡിക്കല് കോളജ് ആശുപത്രിയില് പുതുതായി നിര്‍മ്മിച്ച പി.ജി ക്വാര്‍ട്ടേഴ്‌സില് സാമൂഹ്യവിരുദ്ധ ശല്യം രൂക്ഷമാകുന്നു.\nമതില് കെട്ടി ഗേറ്റ് പൂട്ടിയിട്ടിരിക്കുന്ന ക്വാര്‍ട്ടേഴ്‌സിന്റെ മതില് ചാടികടന്ന് ഇതിനുള്ളിലിരുന്നാണ് ദിവസവും മദ്യപാനം നടത്തുന്നത്. ഇന്നലെ ഇതിനുള്ളില് പ്രവേശിച്ച് സാമൂഹ്യ വിരുദ്ധര് ഇവിടെ സൂക്ഷിച്ചിരുന്ന തീ അണയ്ക്കാന് ഉപയോഗിക്കുന്ന രണ്ട് വാതക സിലണ്ടര് സമീപത്തെ കുറ്റി കാട്ടിലേക്ക് വലിച്ചെറിഞ്ഞു. സംഭവം അറിഞ്ഞ ആശുപത്രി സാര്‍ജന്റ് രമേഷ് ബാബു എയ്ഡ്‌പോസ്റ്റ് പൊലിസിനേയും സെക്യൂരിറ്റി ഓഫീസറേയും വിവരം അറിയിക്കുകയും എയ്ഡ്‌പോസ്റ്റ് എ.എസ്.ഐ മാരായ അജയന്, ചിത്തരഞ്ജന്, സെക്യൂരിറ്റി ഓഫിസര് വിജയകുമാര് എന്നിവര് സ്ഥലത്തെത്തിയപ്പോഴേയ്ക്കും സാമൂഹ്യ വിരുദ്ധര് ഓടി രക്ഷപ്പെടുകയായിരുന്നു. പിന്നീട് വാതക സിലണ്ടര് കുറ്റിക്കാട്ടില് നിന്നും കണ്ടെടുത്തു. അഞ്ച് നിലകളുള്ള കെട്ടിടത്തിന്റെ പണി പൂര്‍ത്തിയായി ഒരു വര്‍ഷമായിട്ടും ഇതുവരെയും തുറന്നുകൊടുത്തിട്ടില്ല.\nഇതേതുടര്‍ന്ന് ദൂരദേശത്തുനിന്ന് എത്തുന്ന ഡോക്ടര്‍മാര് പുറത്ത് വാടകയ്ക്കാണ് താമസിക്കുന്നത്. ഇതുമൂലം ഇവര്‍ക്ക് കൃത്യസമയത്ത് ജോലിക്ക് എത്താന് ബുദ്ധിമുട്ട് നേരിടുന്നു. ക്വാട്ടേഴ്‌സിന്റെ തെക്കെ അറ്റത്ത് മതില് തകര്‍ന്നു കിടന്നിട്ട് വര്‍ഷങ്ങളായെങ്കിലും ഇത് കെട്ടി അടയ്ക്കാന് ബന്ധപ്പെട്ടവര്‍ക്കായിട്ടില്ല. ഈ മതിലിന് സമീപത്തായാണ് നഴ്‌സിങ് ക്വാര്‍ട്ടേഴ്‌സും സ്ഥിതി ചെയ്യുന്നത്. വൈകുന്നേരങ്ങളില് ജോലികഴിഞ്ഞ് എത്തുന്ന നേഴ്‌സുമാരും സാമൂഹ്യവിരുദ്ധ ശല്യംമൂലം ഭയപ്പാടിലാണ്.


കൊഞ്ച് തീയല്By:- Archana Jagathകൊഞ്ച് - 1/2 kgചുവന്നുള്ളി - 100 gmഇഞ്ചി - 1 കഷണംവെളുത്തുള്ളി -2 കഷണംപച്ച മുളക് -4എണ്ണംതക്കാളി - 1പുളി പിഴിഞ്ഞത് - കുറച്ചുഗരം മസാല - 1/2 സ്പൂണ്‍തീയല് പൊടി -5സ്പൂണ്(ചിരകിയ തേങ്ങ , ഉണക്ക മുളക്, മല്ലി,കുരുമുളക്,ഉലുവ എന്നിവ വറുത്തു പൊടിച്ചു തീയല് പൊടി തയ്യാറാക്കാം. )ഉപ്പു, എണ്ണ , കടുക്, കറിവേപ്പില - ആവശ്യത്തിനുകൊഞ്ച് നന്നായി കഴുകി വൃത്തിയാക്കി വയ്ക്കുക.പച്ചമുളക് , ഉള്ളി, തക്കാളി, ഇവ നീളത്തില് അരിഞ്ഞു വയ്കുക,വെളുത്തുള്ളി, ഇഞ്ചി ഇവ ചതയ്ച്ചു വയ്ക്കുക.ചീനചട്ടിയില് എണ്ണ ഒഴിച്ച് ചൂടാകുമ്പോള്‍കടുക് പൊട്ടിക്കുക. ഉള്ളി , പച്ചമുളക്, ഇഞ്ച്, വെളുത്തുള്ളി , കറിവേപ്പില എന്നിവ ഇട്ടു നന്നായി വഴറ്റുക, ഉള്ളി ഒന്ന് വാടുമ്പോള് കൊഞ്ച് അതിലേക്കു ഇട്ടു വഴറ്റുക. കൊഞ്ച് ചുമന്നു വരുമ്പോള് തീയല് പൊടി അതിലേയ്ക്ക് ഇട്ടു വഴറ്റി , കൊഞ്ച് മുങ്ങി ഇരിക്കുന്ന വിധത്തില് വെള്ളം ഒഴിക്കുക. പുളിവെള്ളം ഒഴിച്ചതിനു ശേഷം അരിഞ്ഞു വച്ചിരിക്കുന്ന തക്കാളി ചേര്‍ത്ത് ആവശ്യത്തിനു ഉപ്പും ഗരം മസാലയും ചേര്‍ത്ത് ചെറു തീയില് വേവിക്കുക. വെന്തു കുറുകുമ്പോള് ഇറക്കാം.


ബുണ്ടസ്‌ലീഗ: ലീപ്‌സിഗിനെ തകര്‍ത്ത് ബയേണ് മ്യൂണിക്\nSun May 09 2021 05:57:09 GMT+0530 (India Standard Time)\nSHN21 Dec 2018 9:22 AM GMT\nമ്യൂണിക്: എതിരില്ലാത്ത ഒരു ഗോളിന് ബുണ്ടസ്‌ലീഗയില് ബയേണ് മ്യൂണിക്കിന് ജയം. ആര്‍ബി ലീപ്‌സിഗിനെയാണ് ബയേണ് പരാജയപ്പെടുത്തിയത്. 28ാം മിനിറ്റില് ഫ്രാങ്ക് റിബറി നേടിയ ഗോളിലാണ് ബയേണിന്റെ ജയം.\nജയത്തോടെ ടേബിള് ടോപ്പേഴ്‌സായ ബൊറുസിയ ഡോര്‍ട്ട്മുണ്ടുമായുള്ള പോയിന്റ് വ്യത്യാസം ആറായി കുറയ്ക്കാന് ബയേണിന് കഴിഞ്ഞു. പട്ടികയില് മൂന്നാംസ്ഥാനമാണ് ബയേണിന്. ഇഞ്ചുറി സമയത്ത് ഇരട്ട ചുവപ്പുകാര്‍ഡുകള് ഇരുടീമുകളും കണ്ടതിനാല് പത്തുപേരുമായിട്ടായിരുന്നു കളിയവസാനിച്ചത്.തിയാഗോയെ ഫൗള് ചെയ്തതിന് സ്വീഡിഷ് താരം സ്റ്റീഫന് ഇല്‍സാങ്കറാണ് ആദ്യം ചുവപ്പ് കണ്ട് പുറത്ത് പോയത്. തിയാഗോ നിലത്ത് വീണത് കണ്ട് ഇല്‍സാങ്കറെ ടണല് വരെ പിന്തുടര്‍ന്ന റെനാറ്റോ സാഞ്ചസിന് മോശം പെരുമാറ്റത്തിനാണ് രണ്ട് മഞ്ഞ നല്‍കി പുറത്തേക്ക് വിട്ടത്.ബൊറുസിയ ഡോര്‍ട്ട്മുണ്ടിനെ ഫോര്‍ച്യൂണ് തളച്ച അവസരം മുതലെടുത്താണ് തുടര്‍ച്ചയായ ഏഴാം കിരീടപ്പോരാട്ടത്തിലേക്ക് ബയേണ് കടന്നത്.\nഹോഫന്‍ഹിം വേര്‍ഡര് പോരാട്ടം സമനിലയില്\nലീഗിലെ മറ്റൊരു മല്‍സരത്തില് വേര്‍ഡര് ബ്രെമനെ ഹോഫന്‍ഹിം സമനിലയില് തളച്ചു. ഓരോ ഗോളു വീതമടിച്ചാണ് ഇരു ടിമുകളും പോയിന്റ് പങ്കിട്ടത്. വേര്‍ഡര് ബ്രെമന് വേണ്ടി സെലാസിയും ഹോഫെന്‍ഹെയിമിന് വേണ്ടി ബിറ്റണ്‍കോര്‍ട്ടുമാണ് ഗോളടിച്ചത്. 31ാം മിനിറ്റിലാണ് ഹോഫന്‍ഹിം ലീഡ് നേടിയത്. തുടര്‍ന്ന് രണ്ടാംപകുതിയിലാണ് വെര്‍ഡര് ഗോള് മടക്കിയത്.\nബുണ്ടസ് ലീഗയില് ഇന്ന് വിജയിച്ചിരുന്നെങ്കില് അഞ്ചാം സ്ഥാനത്തെത്താനുള്ള സുവര്‍ണാവസരമാണ് ഹോഫന്‍ഹിം നഷ്ടപ്പെടുത്തിയത്. നിലവില് 24 പോയന്റുമായി ഏഴാം സ്ഥാനത്താണ് ടീം. ഒമ്പതാം സ്ഥാനത്താണ് വേര്‍ഡര് ബ്രെമന്.\nയൂറോപ്പില് നിന്നും പുറത്തായ ജൂലിയന് നൈഗല്‍സ്മാന്റെ ഹോഫന്‍ഹിം ഈ സീസണിലും ലക്ഷ്യം വെക്കുന്നത് ഒരു യൂറോപ്യന് സ്‌പോട്ടാണ്. അടുത്ത സീസണ് മുതല് നൈഗല്‍സ്മാന് ലെപ്‌സിഗിനെയാണ് പരിശീലിപ്പിക്കുക.\nബുണ്ടലീഗയില് ഐന്‍ട്രാക്ട് ഫ്രാങ്ക്ഫര്‍ട്ടിന് സമനില. മയിന്‍സാണ് ഫ്രാങ്ക്ഫര്‍ട്ടിനെ സമനിലയില് തളച്ചത്. യൂറോപ്പില് കുതിക്കുമ്പോളും ലീഗയില് രണ്ട് മല്‍സരങ്ങളില് ജയമില്ലാത്തത് ഫ്രാങ്ക് ഫര്‍ട്ടിന് തിരിച്ചടിയായി.\nരണ്ട് തവണ പിന്നില് നിന്നും തിരിച്ച് വന്നാണ് ഫ്രാങ്ക്ഫര്‍ട്ട് സമനില നേടിയത്. ബയേണിനോട് പരാജയപ്പെട്ട ലെപ്‌സിഗിനെ മറികടന്ന് നാലാം സ്ഥാനത്തെത്താനുള്ള സുവര്‍ണാവസരമാണ് ഫ്രാങ്ക്ഫര്‍ട്ട് നഷ്ടമാക്കിയത്. ഫ്രാങ്ക്ഫര്‍ട്ടിന് വേണ്ടി ലൂക യോവിച് ഇരട്ട ഗോളുകള് നേടിയപ്പോള് മയിന്‍സിന് വേണ്ടി റോബിന് ക്വെയ്‌സണാണ് ഇരട്ട ഗോളുകള് നേടിയത്.


ധീരതയ്ക്കു ലഭിച്ച പ്രതിഫലം | Innathe Chintha Vishayam | Column | Opinion | Manorama Online\nടി.ജെ.ജെ. January 10, 2022 03:44 PM IST\nതികഞ്ഞ അർപ്പണബോധവും സേവനത്തിന്റെ ഉൾപ്രേരണയുമാണ് അവരെ ഭരിക്കുന്നത്\nPhoto Credit : Josu Ozkaritz / Shutterstock.com\nചില നിർണായക ഘട്ടങ്ങളിലും അടിയന്തര കർത്തവ്യങ്ങളുടെ മുൻപിലും മറ്റുള്ളവർ ചെയ്യട്ടെ എന്നു ചിന്തിച്ച്, നൽകാവുന്ന സഹായത്തിൽ നിന്നും ചെയ്യാവുന്ന സേവനത്തിൽ നിന്നും ഒഴിഞ്ഞുമാറുന്നവർ കുറവല്ല. എന്നാൽ മറ്റാരുടെയും പ്രേരണയോ നിർദേശമോ കൂടാതെ സാഹചര്യത്തിന്റെ ഗൗരവം മനസ്സിലാക്കി സ്വമേധയാ ത്യാഗസന്നദ്ധതയോടും സേവന മനോഭാവത്തോടും മുൻപോട്ട് വരുന്ന ചിലരുമുണ്ട്.\nപ്രതിഫലേച്ഛയോ സ്വാർഥപരമായ കാര്യസാധ്യമോ ഒന്നും മോഹിച്ചല്ല. തികഞ്ഞ അർപ്പണബോധവും സേവനത്തിന്റെ ഉൾപ്രേരണയുമാണ് അവരെ ഭരിക്കുന്നത്. ഹോളണ്ടിൽ മൽസ്യബന്ധനക്കാർ പാർക്കുന്ന ഒരു ഗ്രാമത്തിലാണ് സംഭവം. ഒരു ദിവസം മേഘസംഘർഷവും തുടർന്നു കൊടുങ്കാറ്റും പേമാരിയുമുണ്ടായി. അന്ന് ആരും മൽസ്യബന്ധനത്തിനു പോയില്ല. എന്നാൽ അർധരാത്രിയോട് അടുത്ത സമയത്ത് ഒരു ബോട്ടിൽ നിന്ന് ആപത്‌സൂചനാ സന്ദേശം നാട്ടുകാരെ നടുക്കി. വേഗത്തിൽ ഒരു രക്ഷാസംഘത്തെ സംഘടിപ്പിച്ച് അവർ ഒരു ബോട്ടിൽ അപകടത്തിൽ അകപ്പെട്ടവരെ തേടി പുറപ്പെട്ടു. അടിച്ചുയരുന്ന തിരമാലകളെയും കോരിച്ചൊരിയുന്ന മഴയെയും ലംഘിച്ച് അവർ അന്വേഷണ യത്നത്തിലായി. ഗ്രാമവാസികൾ കത്തിച്ച വിളക്കുകളുമായി തീരപ്രദേശത്ത് ആകാംക്ഷയോടും ഉത്കണ്ഠയോടും കാത്തിരുന്നു. ഏകദേശം ഒരു മണിക്കൂർ കഴിഞ്ഞപ്പോൾ, രക്ഷാദൗത്യവുമായി പോയ ബോട്ട് തിരികെ വരുന്നതായി അതിൽ നിന്നുള്ള വെളിച്ചം കണ്ടപ്പോൾ ബോധ്യമായി. കരയ്ക്കിറങ്ങിയപ്പോൾ അപകടത്തിൽപെട്ട ബോട്ടിലെ ഒരാളൊഴിച്ച് എല്ലാവരുമുണ്ടെന്ന് അറിയിച്ചു. ഉപേക്ഷിച്ചിട്ടു പോന്ന ആളിനെപ്പറ്റിയായി ഉത്കണ്ഠ. രക്ഷാദൗത്യവുമായി പോയവർ പറഞ്ഞത് ഒരാൾ കൂടി കയറിയാൽ അവരുടെ ബോട്ട് മുങ്ങിപ്പോകുമെന്ന അവസ്ഥ വന്നതിനാൽ ആ ഒരാളെ വിട്ടിട്ടു പോരേണ്ടി വന്നു എന്നാണ്. എല്ലാവരുടെയും മനസ്സിലെ ആധി ആ വ്യക്തിയെ കേന്ദ്രീകരിച്ചായിരുന്നു. ക്ഷണത്തിൽ ഹാൻസ് എന്ന ഒരു പതിനാറുകാരൻ മുൻപോട്ടു വന്ന് ആ ഒരാളിനു വേണ്ടി അന്വേഷണത്തിനു പുറപ്പെടാൻ ഒരു ടീമിനെ അയാളുടെ നേതൃത്വത്തിൽ സജ്ജമാക്കി. ഹാൻസ് പുറപ്പെടാൻ ഒരുമ്പെട്ടപ്പോൾ അവന്റെ മാതാവ് അവന്റെ കൈയ്ക്കു പിടിച്ചുകൊണ്ട്, ആ സംരംഭത്തിൽ നിന്നു പിന്മാറാൻ കെഞ്ചി അപേക്ഷിച്ചു. മാതാവ് ഹൃദയവേദനയോടെ പറഞ്ഞു: ‘മോനേ, നിന്റെ പിതാവ് കപ്പലപകടത്തിൽ മരിച്ചതു പത്തു വർഷങ്ങൾക്കു മുൻപാണ്. നിന്റെ മൂത്ത സഹോദരൻ പോൾ, സമുദ്രത്തിൽ നഷ്ടപ്പെട്ടിട്ടു മൂന്ന് ആഴ്ചയോളമേ ആയിട്ടുള്ളൂ. ഇനിയും എനിക്ക് ആകെയുള്ളതു നീ മാത്രമാണ്. അതുകൊണ്ടു പൊന്നുമോനേ, നീ പോകരുത്.’ അപ്പോൾ ഹാൻസിന്റെ മറുപടി: ‘പ്രിയ മമ്മീ, എനിക്കു പോയേ മതിയാവൂ. വേറൊരാൾ പോകട്ടെ എന്നു പറഞ്ഞുകൊണ്ട് എല്ലാവരും നിന്നാൽ അപകടത്തിൽപെട്ട ആളിനെ ആരു രക്ഷപ്പെടുത്തും? അതുകൊണ്ടു ഞാൻ പോകുന്നു.’ അവൻ വേഗം ബോട്ടിൽ കയറി. കൂടെയുള്ള മൂന്നുനാലു പേരുമായി യാത്രയായി. ഓർക്കുക; രാത്രിയിലാണ് ഇതെല്ലാം സംഭവിക്കുന്നത്.\nഎല്ലാവരും ആകാംക്ഷയോടെ തീരത്തു കാത്തിരുന്നു. ഒരു മണിക്കൂറിലധികം കഴിഞ്ഞു. സമയത്തിന്റെ ദൈർഘ്യം അപ്പോഴാണ് ബോധ്യമാകുന്നത്. മൂടൽമഞ്ഞിനിടയിൽ കൂടി വിദൂരതയിൽ ബോട്ടിന്റെ വിളക്ക് കാണാൻ കഴിഞ്ഞു. പിന്നീടു പ്രതീക്ഷാപൂർവം കാത്തിരുന്ന നിമിഷങ്ങൾ!\nബോട്ട് സമീപമെത്തിയപ്പോൾ തീരത്തു നിന്നിരുന്ന ഗ്രാമവാസികൾ എല്ലാവരും ഒരേ ശബ്ദത്തിൽ ചോദിച്ചത് ഒറ്റപ്പെട്ട ആ വ്യക്തിയെ ലഭിച്ചോ എന്നായിരുന്നു. അപ്പോൾ ഹാൻസ് ഉച്ചത്തിൽ അവന്റെ അമ്മയോടു വിളിച്ചുപറഞ്ഞു: ‘അതേ, മമ്മീ അതു നമ്മുടെ പോൾ ആണ്.’ അമ്മയുടെ സന്തോഷം പറഞ്ഞറിയിക്കാവുന്നതല്ല. മൂന്നാഴ്ചയായി കടലി‍ൽ പോയി കാണാതായ തന്റെ മൂത്ത മകനെ ഇളയ മകൻ പോയി കണ്ടെത്തി സുരക്ഷിതനായി തിരിച്ചെത്തിച്ചപ്പോൾ, ആ കുടുംബത്തോടൊപ്പം ഗ്രാമവാസികൾ എല്ലാവരും സന്തോഷിച്ചു.\n1. ഈ സംഭവത്തിൽ നിന്നു പല സന്ദേശങ്ങൾ നമുക്കു ലഭിക്കുന്നുണ്ട്. എന്തെങ്കിലും അടിയന്തരമായി ചെയ്യേണ്ട അവസരം വരുമ്പോൾ മറ്റാരെങ്കിലും അതു ചെയ്യട്ടെ എന്നു പറഞ്ഞ് ഒഴിഞ്ഞുമാറുന്ന സ്വഭാവം ഒട്ടും ആശ്വാസ്യമല്ല. ഇതിനെപ്പറ്റി സോക്രട്ടീസ് ഒരു സംഭവം ഉദ്ധരിക്കുന്നുണ്ട്. ഒരു റോഡിന്റെ നടുവിൽ ഒരു കല്ല് കിടന്നിരുന്നു. ആറുപേർ അതിൽ തട്ടി വീഴുന്നതു ഞാൻ എണ്ണി. അവരെല്ലാം മണ്ണും പൊടിയും തട്ടി എഴുന്നേറ്റു പോവുകയല്ലാതെ ആ കല്ല് റോഡിൽ നിന്നു മാറ്റുവാൻ ഒരു ശ്രമവും നടത്തിയില്ല. എന്തെങ്കിലും ഉടനടി ചെയ്യേണ്ടതായിട്ടുണ്ടെങ്കിൽ അതു നിറവേറ്റുക. മറ്റൊരാൾക്കായി വിട്ടിട്ടു പോകരുത്.\n2. പതിനാറു വയസ്സുകാരൻ ഹാൻസിന്റെ ഉൽസാഹവും പ്രവർത്തിപ്പാനുള്ള സന്നദ്ധതയും ശ്ലാഘിക്കപ്പെടേണ്ടതാണ്. ഉത്കണ്ഠയെയും വിലക്കിനെയും എല്ലാം അതിജീവിച്ചു കൊണ്ട് അപകടത്തിലായവൻ ആരായിരുന്നാലും അയാളെ രക്ഷിക്കണമെന്നുള്ള ദൃഢനിശ്ചയവും പ്രാതികൂല്യങ്ങളെ അതിലംഘിച്ചുള്ള മുന്നേറ്റവും എത്രയും പ്രശംസാർഹമാണ്. ആ ഉദ്യമം എത്ര അനുഗ്രഹപൂർണവും സന്തോഷപ്രദവുമായിരുന്നു എന്നു കാണാതായിരുന്ന സ്വന്തം സഹോദരനെ കണ്ടെത്തിയതിൽ തെളിയുന്നു. ത്യാഗപൂർവമായ തന്റെ ധീരതയ്ക്കുള്ള പ്രതിഫലമായി ഹാൻസ് ആ അനുഭവത്തെ കണക്കാക്കി.\nEnglish Summary : Innathe Chintha Vishayam / Reward for Brave


ഹൈദരാബാദ് ഉപ്പല് സ്റ്റേഡിയം ഐസൊലേഷന് വാര്‍ഡുകൾക്കായി വിട്ടുനല്‍കും | coronavirus| Uppal stadium\nഹൈദരാബാദ് ഉപ്പല് സ്റ്റേഡിയം ഐസൊലേഷന് വാര്‍ഡുകൾക്കായി വിട്ടുനല്‍കും\n40 വലിയ റൂമുകള് ഉള്‍ക്കൊള്ളുന്ന സ്റ്റേഡിയം ഐസൊലേഷന് വാര്‍ഡിന് ഉചിതമായ സ്ഥലമാണ്.\nPhoto Courtesy: Twitter/@TeamYuvi12\nഹൈദരാബാദ്: കൊവിഡ്-19 വ്യാപിക്കുന്ന സാഹചര്യത്തില് ഹൈദരാബാദ് രാജീവ് ഗാന്ധി സ്റ്റേഡിയം (ഉപ്പല് സ്റ്റേഡിയം) ഐസൊലേഷന് വാര്‍ഡ് സജ്ജീകരിക്കുന്നതിന് വിട്ടുനല്‍കും. ഇക്കാര്യം ചൂണ്ടിക്കാട്ടി ഹൈദരാബാദ് ക്രിക്കറ്റ് അസോസിയേഷന് തെലങ്കനാന മുഖ്യമന്ത്രി കെ. ചന്ദ്രശേഖര് റാവുവിന് കത്തയച്ചു. അസോസിയേഷന് പ്രസിഡന്റ് മുഹമ്മദ് അസ്ഹറുദ്ദീന് വേണ്ടി സെക്രട്ടറി ആര് വിജയാനന്ദാണ് കത്ത് നല്‍കിയത്.\n40 വലിയ റൂമുകള് ഉള്‍ക്കൊള്ളുന്ന സ്റ്റേഡിയം ഐസൊലേഷന് വാര്‍ഡിന് ഉചിതമായ സ്ഥലമാണ്. വിശാലമായ പാര്‍ക്കിങ് സൗകര്യവുമുണ്ട്. വരും ദിവസങ്ങളില് കൊവിഡ്-19 നിരീക്ഷണത്തിലാക്കേണ്ടവരുടെ സാഹചര്യം പരിശോധിച്ച് സ്റ്റേഡിയം ഏറ്റെടുക്കുന്നതിന് സംബന്ധിച്ച് സര്‍ക്കാര് തീരുമാനമെടുക്കും\nവ്യാഴാഴ്ച മൂന്നു പുതിയ പോസിറ്റീവ് കേസുകളാണ് തെലങ്കാനയില് റിപ്പോര്‍ട്ട് ചെയ്തത്. ഈ മൂന്നു പേരും വിദേശത്ത് യാത്ര ചെയ്തവരല്ല. വിദേശത്ത് നിന്ന് മടങ്ങിയെത്തിയവരുമായുള്ള സമ്പര്‍ക്കത്തിലൂടെയാണ് ഇവര്‍ക്ക് രോഗം ബാധിച്ചത്. ഇതുവരെ തെലങ്കാനയില് 39 പേര്‍ക്ക് കൊവിഡ്-19 സ്ഥിരീകരിച്ചിട്ടുണ്ട്.\nബംഗാള് സര്‍ക്കാര് ആവശ്യപ്പെട്ടാല് ഈഡന് ഗാര്‍ഡന്‍സ് ക്രിക്കറ്റ് ഗ്രൗണ്ടും താല്‍ക്കാലിക ആശുപത്രിക്കായി തുറന്നുകൊടുക്കുമെന്ന് ബി.സി.സി.ഐ പ്രസിഡന്റ് സൗരവ് ഗാംഗുലി വ്യക്തമാക്കിയിരുന്നു. ഗ്രൗണ്ടിലെ ഇന്‍ഡോര് സൗകര്യങ്ങളും താരങ്ങളുടെ ഡോര്‍മറ്ററിയും താല്‍ക്കാലിക ആശുപത്രിയായി മാറ്റാമെന്നും ഗാംഗുലി പറഞ്ഞിരുന്നു.\ncontent highlights: hyderabad cricket association offers Uppal stadium for COVID-19 quarantine centre\nഹൈദരാബാദ്: പി.വി. സിന്ധുവിന്റെ ഒരു ദിവസം സൂര്യനുദിക്കും മുമ്പേ തുടങ്ങും. ബാഡ്മിന്റണ് ..\n'നമ്മള് വിട്ടുകൊടുക്കില്ല'; കൊറോണയ്ക്കെതിരേ പാട്ടിലൂടെ പോരാട്ടവുമായി ബ്രാവോ\nഅവരെ ഒറ്റപ്പെടുത്തരുത്, ആര്‍ക്കും വേണ്ടാത്തവരെന്ന തോന്നലുണ്ടാക്കരുത്; കരുതലുമായി സച്ചിന്


യുവതിയുടെ വയറ്റില് കത്രിക വെച്ച് തുന്നിച്ചേര്‍ത്തു; കടുത്ത വേദന നിംസിലെ ഡോക്ടര് പരിഗണിച്ചില്ല, മൂന്ന് മാസത്തിന് ശേഷം എക്‌സറേയില് തെളിഞ്ഞതോടെ വീണ്ടും ശസ്ത്രക്രിയ - The Newsrupt\nയുവതിയുടെ വയറ്റില് കത്രിക വെച്ച് തുന്നിച്ചേര്‍ത്തു; കടുത്ത വേദന നിംസിലെ ഡോക്ടര് പരിഗണിച്ചില്ല, മൂന്ന് മാസത്തിന് ശേഷം എക്‌സറേയില് തെളിഞ്ഞതോടെ വീണ്ടും ശസ്ത്രക്രിയ\nPosted9Feb 2019 at 10:54 AM\nഹൈദരാബാദ് നിംസ് ആശുപത്രിയില് ശസ്ത്രക്രിയക്കിടെ യുവതിയുടെ വയറ്റില് വെച്ച് ഡോക്ടര് കത്രിക മറന്നു. മൂന്ന് മാസത്തിന് ശേഷം എക്‌സറേയില് കത്രിക തെളിഞ്ഞതോടെ ആശുപത്രി അധികൃതര് 33 വയസുകാരിയായ യുവതിയെ വീണ്ടും ശസ്ത്രക്രിയയ്ക്ക് വിധേയയാക്കി പുറത്തെടുക്കുകയായിരുന്നു. ശസ്ത്രക്രിയയ്ക്ക് ഇടയില് വലിപ്പമുള്ള കത്രിക യുവതിയുടെ വയറ്റില് കുടുങ്ങിയിട്ടും ശ്രദ്ധിക്കാതെ നിംസിലെ ഡോക്ടര് മുറിവ് തുന്നിച്ചേര്‍ക്കുകയും പിന്നീട് കടുത്ത വയറുവേദനയെ തുടര്‍ന്ന് യുവതിയെത്തിയപ്പോള് ശ്രദ്ധിക്കാതിരിക്കുകയും ചെയ്തത് വലിയ പ്രതിഷേധത്തിനാണ് ഇടയാക്കിയത്.\nഹൈദരാബാദിലെ നിംസ് എന്നറിയപ്പെടുന്ന നൈസാം ഇന്‍സ്റ്റിട്യൂട്ട് ഓഫ് മെഡിക്കല് സയന്‍സ് ആശുപത്രിയിലാണ് 33 വയസുകാരി മെഡിക്കല് അശ്രദ്ധ നേരിടേണ്ടി വന്നത്. കഴിഞ്ഞ വര്‍ഷം നവംബറിലായിരുന്നു യുവതിയെ ശസ്ത്രക്രിയക്ക് വിധേയാക്കിയത്. ഡിസ്ചാര്‍ജ് ചെയ്ത ശേഷം അനുഭവപ്പെട്ട കടുത്ത വേദനയെ തുടര്‍ന്ന് യുവതി വീണ്ടും ആശുപത്രിയിലെത്തി. എന്നാല് കൃത്യമായ പരിഹാരമുണ്ടാവുകയോ പരിചരണം ലഭിക്കുകയോ ചെയ്തില്ല.\nമൂന്ന് മാസത്തിന് ശേഷമാണ് എക്‌സ്‌റേയില് ശസ്ത്രക്രിയയ്ക്ക് ഉപയോഗിക്കുന്ന കത്രിക വയറ്റില് കുടുങ്ങിയത് തിരിച്ചറിഞ്ഞത്. തുടര്‍ന്ന് ശനിയാഴ്ച രാവിലെ അടിയന്തര ശസ്ത്രക്രിയ നടത്തി ഇത് നീക്കം ചെയ്തു.\nനിംസിനെതിരെ പ്രതിഷേധം വ്യാപകമായതോടെ തങ്ങള് രോഗികള്‍ക്കാണ് മുന്‍തൂക്കം നല്‍കുന്നതെന്ന് വ്യക്തമാക്കി ഡയറക്ടര് രംഗത്തുവന്നു. അതുകൊണ്ടാണ് പിഴവ് മനസ്സിലാക്കി ഉടന് ശസ്ത്രക്രിയ നടത്തി കത്രിക നീക്കം ചെയ്തതെന്നും നിംസ് ആശുപത്രി ഡയറക്ടര് കെ മനോഹര് പ്രതികരിച്ചു.\nയുവതിക്ക് ശസ്ത്രക്രിയ നടത്തിയ ഡോക്ടര്‍ക്കെതിരെ കടുത്ത നടപടിയെടുക്കമമെന്ന ആവശ്യം ഉയരുന്നുണ്ട്. ഡോക്ടര്‍ക്കെതിരെ അന്വേഷണം നടത്തുന്നതിനു വേണ്ടി പ്രത്യേക കമ്മിറ്റി രൂപീകരിച്ചതായും നിംസ് അധികൃതര് അറിയിച്ചു. മെഡിക്കല് അശ്രദ്ധയ്ക്ക് പൊലീസ് കേസ് രജിസറ്റര് ചെയ്തിട്ടുണ്ട്. ഉപഭോക്തൃ തര്‍ക്ക കോടതിയിലും കേസില് നടപടി സ്വീകരിക്കുന്നുണ്ട്.


Calicocentric: ഇ എം എസ് നിര്‍ണ്ണയിച്ച കുമാരനാശാന്റെ 'വര്‍ഗ്ഗാടിസ്ഥാനം'\nമലയാളഭാഷയുടെ ഉദ്ഭവം, കേരള ചരിത്രം എന്നിവയുമായി ബന്ധപ്പെട്ടുള്ള ഇ എം എസ് കാലഗണനാരീതിയെപ്പറ്റി ജാതി-ജന്മി-നാടുവാഴി മേധാവിത്വമെന്ന ഇഎംഎസ്സിത്തെപ്പറ്റിയുള്ള ഒരു പോസ്റ്റില്‍കൂടുതലായി പറയും.\nസാഹിത്യത്തെ സംബന്ധിച്ച് ഇ എം എസ് നമ്പൂതിരിപ്പാട് എഴുതിയതു വായിക്കുമ്പോള് മാര്‍ക്സിസ്റ്റ് സാഹിത്യ നിരൂപണമെന്നത് എഴുത്തുകാരെ വര്‍ഗ്ഗം തിരിക്കലാണോ എന്നു സംശയം തോന്നും. ഇയ്യാള് ഫ്യൂഡല്, അയാള് ബൂര്‍ഷ്വാ, അതിനപ്പുറത്തെ ആള് പിന്തിരിപ്പന് ഫ്യൂഡല് മൂരാച്ചി സംഭോഗശൃംഗാരി, കാമവെറിയന് (വെൺമണിയെപ്പറ്റി പറയുമ്പോള് നമ്പൂതിരിപ്പാട് തീത്തുപ്പും), ലൈംഗികവൈകൃതം പരോക്ഷമായി ആസ്വദിക്കുന്നവള് (അരുന്ധതി റോയിയെപ്പറ്റി, അതുകണ്ടതുമുതലാണ് ഈ ബ്ലോഗെ‍ര്‍ക്ക് ഇ എം എസ്സിനോട് ഇത്ര ഇഷ്ടം തോന്നിത്തുടങ്ങിയത്). [തിരുത്ത്. അരുന്ധതി റോയിയെപ്പറ്റിയല്ല നമ്പൂതിരിപ്പാട് അങ്ങനെ പറഞ്ഞത്. അവരുടെ അമ്മ മേരി റോയിയെപ്പറ്റിയാണ്. റിപ്പോര്‍ട്ട് ഇവിടെ.] വ‍ര്‍ഗ്ഗനിര്‍ണ്ണയമാണ് മാര്‍ക്സിസ്റ്റ് നിരൂപണത്തിന്റെ ജീവന് എന്നാണ് ഇ എം എസ് പറയുന്നത്.\nപക്ഷേ അതുകൊണ്ടു മാത്രം ഒരു നിരൂപണരീതി മാര്‍ക്സിസ്റ്റാവുകയില്ല. എന്തുകൊണ്ടെന്നാല്, തൊഴിലാളി വര്‍ഗത്തിന്റെ ദൃഷ്ടികോണിലൂടെ വര്‍ഗസമരം വള‍ര്‍ന്നുവരുന്നതിന്റെ യഥാര്‍ത്ഥമായ ഒരു ചിത്രം വരച്ചുകാട്ടുകയും അതിന്റെ അടിസ്ഥാനത്തില് കവികളെയും അവരുടെ കൃതികളെയും വിലയിരുത്തുകയും ചെയ്യലാണ് മാര്‍ക്സിസ്റ്റ് നിരൂപണത്തിന്റെ ജീവന്. (കുമാരനാശാന്റെ സാമൂഹ്യവീക്ഷണവും കവിതയും, 1974, പ്രബന്ധങ്ങള്, 165)\nമാക്സിം ഗോര്‍ക്കിയുടെ ഒന്നോ രണ്ടോ ലേഖനങ്ങളില്‍നിന്ന് മാര്‍ക്സിസ്റ്റ് സാഹിത്യ സിദ്ധാന്തം പഠിച്ച ഇ എം എസ്സ് പറയുന്നത് ഗൌരവത്തിലെടുക്കേണ്ട കാര്യമില്ല. എന്നാല് നമ്പൂതിരിപ്പാട് ഫലിതങ്ങള് കിട്ടുന്ന മുറയ്ക്ക് ആസ്വദിക്കുന്നതില് തെറ്റില്ലല്ലോ. കുമാരനാശാനെ നമ്പൂതിരിപ്പാട് വിവിധ കാലങ്ങളില് എങ്ങനെയൊക്കെ വര്‍ഗ്ഗം തിരിച്ചു എന്നതാണ് ഇത്തവണത്തെ ഫലിതം.\nപഴയ ഫ്യൂഡല് സംസ്കാരം നിലനില്ക്കുമ്പോള്‍ത്തന്നെ പുതിയ ബൂര്‍ഷ്വാസംസ്കാരം കരുപ്പിടിച്ചു. രണ്ടിന്റെയും സന്ദേശവാഹകര് പലപ്പോഴും ഇണങ്ങിപ്രവര്‍ത്തിക്കുക മാത്രമല്ല, ചിലപ്പോള് ഒരേ വ്യക്തിയില്‍ത്തന്നെ രണ്ടിന്റെയും സ്വഭാവം പ്രകടമാക്കുകകൂടി ചെയ്തു.\nഇതിന്റെ ഉജ്ജ്വലമായ രണ്ടുദാഹരണങ്ങളാണ് കുമാരനാശാന്, വള്ളത്തോള് എന്നീ രണ്ട് മഹാകവികള്. സാമൂഹ്യചുറ്റുപാട്, സാംസ്കാരികമായ പരിശീലനം എന്നിവ മൌലികമായി രണ്ടുപേര്‍ക്കും ഒന്നുതന്നെ- ഹൈന്ദവതയില് അലിഞ്ഞുചേര്‍ന്ന ഫ്യൂഡല് സംസ്കാരം. ഇതിന്റെ പ്രതിഫലനം രണ്ടുപേരുടെയും ആദ്യകാല കൃതികളില് കാണുകയും ചെയ്യാം. എന്നാല്, രണ്ടുപേരുടെയും സാഹിത്യരചനാ ചരിത്രത്തില് ഒരു ഘട്ടമെത്തുമ്പോഴേക്ക് ഇരുവരുടെയും സാംസ്കാരികസ്വഭാവവും കൃതികളുടെ ഉള്ളടക്കവും മാറി.\nവീണപൂവു തൊട്ട് അവസാനംവരെ ആശാന്റെ, സാഹിത്യമഞ്ജരിതൊട്ട് വള്ളത്തോളിന്റെ- ഈ രണ്ടിനത്തിലും പെട്ട കവികൃതികളെ പഴയവയുമായി താരതമ്യപ്പെടുത്തിനോക്കുക. ഇരുവരുടെയും സാഹിത്യകാരവ്യക്തിത്വത്തില് മൌലികമായ മാറ്റം വന്നിട്ടുള്ളതായി കാണാം. ഇരുവരുടെയും ജീവിതത്തിലും സാഹിത്യസംരംഭങ്ങളിലും വന്ന ഈ മാറ്റം കണക്കിലെടുത്തിട്ടല്ലാതെ അവരെ വിലയിരുത്താന് ശ്രമിക്കുന്നത് ആസ്വാദകരെയും നിരൂപകരെയും തെറ്റായ മാര്‍ഗ്ഗങ്ങളിലെക്ക് നയിക്കുകയേയുള്ളൂ. അതാണ് മാര്‍ക്സിസ്റ്റുകാരല്ലാത്ത നിരൂപകരില് അധികംപേര്‍ക്കും ഉള്ള ദൌര്‍ബല്യം.\nആശാനിലും വള്ളത്തോളിലുമുണ്ടായ ഈ മാറ്റത്തിനു കാരണമെന്ത്? കുലീനഫ്യൂഡല്‍വര്‍ഗ്ഗങ്ങളില്‍നിന്നും വിദേശീയ ബൂര്‍ഷ്വാമേധാവികളില്‍നിന്നും സ്വതന്ത്രമായി ബൂര്‍ഷ്വാവര്‍ഗ്ഗം ക്രമേണ ഇവിടെ വളര്‍ന്നുകൊണ്ടിരുന്നു. അതിന്റെ ചിന്താഗതികള് പ്രതിഫലിക്കുന്ന ഒരു ബുദ്ധിജീവിഭാഗം രൂപം കൊള്ളുകയായിരുന്നു. ഹൈന്ദവമേധാവിത്വത്തിലുള്ള കുലീനഫ്യൂഡല് സംസ്കാരത്തിനെതിരായി കലാപക്കൊടി ഉയര്‍ത്തിയിട്ടുള്ള ഒരു ബൂര്‍ഷ്വാവര്‍ഗ്ഗത്തിന്റെ പ്രതിനിധികളായി ആശാനും വള്ളത്തോളും മാറാന് തുടങ്ങിയിരുന്നു.\nഅതേ അവസരത്തില്, ബൂര്‍ഷ്വാവളര്‍ച്ചയുടെ അനുപേക്ഷണീയഫലമായി രൂപംകൊള്ളുകയും വളരുകയും ചെയ്യുന്ന തൊഴിലാളിവര്‍ഗ്ഗത്തിന്റെയും മറ്റ് അദ്ധ്വാനിക്കുന്ന ബഹുജനങ്ങളുടെയും വികാരവിചാരങ്ങള്‍ക്കുകൂടി അവ്യക്തമായ രൂപം നല്കാന് ഈ മഹാകവികള്‍ക്കു കഴിഞ്ഞിരുന്നു. (സാഹിത്യകാരന്റെ പ്രതിഭയും സമൂഹവും, 1984, പ്രബന്ധങ്ങള്, 277-78)\nഇവിടെ ഇ എം എസ് പറയുന്ന പ്രകാരം ആശാന് (വള്ളത്തോളും) തുടക്കത്തില് ഫ്യൂഡല് സംസ്കാരത്തിന്റെ പ്രതിനിധിയാണ്. വീണപൂവ് മുതല് പക്ഷേ മാറ്റം തുടങ്ങുന്നു. 'ഹൈന്ദവമേധാവിത്വത്തിലുള്ള കുലീനഫ്യൂഡല് സംസ്കാരത്തിനെതിരായി കലാപക്കൊടി ഉയര്‍ത്തിയിട്ടുള്ള ഒരു ബൂര്‍ഷ്വാവര്‍ഗ്ഗത്തിന്റെ പ്രതിനിധി'യായാണ് മാറ്റം. അവിടെയും നില്ക്കാതെ 'അദ്ധ്വാനിക്കുന്ന ബഹുജനങ്ങളുടെയും വികാരവിചാരങ്ങള്‍ക്കുകൂടി അവ്യക്തമായ രൂപം നല്കാന്' ഈ മഹാകവികള്‍ക്കു കഴിഞ്ഞിരുന്നു.\nജാതി-നാടുവാഴി മേധാവിത്വത്തിന്റെ സംസ്കാരം കേരളത്തിലെ സാധാരണജനങ്ങള്‍ക്കിടയില് എത്തിച്ച എഴുത്തച്ഛനെപ്പോലെ പിന്നീട് ഉയര്‍ന്നുവരാന് തുടങ്ങിയ ബൂര്‍ഷ്വാ സംസ്കാരത്തിന്റെ പ്രാതിനിധ്യം വഹിച്ചുകൊണ്ടാണ് ആശാന് രംഗപ്രവേശം ചെയ്തത്. (എഴുത്തച്ഛന്, ആശാന്, ചങ്ങമ്പുഴ, പ്രബന്ധങ്ങള്, 255)\nകുമാരനാശാന്റെ വര്‍ഗ്ഗം വളര്‍ന്നുകൊണ്ടിരുന്ന ബൂര്‍ഷ്വാസിയായിരുന്നു. അതുകൊണ്ടാണ് മുണ്ടശ്ശേരി മാസ്റ്റര് ആശാനെ വിപ്ലവത്തിന്റെ ശുക്രനക്ഷത്രം എന്നു വിളിച്ചപ്പോള് ഭേദഗതി ഞാന് നിര്‍ദ്ദേശിച്ചത്. അപൂര്‍ണ്ണമായ ബൂര്‍ഷ്വാ വിപ്ലവത്തിന്റെ ശുക്രനക്ഷത്രം. (പ്രബന്ധങ്ങള്, 292)\nനേരത്തേ ഫ്യൂഡല് പാരമ്പര്യത്തില്‍നിന്നു വന്നെന്നു പറഞ്ഞ ആശാന് ഇവിടെ ബൂര്‍ഷ്വ ആയി. അപൂര്‍ണ്ണമായ വിപ്ലവത്തിന്റെയെങ്കിലും ശുക്രനക്ഷത്രം തന്നെ.\nതാന് ജീവിച്ചിരുന്ന കാലത്ത് കേരളത്തില് അതിവേഗം വളര്‍ന്നുകൊണ്ടിരുന്ന ബൂര്‍ഷ്വാസിയുടെ ഒരു പ്രതിനിധി ആയിരുന്നു ആശാന്. നൂറ്റാണ്ടുകളായി അടിച്ചമര്‍ത്തപ്പെട്ടു കിടക്കുന്ന പിന്നോക്കസമുദായങ്ങളില് ഒന്നില്‍നിന്നു [ഈഴവസമുദായത്തില്‍നിന്ന് എന്നാണ് നമ്പൂതിരിപ്പാട് ഉദ്ദേശിക്കുന്നത്] മുയര്‍ന്നുവരുന്ന ബൂര്‍ഷ്വാസിയുടെ, വിശേഷിച്ചു ഈ വര്‍ഗത്തിനുള്ള, എല്ലാ മേന്മകളും കുറവുകളും അദ്ദേഹത്തില് പ്രതിഫലിച്ചിരുന്നു. വൈയക്തികതയെ മിക്കവാറും പൂര്‍ണ്ണമായി പ്രതിഫലിപ്പിക്കുന്ന ശൈലി, രചന, പദപ്രയോഗം മുതലായവ ഉള്‍പ്പെടെ ആശാന് കവിതയ്ക്കുള്ള എല്ലാ ഗുണങ്ങളുടെയും ദോഷങ്ങളുടെയും ഉറവിടം ആശാന്റെ വ്യക്തിത്വത്തിനും കൃതികള്‍ക്കുമുള്ള ഈ ബൂര്‍ഷ്വാസ്വഭാവമത്രെ. (കുമാരനാശാന്റെ സാമൂഹ്യവീക്ഷണവും കവിതയും, 1974, പ്രബന്ധങ്ങള്, 166)\nആദ്യത്തെ ഉദ്ധരണിയിലെ ഫ്യൂഡല് സാമൂഹ്യചുറ്റുപാട്, സാംസ്കാരികമായ പരിശീലനം എന്നിവ ഇവിടെ ബൂര്‍ഷ്വാ ആയി മാറിയിട്ടുണ്ട്. ഈഴവ സമുദായത്തില്‍നിന്ന് വളര്‍ന്നുവരാന് തുടങ്ങിയ ഒരു ബൂര്‍ഷ്വാവര്‍ഗ്ഗത്തിലെ അംഗമായ കുമാരനാശാന് ഫ്യൂഡല് സാമൂഹ്യചുറ്റുപാട് ഉണ്ടാവുക സാദ്ധ്യമാണോ അല്ലയോ എന്നത് ഈ ബ്ലോഗെറെ സംബന്ധിച്ചിടത്തോളം വലിയ കാര്യമല്ല. പക്ഷേ ഇ എം എസ്സിനെ സംബന്ധിച്ചിടത്തോളം ഇതാണ് മൌലികമായ പ്രശ്നം. അതിലേക്കു വീണ്ടും വരാം.\nനാരായണപിള്ളയും ശങ്കരനും ചൂണ്ടിക്കാണിക്കുന്നതുപോലെ ആശാന് ഒരു വിപ്ലവകാരിയല്ല. പതുക്കെ പതുക്കെയും ഭാഗികമായും പരിവര്‍ത്തനങ്ങള് വരുത്തുകയെന്ന കാഴ്ചപ്പാടാണ് അദ്ദേഹത്തിനുള്ളത്. (ഇതുതന്നെ ബൂര്‍ഷ്വാസിയുടെ സ്വഭാവമാണ്. താരതമ്യേന കൂടുതല് തീവ്രവാദികളെന്നറിയപ്പെടുന്ന ബൂര്‍ഷ്വാവിഭാഗങ്ങള്‍പോലും സര്‍വതോമുഖമായ ഒരു സാമൂഹ്യ-രാഷ്ട്രീയ വിപ്ലവത്തെ ഭയപ്പെടുന്നു. അപ്പോള് താരതമ്യേന കൂടുതല് മിതവാദികളായ വിഭാഗത്തിന്റെ കാര്യം പറയാനുമില്ലല്ലോ.) എന്നാല് സര്‍വതോമുഖമായ ഒരു സാമൂഹ്യ-രാഷ്ട്രീയ വിപ്ലവത്തിലൂടെ അല്ലാതെ മോചനമില്ലാത്ത ഒരു വിഭാഗത്തിന്റെ വക്താവാണ് ആശാന്. മിശ്രവിവാഹത്തോളമെത്തുന്ന സാമൂഹ്യപരിവര്‍ത്തനങ്ങള്; വിദേശ മേധാവിത്വവും രാജവാഴ്ചയും അവസാനിപ്പിച്ച് പൂര്‍ണ്ണജനാധിപത്യം സ്ഥാപിക്കലില് ചെന്നെത്തുന്ന രാഷ്ട്രീയപരിവര്‍ത്തനങ്ങള്, നാട്ടിന്‍പുറങ്ങളിലെ പട്ടിണിപ്പാവങ്ങളെ ചൂഷണത്തില്‍നിന്നു മോചിപ്പിക്കാനുതകുന്ന സാമ്പത്തിക പരിവര്‍ത്തനങ്ങള്- ഇതെല്ലാം കൂട്ടിയിണക്കിക്കൊണ്ടുള്ള ഒരു സമഗ്രവിപ്ലവം, പിന്നോക്കസമുദായങ്ങളിലെ ബഹുജനങ്ങള്‍ക്ക് വിശേഷിച്ചും, ആണ് ആവശ്യമായിരുന്നത്. ഇതിന്റേതായ കാഴ്ചപ്പാട് ആശാനില്ലായിരുന്നു. ഈ പരിതഃസ്ഥിതിയില്, ശുഭപ്രതീക്ഷാനിര്‍ഭരമായ കാഴ്ചപ്പാടോടെ മുന്നോട്ടു പോവുകയെന്ന അര്‍ത്ഥത്തില് റൊമാന്റിക് സാഹിത്യത്തിന്റെ പ്രതിനിധിയാവാന് അദ്ദേഹത്തിനു കഴിയാതെപോയതില് ആശ്ചര്യപ്പെടാനൊന്നുമില്ല. ഇതാണ് യഥാര്‍ത്ഥത്തില് ആശാന് കൃതികള്‍ക്കുള്ള വിഷാദാത്മകത്വത്തിന്റെ ഉറവിടം. (പ്രബന്ധങ്ങള്,167)\nവിലക്ഷണമായ വാക്യങ്ങള്, നിരര്‍ത്ഥകമായ കുത്തും കോമയും ഒക്കെ ഉറവിടത്തിലേതു തന്നെ.\nആശാനും വള്ളത്തോളും രണ്ടുപേരും ബൂര്‍ഷ്വാ ജനാധിപത്യപ്രസ്ഥാനത്തിന്റെ സന്ദേശവാഹകന്മാരാണ്. [...] ഈ വര്‍ഗ്ഗസ്വഭാവമാണ് രണ്ടുപേരുടെയും കൃതികള്‍ക്കുള്ള മേന്മയ്ക്കെന്നതുപോലെ കുറവുകള്‍ക്കും അടിസ്ഥാനമായി നില്ക്കുന്നത്. തങ്ങള് പ്രാതിനിധ്യം വഹിക്കുന്ന ബൂര്‍ഷ്വാജനാധിപത്യപ്രസ്ഥാനത്തിന്റെ ചരിത്രപ്രാധാന്യം കിടക്കുന്നത് അധ്വാനിക്കുന്ന ബഹുജനങ്ങളെ സമരരംഗത്തില് ഇറക്കുന്നു എന്നതാണെന്ന പരമാര്‍ത്ഥം കാണാന് രണ്ടുപേര്‍ക്കും കഴിയുന്നില്ല. (വള്ളത്തോള്‍ക്കവിതകളും ദേശീയപ്രസ്ഥാനവും, 1957, പ്രബന്ധങ്ങള്, 73-74)\n"തൊഴിലാളിവര്‍ഗ്ഗത്തിന്റെയും മറ്റ് അദ്ധ്വാനിക്കുന്ന ബഹുജനങ്ങളുടെയും വികാരവിചാരങ്ങള്‍ക്കുകൂടി അവ്യക്തമായ രൂപം നല്കാന് ഈ മഹാകവികള്‍ക്കു കഴിഞ്ഞിരുന്നു" എന്ന മുകളില് ഉദ്ധരിച്ച ഭാഗം ഇതിനോടു ചേര്‍ത്തു വായിക്കുക.\nകലാപകാരിയും അപൂര്‍ണ്ണ വിപ്ലവത്തിന്റെ (കുറച്ചു താഴെയായി പറയുന്ന വിധത്തില് വിപ്ലവത്തിന്റെ തന്നെയും) ശുക്രനക്ഷത്രവും ആയ ആശാന് വിപ്ലവവിരുദ്ധനും ആയിരുന്നു! ഇ എം എസ്സിന്റെ പതിവ് വൈരുദ്ധ്യവാദം തന്നെ. വിപ്ലവകാരിയായിരുന്നില്ല എന്നു പറഞ്ഞാലും അരവിപ്ലവകാരിയായിരുന്നു. അപൂര്‍ണ്ണമായ വിപ്ലവത്തിന്റെ ശുക്രനക്ഷത്രമെന്നു പറയുമ്പോഴും അത്രയേ അര്‍ത്ഥമുള്ളൂ. പാതി ഫ്യൂഡല്, പാതി ബൂര്‍ഷ്വാ.ഇങ്ങനെ വര്‍ഗ്ഗംതിരിക്കുന്നതില് എന്തുകാര്യമെന്നു വിവരദോഷികള് ചോദിച്ചേക്കുമെന്ന് മുന്‍കൂട്ടി കണ്ട് ഇ എം എസ് ഉത്തരം പറഞ്ഞതു കണ്ടില്ലേ. പോരെങ്കില് വീണ്ടുമിതാ.\n...ഓരോ കലാകാരനെയും വര്‍ഗാടിസ്ഥാനത്തില് പരിശോധിക്കുക എന്നുള്ളതാണ് മാര്‍ക്സിസത്തിന്റെ അടിസ്ഥാനം. സാമൂഹ്യാടിസ്ഥാനം പരിശോധിച്ചാല് അതാത് സാഹിത്യകാരന് ജീവിക്കുകയും വളര്‍ന്നു വരികയും ചെയ്ത സമൂഹത്തിന്റെ സ്വഭാവം നോക്കി ആ സമൂഹത്തിന്റെ സൃഷ്ടിയാണ് സാഹിത്യകാരന് എന്നുള്ള നിലക്ക് ആ സമൂഹത്തിന്റെ യാഥാര്‍ത്ഥ്യം എത്രത്തോളം പ്രതിഫലിച്ചിട്ടുണ്ട് എന്ന് പരിശോധിക്കുകയാണ് സോഷ്യോളജിക്കല് ക്രിട്ടിസിസം. അതിന്റെ പൂര്‍ണ്ണരൂപമാണ് മാര്‍ക്സിയന് ക്രിട്ടിസിസം. അതിനെ മറ്റുള്ളവയില്‍നിന്ന് വേര്‍തിരിക്കുന്നത് കലാകാരന്റെ വര്‍ഗാടിസ്ഥാനം കൂടി പരിശോധിക്കുന്നു എന്നുള്ളതാണ്. വര്‍ഗാടിസ്ഥാനത്തില്‍കൂടി നോക്കിയാണ് ആശാനെയും മറ്റുപലരെയും കുറിച്ചുള്ള ലേഖനങ്ങള് ഞാനെഴുതിയത്. (സംസ്കാരം, സാഹിത്യം, രാഷ്ട്രീയം, പ്രബന്ധങ്ങള്, 292-93)\nആശാന്റെ വര്‍ഗ്ഗാടിസ്ഥാനം നിര്‍ണ്ണയിക്കാന് നമ്പൂതിരിപ്പാട് പലകാലങ്ങളിലായി വളരെയേറെ യത്നിച്ചിട്ടുണ്ട് എന്നു മുകളിലെ ഉദ്ധരണികള് കാണിക്കുന്നു. എന്നാല് 'മാര്‍ക്സിസ്റ്റ് നിരൂപണത്തിന്റെ ജീവന്' എന്നു പറയുന്ന ഈ വിഷയത്തില് നമ്പൂതിരിപ്പാട് വിജയിച്ചോ? ഇല്ല. ഈ ജീവന്മരണ പ്രശ്നത്തില് അദ്ദേഹം ദയനീയമായി പരാജയപ്പെടുന്നു. ഈഴവ വര്‍ഗ്ഗത്തില്‍നിന്നുയര്‍ന്നുവന്ന ബൂര്‍ഷ്വാവര്‍ഗ്ഗത്തിന്റെ പ്രതിനിധിയെന്നു പറയുന്ന ആശാനെപ്പറ്റി ആദ്യത്തെ ഉദ്ധരണിയില് കാണുന്ന വിധത്തിലും അല്ലാതെയും ഫ്യൂഡല് വര്‍ഗ്ഗത്തിലെ അംഗമെന്നും പറഞ്ഞിട്ടുണ്ട് നമ്പൂതിരിപ്പാട്.\n...മുതലാളിത്തപൂര്‍വ്വ ഫ്യൂഡല്‍സമൂഹത്തിലംഗമായി സാഹിത്യത്തിലേക്കു കടന്നുവന്ന ആദ്യകാലത്തെ ആശാന് വീണപൂവുതൊട്ടുള്ള കൃതികള് രചിക്കാന് തുടങ്ങിയത് പുതിയ ഒരു (ബൂര്‍ഷ്വാ) വ്യക്തിത്വത്തോടെയാണ് (പ്രബന്ധങ്ങള്, 280)\nമുകളില്‍ക്കൊടുത്ത ഒരുദ്ധരണി ഇതിനു നേരേ ചേര്‍ത്തുവെയ്ക്കട്ടെ.\nകേരളകാളിദാസനും കേരളപാണിനിയുമടക്കം സമകാലീനരായ സാഹിത്യ നായകന്മാരെ മുഴുവന് സൃഷ്ടിച്ച ബൂര്‍ഷ്വാ നവോത്ഥാനത്തിന്റെ പൊതുചിത്രമാണ് ഇവിടെ കൊടുത്തത്. അതിനു നേതൃത്വം നല്കിയ സാംസ്കാരിക നായകന്മാരെ രണ്ടു വിഭാഗമായി വിഭജിക്കാം: ജാതി-ജന്മി-നാടുവാഴി മേധാവിത്വത്തിന്റെ തലപ്പത്തിരിക്കുന്ന കുടുംബങ്ങളില് ജനിച്ചവരും ആധുനിക വിദ്യാഭ്യാസത്തിലൂടെ ബൂര്‍ഷ്വാ സംസ്കാരം ഉള്‍ക്കൊണ്ടവരുമാണ് ഒരു വിഭാഗം. അതില്‍പ്പെടും കോയിത്തമ്പുരാക്കന്മാരും കൊടുങ്ങല്ലൂര്-കൊച്ചി രാജകുടുംബങ്ങളിലെ അംഗങ്ങളും മറ്റുമായ സാഹിത്യനായകന്മാര്.\nരണ്ടാമത്തെ വിഭാഗക്കാരാകട്ടെ, ജാതി-ജന്മി-നാടുവാഴി സമൂഹത്തിലെ ഇടത്തരക്കാരില്‍നിന്നും താഴേക്കിടയില്‍നിന്നും വന്നവരാണ്. കോട്ടയത്തും കോഴിക്കോട്ടും നിന്നു പ്രസിദ്ധീകരിക്കപ്പെട്ടിരുന്ന മനോരമ, തൃശൂരെ വിദ്യാവിനോദിനി, മുതലായ ആനുകാലികങ്ങളുടെ അധിപന്മാര്; ഇന്ദുലേഖാ കര്‍ത്താവായ ചന്തുമേനോന്; പിന്നോക്ക ജാതിക്കാരില്‍നിന്നുയര്‍ന്നുവന്ന പണ്ഡിറ്റ് കറുപ്പന് കുമാരനാശാന് മുതലായവര് ഈ വിഭാഗത്തില്‍പ്പെടുന്നു.(മലയാളഭാഷ- കേരളപാണിനിയുടെ കാലത്തും അതിനുശേഷവും, 1989, പ്രബന്ധങ്ങള്, 243-44)\n1989 ലെ ലേഖനം ഒരു കാര്യം വ്യക്തമാക്കുന്നു. ആദ്യ കാലത്തെ നിലപാടു തിരുത്തിയിട്ടല്ല നമ്പൂതിരിപ്പാട് ഫ്യൂഡല് ആശാനെ ബൂര്‍ഷ്വാ ആശാനാക്കിയതോ മറിച്ചോ. ആശാന് നമ്പൂതിരിപ്പാടിന് സൌകര്യംപോലെ ഫ്യൂഡലും ബൂര്‍ഷ്വയും ആയിട്ടുണ്ട്.\nശുക്രനക്ഷത്രത്തെപ്പറ്റി കുറച്ചുകൂടി പറയേണ്ടതുണ്ട്. ഇ എം എസ് തന്റെ പതിവു രീതിയില് സ്വന്തം മുന്‍കാല കൃതികളെപ്പറ്റി മേനിനടിക്കുന്നതിന്റെ ഭാഗമായി പലയിടത്തും ഒരു ആശാന് സ്മാരക പ്രഭാഷണത്തെപ്പറ്റി/പ്രബന്ധത്തെപ്പറ്റി പറഞ്ഞുകണ്ടതിനാല് അതൊന്നു നോക്കാതെ ഈ പോസ്റ്റ് പ്രസിദ്ധീകരിക്കുന്നത് ശരിയല്ലെന്നു കരുതി ആ പ്രഭാഷണം തേടിപ്പിടിച്ചു. ചിന്ത പബ്ലിഷേഴ്സ് പ്രസിദ്ധീകരിച്ച ഒരു മഞ്ഞക്കൊച്ചു പുസ്തകം. ഉദ്ദേശം 60 പേജു വരും. പ്രസാധകരുടെ ഉളുപ്പില്ലായ്മയെപ്പറ്റി വേറെ പോസ്റ്റില് പറയാം. മൂന്നുഭാഗമായിട്ടാണ് പ്രഭാഷണം നടത്തിയതെന്നു തോന്നുന്നു. രണ്ടാത്തെ ഭാഗത്തിന്റെ പേര് വിപ്ലവത്തിന്റെ ശുക്രനക്ഷത്രം. അപൂര്‍ണ്ണ വിപ്ലവത്തിന്റെയല്ല, വിപ്ലവത്തിന്റെ. മുണ്ടശ്ശേരിയെപ്പറ്റി മിണ്ടുന്നില്ല. എല്ലാം തനിക്കാക്കി ഇ എം എസ്. ആത്മീയത മുന്‍പ് ഉദ്ധരിച്ച ലേഖനങ്ങളില് ആശാന്റെ ദൌര്‍ബ്ബല്യമായിരുന്നു.\nആശാനും വള്ളത്തോളുമടക്കം അവരുടെ തലമുറയില്‍പ്പെട്ട ബൂര്‍ഷ്വാകവികളിലെല്ലാം ഒരുപോലെ കാണുന്ന ഒരു ദൌര്‍ബല്യത്തെക്കുറിച്ച് ഇവിടെ എടുത്തുപറയേണ്ടതുണ്ട്. 'ഇന്ത്യന് സംസ്കാര'മെന്ന് വിശേഷിപ്പിക്കപ്പെടുന്ന ഹൈന്ദവസംസ്കാരത്തിന്റെതായ ഉള്ളടക്കം. (255, പ്രബന്ധങ്ങള്)\nപാശ്ചാത്യരാജ്യങ്ങളിലേതില്‍നിന്നും വ്യത്യസ്തമായി ഇന്ത്യയിലെ ബൂര്‍ഷ്വാസി വളര്‍ന്നുവന്നത് ആധ്യാത്മികതയും അതിന്നാസ്പദമായ സാമൂഹ്യവ്യവസ്ഥയുമായി സന്ധി ചെയ്തിട്ടാണ്. സാമൂഹ്യവും സാംസ്കാരികവുമായ എല്ലാ മണ്ഡലങ്ങളിലും സയന്‍സിന്റെയും യുക്തിവാദത്തിന്റെയും കൊടിക്കൂറ പറപ്പിച്ച ബൂര്‍ഷ്വാസിക്കുപകരം ഇന്ത്യന് ബൂര്‍ഷ്വാസി പഴഞ്ചന് സാമൂഹ്യവ്യവസ്ഥയും മതവിശ്വാസങ്ങളുമായി ഒരു തീര്‍പ്പുണ്ടാക്കി. ഇന്നത്തെ ഏറ്റവും പരിഷ്കൃതമായ ശാസ്ത്രീയസാങ്കേതിക മുന്നേറ്റത്തില് പോലും മതത്തിനും അന്ധവിശ്വാസങ്ങള്‍ക്കും രൂപം നല്കാനുള്ള പ്രവണതയാണ് ബൂര്‍ഷ്വാസി കാണിക്കുന്നത്. ഇത് ആശാനിലും പ്രതിഫലിച്ചു. ആചാരമര്യാദകളിലും വിവാഹബന്ധങ്ങളിലുമെല്ലാം നിലവിലിരുന്ന ജാതിമേധാവിത്വത്തിന്നെതിരായി ഒരുഗ്രന് ബോംബു പൊട്ടിച്ച (ദുരവസ്ഥ രചിച്ച) ആശാന് മുമ്പ് നാരായണഗുരുവിന്റെ ശിഷ്യനെന്നനിലയ്ക്കു നേടിയ ആധ്യാത്മികത വിട്ടുകളയാതെ സൂക്ഷിച്ചുപോന്നു. റൊമാന്റിക് കവിതകളായി വാഴ്ത്തപ്പെടുന്ന എല്ലാ കൃതികളിലും ഇതിന്റെ നിഴലാട്ടം കാണാം. (167, പ്രബന്ധങ്ങള്)\nഎന്നാല് കേരള സര്‍വ്വകലാശാലയില് പ്രഭാഷണത്തിനുപോയപ്പോള് എന്തെങ്കിലും സെന്‍സേഷനലായി വേണമെന്നതുകൊണ്ടാവണം മുണ്ടശ്ശേരിയെപ്പറ്റി മിണ്ടാതെ ആശാന് ശുക്രനക്ഷത്രമാവുന്നതും ആത്മീയതയൊക്കെ പുരോഗമനപരമാവുന്നതും.\nജാതിമേധാവിത്തത്തിനെതിരായ കലാപത്തില് ഒരായുധമാണ് ആശാന്റെ ആത്മീയത. (29, ആശാനും മലയാള സാഹിത്യവും)\n(ഈ ഉദ്ധരണിയുടെ മുന്‍പേ പോവുന്ന കാര്യം (ശ്രീ നാരായണഗുരു 'ജാതി-ജന്മി- നാടുവാഴി മേധാവിത്വ'ത്തിന്റെ സംസ്കാരം ജനങ്ങളിലെത്തിച്ച ആളാണെന്നത് ഒരുഗ്രന് ഫലിതമാണ്. അതിനു കാരണമാവുന്ന ഇ എം എസ് വിവരക്കേടിനെപ്പറ്റി വേറൊരു പോസ്റ്റില്)\nആശാന് പ്രാസവാദത്തിനെതിരാണെന്നും മറ്റും തട്ടിവിടുന്നു ഇ എം എസ്. ദുരവസ്ഥയില് ദ്വിതീയാക്ഷപ്രാസം അനുഷ്ഠിച്ചില്ല എന്നര്‍ത്ഥത്തില് വ്യക്തമായല്ലെങ്കിലും ചില പരോക്ഷ പ്രസ്താവനകളൊക്കെ നടത്തുന്നുമുണ്ട്.\nഇത് ഒരു കാര്യം വ്യക്തമാക്കുന്നു. അന്നത്തെ വാദപ്രതിവാദത്തില് യാഥാസ്ഥിതികരെന്നും ഉല്‍പതിഷ്ണുക്കളെന്നും ഉള്ള രണ്ട് ചേരിയില് നിന്നവരുടെ ഇടയില് ആശാന് ബുദ്ധിപരമായി നോക്കിയാല് ദ്വിതീയാക്ഷരപ്രാസവാദത്തിനെതിരായ വാദത്തെ അനുകൂലിച്ചിരുന്നു. അതേഅവസരത്തില് അദ്ദേഹത്തിന്റെ ചിരപരിചയം നിമിത്തം തന്റെ കൃതികളില് പ്രാസനിര്‍ബന്ധം അനുസരിച്ചുപോന്നു. കവിതാരചന സംബന്ധിച്ച ഈ സാങ്കേതികവശം ഞാനിവിടെ ഒന്നു സൂചിപ്പിക്കുക മാത്രമേ ചെയ്യുന്നുള്ളു. ഇതിന്റെതന്നെ വേറൊരുവശം ദുരവസ്ഥയെക്കുറിച്ചു പറയുന്ന അവസരത്തിലെനിക്ക് പറയാന് കാണും. (27, ആശാനും മലയാള സാഹിത്യവും)\nആ വേറൊരുവശം ഇതാ:\nആദ്യം പ്രാസവാദത്തിന്റെ കാര്യത്തിലും അന്നു ഉല്പതിഷ്ണുചേരിയില്‍നിന്നിരുന്ന രാജരാജവര്‍മയുടെ നിര്‍ദേശങ്ങള് നടപ്പില്‍വരുത്താന് കഴിയുന്നില്ല എന്ന് ഖേദം പ്രകടിപ്പിച്ചുകൊണ്ടുതന്നെ നളിനിയും ലീലയുമെല്ലാമെഴുതിയ ആശാനാണ് അവസാനം ദുരവസ്ഥയിലേക്കു വന്നപ്പോഴേക്കും ഈ കാവ്യസങ്കേതങ്ങള്, കവിതാരൂപങ്ങള്, എന്നിവയെ സംബന്ധിച്ച് തന് പഠിച്ചുവച്ച സിദ്ധാന്തങ്ങളെയെല്ലാം മുറിച്ചുകടന്നുകൊണ്ട് ഒരു ധര്‍മാദര്‍ശത്താല് പ്രേരിതനായി പ്രവര്‍തിക്കുന്നതെന്നോര്‍കുക. (34, ആശാനും മലയാള സാഹിത്യവും)\nഎന്നിട്ടെന്ത്? ഈ പോസ്റ്റില് പിന്നീട് വായിക്കാവുന്നതുപോലെ തനിക്കൊരു കൈത്തെറ്റ് പറ്റിയെന്നു കുമ്പസാരിക്കേണ്ടിവന്നു, അഴീക്കോട് ഈ വിവരക്കേട് ചൂണ്ടിക്കാട്ടിയപ്പോള്. കൈത്തെറ്റെന്നാണോ ഇതിനെ പറയേണ്ടത്? ദശകങ്ങള് കുമാരനാശാനെപ്പറ്റി പ്രസംഗിച്ചുനടന്ന ഇ എം എസ് ആശാനെപ്പറ്റി അനുസ്മരണപ്രഭാഷണം നടത്താന് പോയി ഈ വിധം വിവരക്കേടു വിളമ്പുന്നത് ഒരു കൈത്തറ്റാണോ. ഒരു യൂനിവേഴ്സിറ്റിയില് പോയി പ്രഭാഷണം നടത്തുകയാണ്. എന്നിട്ട് പ്രാസമൊപ്പിച്ചുള്ള കാവ്യം ദീര്‍ഘമായി ഉദ്ധരിക്കുക. എന്നിട്ടു പറയുക കവി ദ്വിതീയാക്ഷരപ്രാസത്തിനെതിരാണെന്ന്. ഇതിനു നിരക്ഷരനായ ഇ എം എസ്സിനെ കുറ്റപ്പെടുത്തിയിട്ടു കാര്യമില്ല. ഇ എം എസ്സിനെ വിളിച്ചുകൊണ്ടുവന്ന് മൂന്നുദിവസമായി പ്രഭാഷണം നടത്തിച്ച വങ്കന്മാരെയാണ് പറയേണ്ടത്.\nഇ എം എസ് സാഹിത്യനിരൂപണ രംഗത്ത് ചിലതൊക്കെ ചെയ്തിട്ടുണ്ടെന്ന് സ്വയം അവകാശപ്പെടുന്നുണ്ട്. ആദ്യമായി കേരളത്തില് വര്‍ഗ്ഗാടിസ്ഥാനത്തില് എഴുത്തുകാരെ പരിശോധിച്ചത് അദ്ദേഹമാണത്രേ. അതേ, നമ്പൂതിരിപ്പാടിനെപ്പോലെ സൈദ്ധാന്തിക മേഖലയിലെ ഒരു കോമാളിക്കേ ഇതിനൊക്കെ കഴിയൂ.\nസാഹിത്യത്തെപ്പറ്റി പറയുമ്പോഴൊക്കെ നമ്പൂതിരിപ്പാട് ചീത്തവിളിക്കാനായി ഒരു പ്രമേയം സ്ഥിരം കൊണ്ടുവന്നു കാണുന്നുണ്ട്. വെണ്മണി എന്നാണ് ആ പ്രമേയത്തിന്റെ പേര്. അശ്ലീലം, ഭോഗാസക്തി, കാമവൈകൃതം എന്നിങ്ങനെ കുറെ പ്രയോഗങ്ങള് ഈ പ്രമേയത്തോടു ചേര്‍ന്ന് അനിവാര്യമാണ്. ഈ പ്രമേയം ആ പേരിലറിയപ്പെട്ട കവികളെയാണോ സാഹിത്യപ്രസ്ഥാനത്തെയാണോ സൂചിപ്പിക്കുന്നതെന്നൊന്നും വ്യക്തമാക്കാന് നമ്പൂതിരിപ്പാട് പണിപ്പെട്ടുകാണുന്നില്ല. ഏതായാലും ഈ അപ്രമേയവിലാസത്തിന്റെയും വര്‍ഗ്ഗനിര്‍ണ്ണയം ഇ എം എസ് നടത്തുന്നുണ്ട്. ജീ‍ര്‍ണ്ണിച്ച, പിന്തിരിപ്പനായ ജാതി- ജന്മി-നാടുവാഴി വ്യവസ്ഥയുടെ സൃഷ്ടി എന്നാണ് അതിനെപ്പറ്റി ചൊല്ലിപ്പഠിച്ചതും പഠിപ്പിച്ചതും.\nതുഞ്ചത്തെഴുത്തച്ഛനെയും വെൺമണിയെയും പരസ്പരം താരതമ്യപ്പെടുത്തിയാല് സംഗതി കുറെക്കൂടി വ്യക്തമാവും. കേരളത്തിലെ ഫ്യൂഡല് സമൂഹത്തിന്റെ പ്രതിനിധികളാണ് രണ്ടുപേരും. പക്ഷേ, ഒരാള് (എഴുത്തച്ഛന്) ഫ്യൂഡല് സംസ്കാരത്തിന്റെ ശ്രേഷ്ഠമായ വശത്തിന്റെ പ്രതിനിധിയായിരുന്നു. വെൺമണിയാകട്ടെ, തകര്‍ച്ചയിലേക്ക് നീങ്ങിക്കഴിഞ്ഞ കേരള ഫ്യൂഡലിസത്തിന്റെ വികാര വിചാരങ്ങളെയാണ് പ്രതിനിധാനം ചെയ്തത്. (ഭാവരൂപങ്ങളെപ്പറ്റി വീണ്ടും, പ്രബന്ധങ്ങള്, 318)\nഇന്ത്യയിലും ആദ്യകാലത്തെ ചാതുര്‍വര്‍ണ്യം, പിന്നീട് രൂപംകൊണ്ട ജാതിവ്യവസ്ഥ, ഇവയ്ക്ക് ആദ്യകാലത്ത് പുതുജീവന് ഉണ്ടായിരുന്നു. ആ കാലത്ത് സമൂഹത്തിന്റെ പുരോഗതിയെ അവ സഹായിച്ചു. പക്ഷേ, അധികം കഴിയുന്നതിനുമ്പ് ആ സമൂഹം മുരടിച്ചു. ആ സമൂഹത്തിന്റെ തലപ്പത്തിരിക്കുന്ന ഭരണവര്‍ഗങ്ങളുടെ വീക്ഷണം ജീര്‍ണ്ണമായി.\nഇതാണ് എഴുത്തച്ഛനില്‍നിന്ന് വെണ്മണിയിലേക്കുള്ള മാറ്റത്തിന്നടിസ്ഥാനം. ഭാഷയുടെയും രചനയുടെയും കാര്യമെടുത്തുനോക്കിയാല് എഴുത്തച്ഛന്റേതിനെപ്പോലെതന്നെ ജനകീയമാണ് വെണ്മണിക്കൃതികളും. പക്ഷേ, എന്തുചെയ്യാം, വെണ്മണിക്കൃതികളുടെ ഉള്ളടക്കം മാറി. വടക്കേ ഇന്ത്യയില് ഉയര്‍ന്നുവന്ന ഉജ്വലമായ സാംസ്കാരിക സമ്പത്ത് കേരളത്തിലെ സാധാരണക്കാര്‍ക്ക് പകര്‍ന്നുകൊടുത്ത എഴുത്തച്ഛന് ജാതി-ജന്മി-നാടുവാഴി സമൂഹത്തിന്റെ തലപ്പത്തിരിക്കുന്നവരുടെ ഭോഗാസക്തിക്കു രൂപംനല്‍കുന്ന വെണ്മണിക്ക് വഴിമാറിക്കൊടുക്കേണ്ടി വന്നു. (മലയാളഭാഷ- കേരളപാണിനിയുടെ കാലത്തും അതിനുശേഷവും, 1989, പ്രബന്ധങ്ങള്, 242)\nഭാഷാപരമായ ലാളിത്യം, കവിതാപരമായ മേന്മ, എന്നിവ ബൂര്‍ഷ്വാനവോത്ഥാനത്തിന്റെ സൃഷ്ടിയായിരുന്നു. എന്നാല് അവയെത്തന്നെ ഫ്യൂഡല് ജീര്‍ണ്ണതയുടെ പ്രകടരൂപമായ മൃഗീയ കാമവികാരം പ്രകടിപ്പിക്കുന്നതിനുപയോഗിച്ച കവികളുമുണ്ടായിരുന്നു. വെണ്മണിപ്രസ്ഥാനം അതിനുദാഹരണമാണ്. (മലയാളഭാഷ- കേരളപാണിനിയുടെ കാലത്തും അതിനുശേഷവും, 1989, പ്രബന്ധങ്ങള്, 244)\nഅവസാനത്തെ രണ്ടും ചേര്‍ത്തു വായിക്കുമ്പോള് (ഒരേ ലേഖനത്തില്‍നിന്നാണ് രണ്ടാമത്തെയും മൂന്നാമത്തെയും ഉദ്ധരണികള്) വെണ്മണി ഫ്യൂഡലായിരുന്നോ ബൂര്‍ഷ്വ ആയിരുന്നോ ഇനി അതല്ല എഴുത്തച്ഛന് ബൂര്‍ഷ്വാ നവോത്ഥാനത്തിന്റെ ഭാഗമായിരുന്നോ എന്നൊക്കെ സംശയം തോന്നാം.\nനമ്പൂതിരിപ്പാടിന് വെണ്മണിബാധയുണ്ടായിരുന്നെന്നു തോന്നും, വെണ്മണിയിലുള്ള ഇദ്ദേഹത്തിന്റെ താത്പര്യം കാണുമ്പോള്. വെണ്മണിയെ പരാമര്‍ശിക്കാതെ സാഹിത്യത്തെപ്പറ്റി പറയാന് വയ്യായിരുന്നു അദ്ദേഹത്തിന്.\nരാഷ്ട്രീയവും സാഹിത്യവും സംസ്കാരവും തമ്മിലുള്ള ബന്ധമെന്തെന്ന് ചോദിച്ചാല് അവയുടെ അടിസ്ഥാനം രാഷ്ട്രീയമാണ്. പക്ഷെ വര്‍ഗപരമായി എന്നത് പ്രത്യക്ഷത്തില് വരണമെന്നില്ല. കലാകാരന്‍മാരുടെ കലയില്‍തന്നെ ഉണ്ടാവണമെന്നില്ല. പക്ഷെ കലാകാരന്റെ വ്യക്തിത്വം പുറത്തുവരുമ്പോള് ഈ യാഥാര്‍ത്ഥ്യം പുറത്തുവരുന്നു. ഈ നിലക്ക് മലയാളസാഹിത്യമാകെ പരിശോധിക്കുന്ന സമയത്ത് ഞാന് മൂന്നു ഘട്ടങ്ങള് കാണുന്നു- ഒന്ന്, വെൺമണി സാഹിത്യം. രണ്ട്, ആശാന്, ഉള്ളൂര്, വള്ളത്തോള്, പിന്നീടുള്ള സാഹിത്യകാരന്‍മാര്. മൂന്ന്, ഇപ്പോഴുള്ള പൈങ്കിളിസാഹിത്യം. പൈങ്കിളി സാഹിത്യം വെൺമണി സാഹിത്യത്തിന്റെ പരിഷ്കരിച്ച സാഹിത്യ രൂപമാണ്. വെൺമണി സാഹിത്യത്തോടുള്ള കലാപമാണ് ആശാന് 'മാംസനിബദ്ധമല്ല രാഗം' എന്ന് പറഞ്ഞപ്പോള് ഉദ്ദേശിച്ചത്. (പ്രബന്ധങ്ങള്, 293)\nതെറ്റു തിരുത്താനുള്ള ഇ എം എസ്സിന്റെ സന്നദ്ധതയും ആര്‍ജ്ജവവും ചൂണ്ടിക്കാണിച്ചുകൊണ്ട് ഈ പോസ്റ്റ് അവസാനിപ്പിക്കാം\nഇതവസാനിപ്പിക്കുന്നതിനുമുമ്പ് എന്റെ ലേഖനത്തില് പറ്റിയതും സുകുമാര് അഴീക്കോട് ചൂണ്ടിക്കാണിച്ചതുമായ തെറ്റ് ഞാന് സമ്മതിക്കുന്നു. കുമാരനാശാന് ദ്വിതീയാക്ഷര പ്രാസത്തിന്റെ പക്ഷത്തായിരുന്നു. അല്ലെന്നു സൂചിപ്പിച്ചുകൊണ്ടുള്ള എന്റെ പരാമര്‍ശം ഒരു കൈത്തെറ്റായിരുന്നു. (ഭാവരൂപങ്ങളെപ്പറ്റി വീണ്ടും, പ്രബന്ധങ്ങള്, 324)\nഇ എം എസ്സിന് ഒരു കൈത്തെറ്റു പറ്റി. അഴീക്കോട് അതു ചൂണ്ടിക്കാണിച്ചു. എത്ര മാന്യമായി ഇ എം എസ് അതു തിരുത്തുന്നു! എന്നാലിതാ വേറൊരു കൈത്തെറ്റ്.\nതുഞ്ചത്തെഴുത്തച്ഛന് രാമായണത്തിന്റെയും മഹാഭാരതത്തിന്റെയും ഭാഷാരൂപാന്തരങ്ങള് സൃഷ്ടിക്കുന്നതുവരെ, കേരളത്തിലെ ജനതയ്ക്ക് തങ്ങളുടെതായ സാഹിത്യമേ ഉണ്ടായിരുന്നില്ല. (സാഹിത്യവും സമൂഹവും, പ്രബന്ധങ്ങള്, 136)\nഈ കൈത്തെറ്റിന്റെ അര്‍ത്ഥവ്യാപ്തി വായിക്കുന്നവര് അന്വേഷിക്കാന് താത്പര്യം.\nബൂര്‍ഷ്വാ നിയമവ്യവസ്ഥയില് സി പി ഐ (എം) എന് വര്‍ദ്ധിച്ചുവരുന്ന താത്പര്യത്തെപ്പറ്റിപിണറായി വിജയന്റെ വീട് എന്നു പേരുള്ള ഒരു പോസ്റ്റില് ഞാന് പറഞ്ഞിട്ടുണ്ട്. ഇ എം എസ്സിനെ ഈ പോസ്റ്റില് കുറച്ചേറെ ഉദ്ധരിച്ചതിന്റെ പേരില് ഫെയര് യൂസല്ലെന്നു പറഞ്ഞ് പകര്‍പ്പാവകാശ ലംഘനത്തിന് അവര് ഈ ബ്ലോഗെര്‍ക്കെതിരെ കേസു കൊടുക്കുമോ എന്തോ.\n1. ഇ.എം.എസ് നമ്പൂതിരിപ്പാട്, തെരഞ്ഞെടുത്ത പ്രബന്ധങ്ങള്, കേരള സാഹിത്യ അക്കാദമി,first edition 1990, reprint 1998\n2. ആശാനും മലയാള സാഹിത്യവും, ഇ എം എസ് നമ്പൂതിരിപ്പാട്, ചിന്ത പബ്ലിഷേഴ്സ്, 1995)\nകെ.പി.എസ്./K.P.Sukumaran 29 November 2009 at 09:34\nBaiju Elikkattoor 29 November 2009 at 12:21\nCalicocentric കാലിക്കോസെന്‍ട്രിക് 11 December 2009 at 20:37\nലൈംഗികത പരോക്ഷമായി ആസ്വദിക്കുന്നവളെന്ന് ഇ എം എസ് പറഞ്ഞത് അരുന്ധതി റോയിയെപ്പറ്റിയല്ല. എനിക്കു തെറ്റിയതാണ്. അവരുടെ അമ്മ മേരി റോയിയെപ്പറ്റിയാണ് ഈ "പണ്ഡിതാഭാസന്"(നമ്പൂതിരിപ്പാടിന്റെ സ്വന്തം പ്രയോഗം) അങ്ങനെ പറഞ്ഞത്.തിരുത്ത് ലിങ്ക് ഉള്‍പ്പെടെ പോസ്റ്റില് തിരുകിയിട്ടുണ്ട്.


ഇന്ത്യന് റെയില്‍വേയുടെ പിടിപ്പുകേട്, ട്രെയിന് വഴിതെറ്റി ഓടിയത് ഒന്നര മണിക്കൂര് | train|India Railway\nഇന്ത്യന് റെയില്‍വേയുടെ പിടിപ്പുകേട്, ട്രെയിന് വഴിതെറ്റി ഓടിയത് ഒന്നര മണിക്കൂര്\nFeb 16, 2018, 05:27 am IST\nഗസിയാബാദ്: വന് ട്രെയിന് അപകടത്തില് നിന്നും രക്ഷപെട്ടിരിക്കുകയാണ് യാത്രക്കാര്. ഒന്നര മണിക്കൂര് ട്രെയിന് വഴിതെറ്റി ഓടിയതാണ് ഇതിന് കാരണം. പഞ്ചാബിലെ അമൃത്സറില്‍നിന്നു ബിഹാറിലെ സഹാര്‍സയിലേക്കു പോയ ഗരീബ്രഥ് ട്രെയിനാണു റെയില്‍വേയുടെ ചരിത്രത്തില് കേട്ടുകേഴ്വിയില്ലാത്തവിധം ‘വഴിപിഴച്ചത്’.\nഉത്തര്‍പ്രദേശിലെ മൊറാദാബാദ് സ്റ്റേഷനിലേക്കുള്ള യാത്രയ്ക്കിടെ ഗസിയാബാദ് ജങ്ഷനില്‍നിന്ന് ട്രെയിന് അലിഗഡിലേക്കുള്ള ട്രാക്കില് പ്രവേശിക്കുകയായിരുന്നു. ഒന്നരമണിക്കൂര് കഴിഞ്ഞപ്പോഴാണു തനിക്കു വഴിതെറ്റിയ വിവരം ലോക്കോപൈലറ്റിനു മനസിലായത്. അപ്പോള്‍തന്നെ ട്രെയിന് നിര്‍ത്തിയിട്ടു.\nലോക്കോ പൈലറ്റ് വിവരമറിയിച്ചതിനേത്തുടര്‍ന്ന് അധികൃതര് പാഞ്ഞെത്തി ട്രെയിന് തിരികെ ഘാസിയാബാദ് ജങ്ഷനിലെത്തിക്കാനുള്ള നടപടികള് സ്വീകരിച്ചു. സംഭവത്തേപ്പറ്റി ഇന്ത്യന് റെയില്‍വേ അന്വേഷണം ആരംഭിച്ചിട്ടുണ്ട്.\nസാധാരണക്കാര് വലയും, ഇന്ന് മുതല് ബസ് സമരം\nറിസര്‍വ് ബാങ്ക് 200 രൂപ നാണയം പുറത്തിറക്കി


mehbooba mufti kashmir | ഒറ്റയ്ക്ക് പോരാടുന്ന മെഹ്ബൂബ മുഫ്തി; ബിജെപിയെ പ്രതിരോധിക്കാന് കോണ്‍ഗ്രസിന് കൈകൊടുക്കുമോ? - Malayalam Oneindia\n28 min ago ചൂട് ക്രമാധീതമായി ഉയരുന്നു; സൂര്യാഘാതത്തിന് സാധ്യത, എങ്ങനെ പ്രതിരോധിക്കാം? അറിയേണ്ട കാര്യങ്ങള്\nPublished: April 13 2019, 15:33 [IST]\nജമ്മു കാശ്മീരിന്‍റെ ചരിത്രത്തിലാദ്യമായി മുഖ്യമന്ത്രി സ്ഥാനത്തേക്ക് തിരഞ്ഞെടുക്കപ്പെട്ട വനിതയാണ് മെഹബൂബ മുഫ്തി. ബിജെപി പിന്തുണ പിന്‍വലിച്ചതിനാല് രണ്ട് വര്‍ഷത്തോളം മാത്രമേ മുഖ്യമന്ത്രി കസേരയില് ഇരിക്കാന് കഴിഞ്ഞിരുന്നുള്ളുവെങ്കിലും കേന്ദ്രം ഭരിക്കുന്ന ബിജെപി സര്‍ക്കാറില് കക്ഷിയായിരുന്നതിനാല് തന്നെ ശ്രദ്ധേയമായ പല പദ്ധതികളും ഇക്കാലയളവിനുള്ളില് പൂര്‍ത്തിയാക്കാന് അവര്‍ക്ക് കഴിഞ്ഞു.\nകശ്മീരില് സമാധാനം ഒരു പരിധിവരെ തിരികെ കൊണ്ടുവരാനും അവര്‍ക്ക് സാധിച്ചു. ബിജെപി പിന്തുണ പിന്‍വലിച്ചതോടെ കശ്മീരില് ഇപ്പോള് രാഷ്ട്രപതി ഭരണമാണ് നിലനില്‍ക്കുന്നത്. ഈ സാഹചര്യത്തിലാണ് സംസ്ഥാനത്ത് ലോക്സഭാ തിരഞ്ഞെടുപ്പ് നടക്കാന് പോവുന്നത്.\nബിജെപി, നാഷണല് കോണ്‍ഫ്രന്‍സ്. കോണ്‍ഗ്രസ് എന്നീ കക്ഷികള് പ്രബലമായ ജമ്മു കശ്മീരില് തന്‍റെ പാര്‍ട്ടിയായ പിഡിപിയെ പൊതു തിരഞ്ഞെടുപ്പിലും നിയമസഭാ തിരഞ്ഞെടുപ്പിലും വിജയത്തിലെത്തിക്കുക എന്ന ഭാരിച്ച ഉത്തരവാദിത്വമാണ് പിഡിപി അധ്യക്ഷയാ മെഹബൂബ മുഫ്തിയെന്ന രാഷ്ട്രീയ നേതാവിനുള്ളത്.\nഎന്നാല് പിന്നീട് വീണ്ടും കോണ്‍ഗ്രസിനോട് വിട പറഞ്ഞ മുഫ്തി മുഹമ്മദ് 1999 ല് ജമ്മു കശ്മീര് പീപ്പിള്‍സ് ഡെമോക്രാറ്റിറ്റ് പാര്‍ട്ടി (പിഡിപി) രൂപീകരിക്കുകായായിരുന്നു. പാര്‍ട്ടി രൂപീകരണ ഘട്ടത്തില് മെഹബൂബ മുഫ്തിക്ക് അധ്യക്ഷ സ്ഥാനം ലഭിക്കുമെന്ന് പ്രതീക്ഷിച്ചിരുന്നെങ്കിലും അതുണ്ടായില്ല. ഉപാധ്യക്ഷ സ്ഥാനമായിരുന്നു അവര്‍ക്ക് ലഭിച്ചിരുന്നത്.\n1999 നിയമസഭാഗത്വം രാജിവെച്ച് ശ്രീനഗര് മണ്ഡലത്തില് നിന്നും ലോക്സഭയിലേക്ക് മത്സരിച്ചെങ്കിലും നാഷണല് കോണ്‍ഫ്രന്‍സ് നേതാവ് ഒമര് അബുദുള്ളയോട് ദയനീയനമായി പരാജയപ്പെട്ടു. പക്ഷെ പല്‍ഗാം സീറ്റില് നിന്ന് വിജയിച്ച് മെഹബൂബ വീണ്ടും നിയമസഭയിലെത്തി.\nപാര്‍ലമെന്‍റ് മോഹം മനസ്സില് കെടാതെ സൂക്ഷിച്ചിരുന്ന മെഹബൂബ 2004 ല് അനന്ത്നാഗ് മണ്ഡലത്തില് നിന്നും വീണ്ടും ജനവിധി തേടി. ഇത്തവണ വന് വിജയം സ്വന്തമാക്കിയ പാര്‍ലെമെന്‍റിലൂടെ ദേശീയ ശ്രദ്ധയാകര്‍ഷിക്കപ്പെട്ട നേതാവായി വളര്‍ന്നു.\n2014 ലെ ലോക്സഭാ തിരഞ്ഞെടുപ്പിലും അനന്ത നാഗ് മണ്ഡലത്തില് നിന്നും തിരഞ്ഞെടുക്കപ്പെട്ട മെഹബൂബ സംസ്ഥാന മുഖ്യമന്ത്രിയായിരുന്ന പിതാവ് മുഫ്തി മുഹമ്മദിന്‍റെ മരണത്തെ തുടര്‍ന്നാണ് 2016 ഏപ്രിലില് കശ്മീരിന്‍റെ മുഖ്യമന്ത്രി സ്ഥാനം ഏറ്റെടുക്കുന്നത്. 2015 ല് നടന്ന നിയമസഭാ തിരഞ്ഞെടുപ്പില് സംസ്ഥാനത്ത് ഒരു പാര്‍ട്ടിക്കും ഭൂരിപക്ഷം ലഭിക്കാത്ത സ്ഥിതി വന്നപ്പോള് ബിജെപി, പിഡിപിയെ പിന്തുണക്കുകയായിരുന്നു.\nസംസ്ഥാനത്ത് ആകെയുള്ള ആറ് ലോക്സഭാ സീറ്റില് 2014 ല് ഒരു സീറ്റില് മാത്രമാണ് പിഡിപിക്ക് വിജയിക്കാന് കഴിഞ്ഞത്. കശ്മീരില് ഇത്തവണ കോണ്‍ഗ്രസ്, നാഷണല് കോണ്‍ഫ്രന്‍സുമായി സഖ്യം ചേര്‍ന്ന് പൊതു തിരഞ്ഞെടുപ്പിനെ നേരിടുമ്പോള് ബിജെപിയെ പോലെ പിഡിപിയും തനിച്ച് തിരഞ്ഞെടുപ്പിനെ നേരിടേണ്ടി വരും.\nബിജെപിയുമായി വീണ്ടുമൊരു സഖ്യം സാധ്യമല്ല. പിന്നീടുള്ള ഒരു സാധ്യത കോണ്‍ഗ്രസ്-നാഷണല് കോണ്‍ഫ്രന്‍സ് സഖ്യത്തില് ചേരുക എന്നുള്ളതാണ്. ആറ് സീറ്റും മൂന്നും പാര്‍ട്ടികളുമാവുന്ന സാഹചര്യത്തില് സീറ്റ് വിഭജന ചര്‍ച്ചകള് കീറാമുട്ടിയായിരിക്കും. ഫലത്തില് പിഡിപി ഒറ്റക്ക് തന്നെ ലോക്സഭാ തിരഞ്ഞെടുപ്പിനെ നേരിടേണ്ടി വരും. തിരഞ്ഞെടുപ്പിന് ശേഷം കേന്ദ്രത്തില് ബിജെപിയെ പ്രതിരോധിക്കാന് കോണ്‍ഗ്രസ് സഖ്യത്തിന് കൈകൊടുക്കാന് മെഹബൂബ തയ്യാറാവുമോ എന്നാണ് ഏവരും ഉറ്റുനോക്കുന്നത്\nkey leaders lok sabha elections 2019 mehbooba mufti pdp മെഹബൂബ മുഫ്തി പിഡിപി ലോക്സഭ തിരഞ്ഞെടുപ്പ് 2019 ബിഹാര്\nStory first published: Saturday, April 13, 2019, 15:33 [IST]


ഗഗന്‍യാന്: വ്യോമസേന പൈലറ്റുമാര്‍ക്കുള്ള പരിശീലനം റഷ്യയില് ആരംഭിച്ചു ; Gaganyaa Mission-specific training will happen in India, officials said | Indian Express Malayalam\ngaganyaan four iaf pilots winter survival training russia centre\nശൈത്യമേഖലയില് നിന്നും രക്ഷപ്പെടുന്ന പരിശീലനം പൂര്‍ത്തിയാക്കി\nUpdated: March 13, 2020 8:22:24 am\nന്യൂഡല്‍ഹി: രാജ്യം ഏറെ കാത്തിരിക്കുന്ന ഗഗന്‍യാന് പദ്ധതിയിലെ നാല് വ്യോമസേന പൈലറ്റുമാര് അതിശൈത്യ സാഹചര്യങ്ങളെ അതിജീവിക്കുന്നതിനുള്ള പരിശീലനം പൂര്‍ത്തിയാക്കി. ഇന്ത്യ മനുഷ്യനെ ആദ്യമായി ബഹിരാകാശത്തെത്തിക്കുന്ന ഗഗന്‍യാന് പദ്ധതിയിലെ സഞ്ചാരികളാകാന് തെരഞ്ഞെടുക്കപ്പെട്ടിട്ടുള്ളവര് റഷ്യയിലെ യൂറി ഗഗാറിന് കോസ്‌മോനട്ട് പരിശീലന കേന്ദ്രത്തിലാണുള്ളത്.\nശൈത്യമേഖലയില് ഇറങ്ങേണ്ടി വരുന്ന യാത്രികര്‍ക്കുള്ള അതിജീവന രീതി പരിശീലനം പൈലറ്റുമാര് വിജയകരമായി പൂര്‍ത്തിയാക്കിയതായി കേന്ദ്രം അറിയിച്ചു. ഫെബ്രുവരി 12 മുതല് മാര്‍ച്ച് ആറുവരെയാണ് ശൈത്യ അതിജീവന പരിശീലനം നടന്നത്. ഇത്തരമൊരു സാഹചര്യം എങ്ങനെ കൈകാര്യം ചെയ്യണമെന്നതിന്റെ തിയറിയും പ്രായോഗിക പരിശീലനവും ഉണ്ടായിരുന്നു. രണ്ട് ദിവസത്തെ അതിജീവന പ്രായോഗിക പരീക്ഷയും വ്യോമസേനയുടെ പൈലറ്റുമാര്‍ക്കായി നടത്തി. പരിശീലകര്, ഡോക്ടര്‍മാര്, മനശാസ്ത്രജ്ഞര്, മറ്റ് സ്‌പെഷ്യലിസ്റ്റുകള് എന്നിവര് ടീമിലുണ്ടായിരുന്നു. ഇന്ത്യയില് നിന്നും പരിശീലനം നേടിയവര്‍ക്ക് ഉയര്‍ന്ന തലത്തിലെ പ്രചോദനവും കഴിവും ഉണ്ടായിരുന്നതായി കേന്ദ്രത്തിലെ സ്‌പെഷ്യലിസ്റ്റുകള് പറയുന്നു.\nനല്ല കാലാവസ്ഥാ സാഹചര്യം പരിശീലനം നേടിയവര്‍ക്ക് ലഭിച്ചില്ലെന്നും പരിശീലന ദിവസങ്ങളില് മഴയുണ്ടായിരുന്നതായും നനഞ്ഞ മഞ്ഞും മറ്റുമുണ്ടായിരുന്നതായി കേന്ദ്രം റിപ്പോര്‍ട്ടില് പറയുന്നു. കഠിനമായ സാഹചര്യത്തിലും അവര് എല്ലാ പരീക്ഷണങ്ങളും അതിജീവിച്ചു.\nസുരക്ഷിതമായ സ്ഥലത്ത് ക്യാമ്പ് സംഘടിപ്പിക്കുക, രണ്ട് തരം ഷെല്‍ട്ടറുകള് നിര്‍മ്മിക്കുക, നിര്‍ദ്ദേശങ്ങള്‍ക്കനുസരിച്ചുള്ള റേഡിയോ സന്ദേശങ്ങള് കൈമാറുക, പരിക്കേറ്റയാളെ ശുശ്രൂഷിക്കുക, ഒരു ഹെലികോപ്റ്ററില് രക്ഷപ്പെടുക തുടങ്ങിയവയായിരുന്നു പരിശീലനത്തിന്റെ ഭാഗമായുണ്ടായിരുന്നത്.\nഫെബ്രുവരി 10-നാണ് നാല് ഇന്ത്യന് വ്യോമസേന പൈലറ്റുമാര് ബഹിരാകാഷ ദൗത്യങ്ങള്‍ക്കുവേണ്ടിയുള്ള അടിസ്ഥാന പരിശീലനം ആരംഭിച്ചത്.\nഒരു വര്‍ഷത്തെ പരിശീലനമാണ് അവര്‍ക്ക് ലഭിക്കുന്നത്. പൊതുവായ ബഹിരാകാശ യാത്രാ പരിശീലനമാണ് ലഭിക്കുന്നതെന്ന് അധികൃതര് പറഞ്ഞു. റഷ്യന് സംവിധാനങ്ങള്‍ക്ക് ഗഗന്‍യാനുമായി വ്യത്യാസമുണ്ട്. ഗഗന്‍യാനുമായി ബന്ധപ്പെട്ട പരിശീലനം ഇന്ത്യയില് നടത്തുമെന്നും അധികൃതര് വ്യക്തമാക്കി.\nWeb Title: Gaganyaan four iaf pilots winter survival training russia centre\nഇന്ത്യയിലെ ആദ്യ കൊറോണ മരണം; കർണാടക സ്വദേശിയുമായി ഇടപഴകിയവരെ ക്വാറന്റൈൻ ചെയ്തു


തിയേറ്ററുകാരെ അമ്മയും മാക്ടയും ഭരിക്കേണ്ട | Libarty Basheer criticises Amma and Macta - Malayalam Oneindia\nതിയേറ്ററുകാരെ അമ്മയും മാക്ടയും ഭരിക്കേണ്ട\nUpdated: Tue, Jan 22, 2013, 16:38 [IST]\nതലശേരി: സിനിമാ രംഗത്തെ പ്രതിസന്ധി മൂര്‍ച്ചിക്കുമ്പോള് മാക്ടയ്ക്കും അമ്മയ്ക്കുമെതിരെ തിയേറ്റര് ഉമടകള് തിരിയുന്നു. തിയേറ്ററുകാരെ ഭരിക്കാന് മാക്ടയും അമ്മയും ശ്രമിക്കേണ്ടതില്ലെന്ന് കേരള സിനി എക്സിബിറ്റേഴ്സ് സംസ്ഥാന സമിതിഅംഗവും കണ്ണൂര് ജില്ലാ പ്രസിഡന്റും സിനിമാ നിര്‍മാതാവുമായ ലിബര്‍ട്ടി ബഷീര് പറഞ്ഞു.\nഒരു സിനിമ നിര്‍മാണം തുടങ്ങുന്നതിന് മുമ്പു തന്നെ തിയേറ്ററുകാര് പണം നല്‍കുന്നുണ്ട്. ഇതു മറന്നുകൊണ്ട് തിയേറ്ററുകാര് കമ്മിഷന് കുറക്കണമെന്നും മറ്റും നിര്‍ദേശം വെക്കരുത്.\nവല്യേട്ടന്, നരസിംഹം, ഒന്നാമന് തുടങ്ങിസ സിനിമകള് ഓടിയ തിയേറ്ററുകള്‍ക്ക് നേരെ ആക്രമണമുണ്ടായി. ഈ അക്രമത്തിലുണ്ടായ നഷ്ടം തിയേറ്റര് ഉടമകള് തന്നെയാണ് സഹിച്ചത്. നരസിംഹം തലശേരി ലിബര്‍ട്ടി പാരഡൈസി ലോട്ടിയപ്പോഴും ഇതു പോലെ ആക്രമണമുണ്ടായി. അക്രമത്തില് ഫിലിം റെപ്രസന്റെറ്റീവിന്റെ അനുജന്റെ മകന് വെട്ടേറ്റ് വിരല് മുറിഞ്ഞപ്പോള് ചികിത്സ നടത്തിയത് തിയേറ്റര് ഉടമ തന്നെയാണ്. 48,000 രൂപയാണ് ചികിത്സയ്ക്കായി ചെലവായത്. ഇക്കാര്യം നരസിംഹത്തിന്റെ നിര്‍മാതാവ് ആന്റണി പെരുമ്പാവൂരി ന്റെ ശ്രദ്ധയില് പെടുത്തിയെങ്കിലും ചികിത്സാ സഹായമൊന്നും ലഭിച്ചില്ല.\nമുടങ്ങിക്കിടന്ന 10 സിനിമകളാണ് കഴിഞ്ഞ വര്‍ഷം തിയേറ്റര് ഉടമകള് മുന്‍കൈയെടുത്ത് ഫിലിം ഫെഡറേഷന്റെ സഹായത്തോടെ പുറത്തിറക്കിയത്. തിയേറ്റര് ഉടമകള് വിചാരിച്ചില്ലായിരുന്നെങ്കില് ഈ ചിത്രങ്ങള് വെളിച്ചം കാണില്ലായിരുന്നു.\nതമിഴ്നാട്ടിലും ആന്ധ്രയിലും ചിത്രങ്ങള് പ്രദര്‍ശിപ്പിക്കുന്നതിന് തിയേറ്റര് ഉടമകള് പണം നല്‍കാറില്ല. സിനിമ പ്രദര്‍ശിപ്പിക്കുന്നതിന് തിയേറ്റര് ഉടമകള് പണം നല്‍കുകയാണ് പതിവ്.\nഉത്തമന് എന്ന സിനിമ പുറത്തിറങ്ങാന് വൈകിയത് അതിലെ നായകനായി അഭിനയിച്ച താരത്തിന്റെ വാശി കൊണ്ടുകൂടിയാണ്. കിട്ടാനുള്ള അഞ്ച് ലക്ഷം കിട്ടിയിട്ട് പടമിറക്കിയാല് മതിയെന്നാണ് താരം പറഞ്ഞത്. അതേ സമയം മഴത്തുള്ളിക്കിലുക്കം പൂര്‍ത്തിയാക്കുന്നതിന് ദിലീപ് മൂന്ന് ലക്ഷം രൂപ സഹായിക്കുകയുണ്ടായി- ബഷീര് പറഞ്ഞു.


പലിശ കൂട്ടുമെന്നും ഇല്ലെന്നും വാദങ്ങൾ : Deepika.com Business News\nമുംബൈ: റിസർവ് ബാങ്ക് ഇന്നു പലിശനിരക്ക് കൂട്ടുമോ ഇല്ലയോ? ധനകാര്യ നിരീക്ഷകർ രണ്ടു തട്ടിലാണ്. ഭൂരിപക്ഷം പേർ ഇന്നു നിരക്ക് കൂട്ടില്ലെന്നു പറയുന്നു. മറ്റുള്ളവർ ഇന്നു കൂട്ടുമെന്നും. 2014 ജനുവരിക്കുശേഷം റിസർവ് ബാങ്ക് പലിശനിരക്ക് വർധിപ്പിച്ചിട്ടില്ല.\nഎല്ലാവരും സമ്മതിക്കുന്ന കാര്യമുണ്ട്. ഈ ധനകാര്യവർഷം രണ്ടുതവണയെങ്കിലും റീപോ നിരക്ക് കൂട്ടും. അതു ജൂണിൽ തുടങ്ങുമോ ഓഗസ്റ്റിൽ തുടങ്ങുമോ എന്നതിലാണു തർക്കം.പലിശനിരക്കിന്‍റെ ഗതി ഇനി മുകളിലോട്ടാണ്. പല കാരണങ്ങൾ അതിനുണ്ട്. ഏറ്റവും പ്രധാനം അമേരിക്ക പലിശ കൂട്ടുന്നതാണ്. അവർ പലിശ കൂട്ടുന്പോൾ നിക്ഷേപം അങ്ങോട്ടു പായും. അതു പിടിച്ചുനിർത്താൻ ഇവിടെയും പലിശ കൂട്ടിയേ മതിയാകൂ.\nക്രൂഡ് ഓയിൽ വില വീപ്പയ്ക്ക് 75 ഡോളറിനടുത്താണ്. 80 വരെ കയറിയിട്ടു താണതാണത്. ഇനിയും കയറുമെന്നാണു പലരും കരുതുന്നത്. ക്രൂഡ് ഉയർന്നുനില്ക്കുന്നതു വിലക്കയറ്റം കൂട്ടും. ജനുവരി ഒന്നിനുശേഷം ക്രൂഡ് വില 15 ശതമാനം കയറി.\nരാജ്യത്ത് ചില്ലറ വിലക്കയറ്റം കൂടിവരികയാണ്. സേവനമേഖലയിലെ വിലക്കയറ്റം ആറു ശതമാനം കവിഞ്ഞു. ഇതെല്ലാം നിരക്ക് കൂട്ടാൻ പ്രേരിപ്പിക്കുന്ന ഘടകങ്ങളാണ്. ജനുവരി-മാർച്ചിലെ ഉയർന്ന ജിഡിപി വളർച്ച (7.7 ശതമാനം)യും നിരക്ക് കൂട്ടുന്നതിന് അനുകൂലമാണ്.\nസ്റ്റേറ്റ് ബാങ്ക് ഓഫ് ഇന്ത്യയുടെ ഗവേഷണ റിപ്പോർട്ടായ ഇക്കോറാപ് പലിശ കൂട്ടില്ലെന്ന അഭിപ്രായമാണു പ്രകടിപ്പിച്ചത്. ഡിബിഎസ് ഗ്രൂപ്പിന്‍റെ ഇന്ത്യ ഇക്കണോമിസ്റ്റ് രാധിക റാവു ഇന്നുതന്നെ നിരക്ക് കൂട്ടുമെന്നു കരുതുന്നു. കൊട്ടക് ഇന്‍റർനാഷണൽ ഇക്വിറ്റീസിന്‍റെ വിലയിരുത്തലിൽ ഇന്നു നിരക്ക് കൂട്ടില്ല. ഓഗസ്റ്റിലേ കൂട്ടൂ.\nസാധാരണ രണ്ടു ദിവസം ചേരുന്ന പണനയ കമ്മിറ്റി ഇത്തവണ മൂന്നു ദിവസമാണു ചേരുന്നത്. തിങ്കളാഴ്ച ആരംഭിച്ച യോഗത്തിന്‍റെ തീരുമാനം ഇന്ന് 2.30നു പുറത്തുവിടും.റീപോ നിരക്ക്: തീർത്തും ഹ്രസ്വകാല ആവശ്യത്തിനു വാണിജ്യബാങ്കുകൾ റിസർവ് ബാങ്കിൽനിന്നു പണം വായ്പയെടുക്കുന്പോൾ ഈടാക്കുന്ന പലിശ. ഇപ്പോൾ ആറു ശതമാനമാണിത്. ഇതു കൂട്ടുകയും കുറയ്ക്കുകയും ചെയ്യുന്നതനുസരിച്ച് ബാങ്ക് മേഖലയിലെ മറ്റു പലിശകൾ നീങ്ങും.


സംസ്ഥാനത്ത് എൽഡി.എഫിന് ഭരണത്തുടർച്ച പ്രവചിചച്ച് എബിപി – സീ വോട്ടർ പ്രീപോൾ അഭിപ്രായ സർവേ – EBM News Malayalam\nതിരുവനന്തപുരം : സംസ്ഥാനത്ത് എൽഡി.എഫിന് ഭരണത്തുടർച്ച പ്രവചിചച്ച് എബിപി – സീ വോട്ടർ പ്രീപോൾ അഭിപ്രായ സർവേ. ഒപീനിയൻ പോൾ ഫലം 40% വോട്ടും 83-91 സീറ്റുകൾ വരെ നേടി എൽഡിഎഫ് അധികാരം നിലനിർത്തും. യുഡിഎഫിന് 33% വോട്ടും 47 മുതൽ 55 വരെ സീറ്റും സർവേ പ്രവചിക്കുന്നത്. ബിജെപിക്ക് 13% വോട്ടും രണ്ട് വരെ സീറ്റുമാണ് പ്രവചനത്തിലുള്ളത്.\nതമിഴനാട്ടിൽ യുപിഎ സഖ്യത്തിനാണ് മുന്നേറ്റം പ്രവചിച്ചിരിക്കുന്നത് ഡിഎംകെ കോൺഗ്രസ് സഖ്യത്തിന് 154 മുതൽ 162 സീറ്റ് വരെ ലഭിക്കും . എഐഡിഎംകെ ബിജെപി തുടങ്ങിയവർ ഉൾപ്പൊടുന്ന എൻഡിഎ സഖ്യം 58-66 സീറ്റുകൾ നേടുമെന്ന് പോൾ ഫലം പറയുന്നു.\nപുതുച്ചേരിയിൽ ആദ്യമായി ബിജെപി സർക്കാർ അധികാരത്തിൽ വരുമെന്നും പ്രവചനം 17-21 സീറ്റുകൾ നോടുമെന്നാണ് ഫലം കോൺഗ്രസിന് 8-12 സീറ്റുകളാണ് ഇവിടെ പ്രവപിച്ചിരിക്കുന്നത്\nഅസമിൽ 68 മുതൽ 76 സീറ്റ് വരെ നേടി ബിജെപി സഖ്യം അധികാരം നിലനിർത്തുമെന്ന് സർവേ പറയുന്നു. കോൺഗ്രസിന് 43 മുതൽ 51 സീറ്റ് വരെ ലഭിച്ചേക്കും. മറ്റുള്ളവർക്ക് അഞ്ച് മുതൽ 10 വരെ സീറ്റ് ലഭിച്ചേക്കുമെന്നും പ്രവചിക്കുന്നു.\nബംഗാളിൽ മമത ബാനർജി സർക്കാർ തുടർഭരണം നേടും. 148- 164 സീറ്റുകൾ വരെ തൃണമൂൽ കോൺഗ്രസ് നോടും ബിജെപിക്ക് 92 മുതൽ 108 വരെ സീറ്റുകൾ നേടിയേക്കുമെന്നും സർവേ വിലയിരുത്തൽ.


മക്കളുടെ നന്മയാണോ നിങ്ങൾ ആഗ്രഹിക്കുന്നത്? എങ്കിൽ ഈ കാര്യങ്ങൾ ഒരിക്കലും ചെയ്യരുത് | Parenting Tips\nFriday 09 February 2018 05:31 PM IST : By സ്വന്തം ലേഖകൻ\nമക്കളുടെ നന്മയാണോ നിങ്ങൾ ആഗ്രഹിക്കുന്നത്? എങ്കിൽ ഈ കാര്യങ്ങൾ ഒരിക്കലും ചെയ്യരുത്\nFriday 09 February 2018 05:31 PM IST\nമക്കളുടെ നന്മയ്ക്കായി എന്തും മനസ്സറിഞ്ഞ് ചെയ്യുന്നവരാണ് അച്ഛനമ്മമാർ. എന്നാൽ മക്കളെ സന്തോഷിപ്പിക്കാൻ എന്ത് ചെയ്താലും അത് കുട്ടികൾക്ക് നല്ലതേ വരുത്തുകയുള്ളു എന്ന വിശ്വാസം ശരിയാണോ? നമ്മൾ അവരുടെ നന്മയ്ക്കായി ചെയ്യുന്നതെല്ലാം നല്ലതാണോ? എന്നാല് മാതാപിതാക്കൾ മക്കളുടെ നല്ലതിനു വേണ്ടി ചെയ്യുന്ന പലതും ദോഷമായി മാറിയേക്കാം. ഇതാ അങ്ങനെ അറിയാതെ ചെയ്യുന്ന ചില അബദ്ധങ്ങൾ. അവ എങ്ങനെ ഒഴിവാക്കാമെന്നും പരിഹരിക്കാമെന്നും നമുക്ക് നോക്കാം.


വടക്കന് കേരളത്തില് തോരാമഴ; മറ്റന്നാള് അതീതീവ്രമഴയ്ക്ക് സാധ്യത; മുന്നറിയിപ്പ് - Samakalika Malayalam\nവടക്കന് കേരളത്തില് തോരാമഴ; മറ്റന്നാള് അതീതീവ്രമഴയ്ക്ക് സാധ്യത; മുന്നറിയിപ്പ്\nBy സമകാലിക മലയാളം ഡെസ്‌ക് | Published: 06th August 2019 07:09 PM |\nLast Updated: 06th August 2019 07:09 PM | A+A A- |\nകോഴിക്കോട്: വടക്കന് കേരളത്തില് കനത്ത മഴ തുടരുന്നു. ഉച്ചകഴിഞ്ഞ് കോഴിക്കോട്, വയനാട്, മലപ്പുറം ജില്ലകളില് കനത്ത മഴയാണ് പെയ്തത്.\nവയനാട്ടില് അമ്പലവയല് കരിങ്കുറ്റിയില് റിസോര്‍ട്ട് നിര്‍മാണത്തിനിടെ മണ്ണിടിഞ്ഞ് ഒരാള് മരിച്ചു. സുല്‍ത്താന് ബത്തേരി കുപ്പാടി സ്വദേശി കരീം ആണ് മരിച്ചത്. അടിവാരത്ത് പുഴയില് കാണാതായ ചേളാരി സ്വദേശി പ്രതീഷ് എന്ന ഉണ്ണിയുടെ മൃതദേഹം ഒരു ദിവസത്തെ തിരച്ചിലിനൊടുവില് കണ്ടെത്തി. നാടുകാണി ചുരം ഇടിഞ്ഞതിനെ തുടര്‍ന്ന് ഗതാഗതം ഭാഗികമായി തടസ്സപ്പെട്ടു.\nകനത്ത മഴയില് കോഴിക്കോട് നഗരത്തിലെ താഴ്ന്ന പ്രദേശങ്ങള് വെള്ളത്തിനടിയിലായി. മാവൂര് റോഡില് നിരവധി കടകളില് വെള്ളംകയറി. പയിടത്തും വെള്ളക്കെട്ട് രൂപപ്പെട്ടു. മലയോര മേഖലകളിലും തീരപ്രദേശങ്ങളിലും താമസിക്കുന്നവര് ഭീഷണിയിലാണെന്നാണ് റിപ്പോര്‍ട്ട്.\nഅടുത്ത ദിവസങ്ങളില് കേരളത്തില് പല ജില്ലകളിലും കനത്ത മഴ പെയ്യുമെന്നാണ് കേന്ദ്ര കാലാവസ്ഥാ നിരീക്ഷണ കേന്ദ്രത്തിന്റെ മുന്നറിയിപ്പ്.\nഓഗസ്റ്റ് ആറ്, ഏഴ്, എട്ട്, ഒമ്പത് തീയതികളില് വിവിധ ജില്ലകളില് കേന്ദ്ര കാലാവസ്ഥാ നിരീക്ഷണ കേന്ദ്രം റെഡ്, ഓറഞ്ച് അലര്‍ട്ടുകള് പ്രഖ്യാപിച്ചിട്ടുണ്ട്. വടക്കന് ബംഗാള് ഉള്‍ക്കടല്, പശ്ചിമബംഗാളിന്റെ തീരപ്രദേശം എന്നിവിടങ്ങളിലായി രൂപപ്പെട്ട ന്യൂനമര്‍ദം അടുത്ത 48 മണിക്കൂറില് ശക്തമായ മഴയ്ക്ക് ഇടയാക്കുമെന്നാണ് മുന്നറിയിപ്പ്.\nആഗസ്റ്റ് എട്ടിന് ഇടുക്കി, മലപ്പുറം, കോഴിക്കോട് എന്നി ജില്ലകളില് 'റെഡ്' അലേര്‍ട്ട് പ്രഖ്യാപിച്ചു. 24 മണിക്കൂറില് 204 മില്ലി മീറ്ററില് കൂടുതല് മഴ പെയ്യാന് സാധ്യതയുണ്ടെന്നാണ് മുന്നറിയിപ്പ്. തുടര്‍ച്ചയായ ദിവസങ്ങളില് അതിതീവ്ര മഴ പെയ്യുന്ന സാഹചര്യത്തില് വെള്ളപ്പൊക്കം, ഉരുള്‍പൊട്ടല് തുടങ്ങിയവയ്ക്ക് സാധ്യതയുണ്ടെന്നും മുന്നറിയിപ്പില് വ്യക്തമാക്കുന്നു.\nആഗസ്റ്റ് ആറ് മലപ്പുറം, കോഴിക്കോട്, കണ്ണൂര്, കാസര്‍ഗോഡ്\nഏഴ് എറണാകുളം, ഇടുക്കി, മലപ്പുറം, കോഴിക്കോട്, വയനാട്, കണ്ണൂര്\nഎട്ട് തൃശ്ശൂര്, പാലക്കാട്, വയനാട്, കണ്ണൂര്, കാസര്‍ഗോഡ്\nഒമ്പത് ഇടുക്കി, തൃശ്ശൂര്, മലപ്പുറം, കോഴിക്കോട്, വയനാട്, കാസര്‍ഗോഡ്\nആഗസ്റ്റ് ആറ് എറണാകുളം, ഇടുക്കി, തൃശ്ശൂര്, പാലക്കാട്, വയനാട്\nഏഴ് തിരുവനന്തപുരം, കൊല്ലം, പത്തനംതിട്ട, ആലപ്പുഴ, കോട്ടയം, തൃശ്ശൂര്, പാലക്കാട്, കാസര്‍ഗോഡ്\nഒമ്പത് എറണാകുളം, പാലക്കാട്, കണ്ണൂര്\nപത്ത് എറണാകുളം, ഇടുക്കി, തൃശ്ശൂര്, പാലക്കാട്, വയനാട്, കോഴിക്കോട്, മലപ്പുറം കണ്ണൂര്, കാസര്‍ഗോഡ്\nവടക്കന് കേരളം കനത്ത മഴ കോഴിക്കോട്


Home/Latest News/കുറച്ചു പണം ഈ പാവങ്ങള്‍ക്ക് കൊടുക്ക്, എന്നിട്ട് ഒരു പോസ്റ്റ് ഇട്; ആര്യയ്ക്ക് എതിരെ വിമര്‍ശനം\nബിഗ് ബോസ് ഷോ നിര്‍ത്തിയെങ്കിലും ആര്യയ്ക്കെതിരെയുളള വിമര്‍ശനങ്ങള് ഇപ്പോഴും തുടരുകയാണ്. ദിവസങ്ങള്‍ക്ക് മുമ്ബാണ് അസുഖബാധിതനായി കഴിയുന്നൊരാളെ സഹായിക്കണമെന്ന് ആവശ്യപ്പെട്ട് ആര്യയെത്തിയിരുന്നു.\nഇതുപോലെ എത്രയോ ജീവിതങ്ങള് ഉണ്ട് , എല്ലാവരെയും ചിലപ്പോള് സഹായിക്കാന് പറ്റി എന്ന് വരില്ല എന്നാലും പറ്റുന്ന പോലെ നമുക്ക് എല്ലാവര്‍ക്കും ഒരുമിച്ചു ഒന്ന് ശ്രമിച്ചൂടെ ?? ഇങ്ങനെ ഒരു അവസ്ഥയില് ചോദിക്കാന് പാടുണ്ടോ എന്നറിയില്ല പക്ഷെ പറ്റുന്നവര് ഇവരെ ഒന്ന് സഹായിക്കണം . നമ്മള് എല്ലാവരും ഒരുമിച്ചു ശ്രമിച്ചാല് സാധിക്കാത്തതായി ഒന്നുമില്ലെന്നും താരം കുറിച്ചിരുന്നു. പോസ്റ്റിന് കീഴിലായി നിരവധി പേരാണ് കമന്‍റുകളുമായെത്തിയത്.\nകുറച്ചു ഈ പാവങ്ങള്‍ക്ക് കൊടുക്ക്. എന്നിട്ട് ഒരു പോസ്റ്റ് ഇട് . മനഃസാക്ഷിയുള്ളവര് ഇവിടെയുണ്ട്. അവര്‍ക്ക് സഹായിക്കാന് നിങ്ങളുടെ ഒത്താശ വേണ്ട ഇങ്ങനെ പോകുന്നു വിമര്‍ശന കമന്റുകള്.\nകൂടുതല് പേരും വിമര്‍ശിച്ചപ്പോള് കുറച്ചു പേരാണ് ആര്യയുടെ തീരുമാനത്തിന് കൈയടിയുമായെത്തിയിട്ടുള്ളത്. എന്തായാലും പോസ്റ്റ് ഇതിനകം തന്നെ വൈറലായി മാറിക്കഴിഞ്ഞിട്ടുണ്ട്.


ഉത്ര കൊലക്കേസ്: സാക്ഷിമൊഴി വസ്തുതാപരമല്ല, വിദഗ്ധ സമിതിയുടെ തെളിവുകള്‍ക്ക് ആധികാരികതയില്ല; ജീവപര്യന്തം ശിക്ഷയ്‌ക്കെതിരെ സൂരജ് അപ്പീല് നല്‍കി... » NEWS 22\nHome/Breaking News/ഉത്ര കൊലക്കേസ്: സാക്ഷിമൊഴി വസ്തുതാപരമല്ല, വിദഗ്ധ സമിതിയുടെ തെളിവുകള്‍ക്ക് ആധികാരികതയില്ല; ജീവപര്യന്തം ശിക്ഷയ്‌ക്കെതിരെ സൂരജ് അപ്പീല് നല്‍കി…\nNEWS22 EDITOR Jan 4, 2022\tBreaking News, Latest News, Local News, Newz TV, Slider Comments Off on ഉത്ര കൊലക്കേസ്: സാക്ഷിമൊഴി വസ്തുതാപരമല്ല, വിദഗ്ധ സമിതിയുടെ തെളിവുകള്‍ക്ക് ആധികാരികതയില്ല; ജീവപര്യന്തം ശിക്ഷയ്‌ക്കെതിരെ സൂരജ് അപ്പീല് നല്‍കി… 50 Views\nഉത്ര കൊലക്കേസില് മാപ്പ് സാക്ഷിയുടെ മൊഴി വസ്തുതാപരമല്ലെന്ന് ആരോപണവുമായി പ്രതി സൂരജ് ഹൈക്കോടതിയില്. ഇരട്ടജീവപര്യന്തം ശിക്ഷയ്ക്ക് വിധിച്ചുകൊണ്ടുള്ള വിചാരണക്കോടതി ഉത്തരവിനെതിരെ സൂരജ് ഹൈക്കോടതിയില് നല്‍കിയ ഹര്‍ജിയിലാണ് ഇക്കാര്യം അറിയിച്ചിരിക്കുന്നത്. കേസില് തനിക്കെതിരായ തെളിവുകള്‍ക്ക് ആധികാരികതയില്ല. പാമ്ബുകളുമായി ബന്ധപ്പെട്ട് തന്റെ ഫോണില് നിന്നും തന്റെ ചിത്രങ്ങള് വീണ്ടെടുത്തിട്ടില്ല.\nവിദഗ്ധ സമിതി കേസില് ഹാജരാക്കിയ തെളിവുകള്‍ക്ക് ആധികാരികതയില്ലെന്നും സൂരജിന്റെ ഹര്‍ജിയില് പറയുന്നുണ്ട്. അപ്പീല് ഫയലില് സ്വീകരിച്ച ഹൈക്കോടതി ഡിവിഷന് ബെഞ്ച്, എതിര്‍കക്ഷികള്‍ക്ക് നോട്ടീസ് അയക്കാനും ആവശ്യപ്പെട്ടു. ഉത്ര വധക്കേസില് ഭര്‍ത്താവ് കൂടിയായ പ്രതി സൂരജിന് കോടതി ഇരട്ട ജീവപര്യന്തമാണ് ശിക്ഷയായി വിധിച്ചത്. ഉത്രയെ മൂര്‍ഖനെ ഉപയോഗിച്ച് കൊലപ്പെടുത്തിയതിന് ജീവപര്യന്തം തടവ്, ഉത്രയെ അണലിയെ ഉപയോഗിച്ച് നേരത്തെ\nകൊലപ്പെടുത്താന് ശ്രമിച്ചതിന് ജീവപര്യന്തം തടവ്, വിഷവസ്തു ഉപയോഗിച്ചതിന് പത്ത് വര്‍ഷം തടവ്, തെളിവ് നശിപ്പിച്ചത് ഏഴ് വര്‍ഷം. എന്നിങ്ങനെ നാല് ശിക്ഷകള് ആണ് കോടതി വിധിച്ചത്. ജീവപര്യന്തം തടവ് ശിക്ഷ ഒരുമിച്ച് അനുഭവിച്ചാല് മതിയെങ്കിലും പത്തും, ഏഴും ആകെ 17 തടവുശിക്ഷ സൂരജ് ആദ്യം അനുഭവിക്കണം. ഇതിന് ശേഷമായിരിക്കും ജീവപര്യന്തം തടവുശിക്ഷ ആരംഭിക്കുക. പ്രതിയുടെ പ്രായവും ഇതിനു മുമ്ബ് കുറ്റകൃത്യങ്ങളില് ഒന്നും പങ്കാളിത്തം ഇല്ലാത്തതും കണക്കിലെടുത്താണ് സൂരജിനെ വധശിക്ഷയില് നിന്നും ഒഴിവാക്കിയത്.\nPrevious കൊറോണ മൂര്‍ച്ഛിച്ച് 28 ദിവസം കോമയിലായി, യുവതിയെ വയാഗ്ര നല്‍കി രക്ഷപെടുത്തി ഡോക്ടര്‍മാര്…\nNext കോണ്‍ക്രീറ്റ് മിക്സിംഗ് മെഷീന് സ്കൂട്ടറുമായി കൂട്ടിയിടിച്ച് സ്കൂട്ടര് യാത്രികന് ദാരുണാന്ത്യം\nറേഷന് മണ്ണെണ്ണയുടെ വില കൂട്ടി; ഇന്ന് മുതല് റേഷന് കടകളില് പുതുക്കിയ വില പ്രാബല്യത്തില്…\nരാജ്യത്ത് അതിതീവ്ര വൈറസ് ബാധിച്ചവരുടെ എണ്ണം വര്‍ദ്ധിക്കുന്നു; 20 പേര്‍ക്ക് കൂടി രോഗം: കേരളത്തില് 1600 പേരെ നിരീക്ഷിക്കും…


"ആ അസാന്നിധ്യം രാജ്യം തിരിച്ചറിയുന്നു'; മൻമോഹൻ സിംഗിന് പിറന്നാൾ ആശംസയുമായി രാഹുൽ |\nSaturday, September 26, 2020 11:10 AM IST\nന്യൂഡൽഹി: മുന്‍പ്രധാനമന്ത്രി മന്‍മോഹന് സിംഗിന് പിറന്നാളാശംസകള് നേർന്ന് രാഹുൽ ഗാന്ധി. അദ്ദേഹത്തെപ്പോലെ രാജ്യത്ത് കഴിവുറ്റ ഒരു പ്രധാനമന്ത്രിയുടെ കുറവ് അനുഭവപ്പെടുന്നുണ്ടെന്ന് രാഹുൽ ട്വിറ്ററിൽ കുറിച്ചു.\n"മന്‍മോഹന് സിംഗിനെപ്പോലെ ആഴമുള്ള ഒരു പ്രധാനമന്ത്രിയുടെ അഭാവം ഇന്ത്യയില് അനുഭവപ്പെടുന്നുണ്ട്. അദ്ദേഹത്തിന്‍റെ സത്യസന്ധതയും അര്‍പ്പണബോധവും, എല്ലാവര്‍ക്കും പ്രചോദനമാണ്' രാഹുല് വ്യക്തമാക്കി.\nമൻമോഹൻ സിംഗിന്‍റെ 88-ാം ജന്മദിനമാണ് ഇന്ന്. പ്രധാനമന്ത്രി നരേന്ദ്ര മോദിയും ട്വിറ്ററിലൂടെ അദ്ദേഹത്തിന് ആശംസകൾ നേർന്നു. മൻമോഹൻ സിംഗിന് ദീർഘവും ആരോഗ്യകരവുമായ ജീവിതം നേരുന്നുവെന്നാണ് മോദി ട്വീറ്റ് ചെയ്തത്.


സൂറ: യൂസുഫിന്റെ വേറിട്ട ചിത്രീകരണം | islamonlive.in\nവായിക്കുന്തോറും വിസ്മയം തീർക്കുന്ന അധ്യായമാണ് സൂറ: യൂസുഫ് . തീർത്തും വ്യത്യസ്തമായ രീതിയിലുള്ള നാടകീയമായ ആവിഷ്കാരമാണ് അതിന്റെ പ്രത്യേകത. ആ അധ്യായം മന:പ്പാഠം പഠിക്കാൻ തുടങ്ങിയ കാലത്ത് ഒരു തിരക്കഥപോലെ കഥാരംഗങ്ങളെ കോർത്തു കോർത്ത് രംഗങ്ങളായി പഠിക്കുന്ന രീതിയായിരുന്നു അവലംബിച്ചത്. അങ്ങനെ പഠിക്കാൻ ശ്രമിച്ച മറ്റൊരധ്യായം സൂറ: കഹ്ഫാണ്. എങ്കിലും ഒറ്റ കോർവയിൽ ചില പ്രത്യേക സംഭവ വികാസങ്ങളിലേക്ക് പരന്നൊഴുകുന്നതാണ് കഹ്ഫ് . ജോർദാനീ എഴുത്തുകാരൻ ഐമൻ ഉതൂമിന്റെ “അന യൂസുഫ് ” എന്ന നോവൽ വായിച്ചാൽ യൂസുഫ് അധ്യായത്തിന്റെ ബഹുവർണമായ നാടകീയ ചിത്രീകരണമാണ് മനസ്സിൽ നടക്കുക. പ്രമുഖ ഫലസ്ത്വീനീ എഴുത്തുകാരൻ അദ്ഹം ശർഖാവീ അതിനെഴുതിയ റിവ്യൂ കൂടി വായിച്ചാൽ സൂറ: യൂസുഫിന്റെ പാരായണം നിത്യ ജീവിതത്തിൽ പതിവാകും …..\nനോവലിലെ ചില വാങ്മയ ചിത്രങ്ങൾ മലയാളി വായനക്കാരുമായി പങ്കുവെയ്ക്കുന്നു :-\n1- ചിലർ നമ്മളെ വെറുക്കുന്നത് നമ്മുടെ ഗുണങ്ങൾ കൊണ്ടാണ് ; നമ്മുടെ തെറ്റുകൾ കൊണ്ടല്ല.\nയൂസുഫ് (അ) സുന്ദരനായിരുന്നു..\nകുടുംബത്തോട് സദാ ദയാ വായ്പുള്ള കൂടെപ്പിറപ്പ് ..\nസ്വഭാവത്തിൽ അവരെ പോലെ ആയിരുന്നില്ല..\nഎന്നിട്ടും അദ്ദേഹത്തെ പൊട്ടക്കിണറ്റിലിട്ടു ചെന്നായ തിന്നുവെന്ന കള്ളക്കഥയിറക്കി. അതിനെല്ലാം കാരണമായതോ അദ്ദേഹത്തിന്റെ നിർമല സ്വഭാവത്തെ പിതാവ് ഏറെ ഇഷ്ടപ്പെട്ടിരുന്നതും\n2- നാം പ്രതീക്ഷിക്കാത്ത ഇടങ്ങളിൽ നിന്നാണ് വാക്കാലുള്ള ‘കുത്ത് ‘ വരുന്നതെന്നും ചെന്നായയിൽ നിന്ന് രക്ഷപ്പെട്ട യൂസുഫാവുന്ന ബാലൻ തന്റെ സഹോദരന്മാരുടെ ” ഇവൻ കട്ടെങ്കിൽ അവനും കട്ടിട്ടുണ്ട്” (12:77) എന്ന യാതൊരു തെളിവുമില്ലാത്ത, തീർത്തും സംഗതമല്ലാത്ത കുത്തുവാക്കിൽ നിന്ന് സുരക്ഷിതനാവാൻ യുവാവായപ്പോൾ യൂസുഫ് നബിക്ക് പോലുമായില്ല.\n3- റബ്ബ് നമുക്ക് തന്ന നന്മ എല്ലാവരോടും ഒരു പോലെ പറയരുതെന്ന് മനസ്സിലാക്കാൻ ആ ഉടപ്പിറപ്പുകളുടെ അസൂയ കാരണമായി..\nകാരണം ചിലർക്കെങ്കിലും ദൃഷ്ടികൾ കുടുസ്സായിരിക്കും; അത്തരക്കാരുടെ ഹൃദയങ്ങൾ വളരെ ഇടുങ്ങിയതാവും ….അവർ നോക്കുന്നത് സ്വന്തം കൈയിലുള്ളതിനെക്കാൾ മറ്റുള്ളവരുടെ കയ്യിലുള്ളതിലേക്കാവും … അത്തരം മനസ്സുകൾ പാരമ്പര്യമല്ല; വ്യക്തിഗതമാണ്\n4- കുറ്റവാളികൾ ചിലപ്പോൾ ഉപദേശകരുടെ വസ്ത്രം ധരിക്കുമെന്ന് മനസ്സിലാക്കാൻ കഴിയുന്നത് ചെറിയ സംഭവമല്ല.\nപിശാച് മുമ്പ് നമ്മുടെ പിതാവായ ആദം (അ)മിനോട് പറഞ്ഞു:\n“ഞാൻ നിങ്ങൾക്ക് അനശ്വരതയുടെ മരം ഏതെന്ന് പറഞ്ഞു തരട്ടേ?? (20:120)\nഅപ്രകാരം തന്നെ യൂസുഫിന്റെ സഹോദരന്മാർ പിതാവായ യഅ്ഖൂബിനോടു പറഞ്ഞു:\n“ഞങ്ങൾ അവന്റെ ഉപദേശികളാണ് , സംരക്ഷകരും ” (12:11 – 12)\n5- തിന്മകൾ ഏറ്റക്കുറച്ചിലുള്ളതാവാം.ആളുകൾ അവരുടെ നന്മയിൽ വ്യത്യാസപ്പെട്ടിരിക്കുന്നതുപോലെ അവരുടെ തിന്മയിലും വ്യത്യസ്തരാണ്. ഗൂഢാലോചനക്കിടയിൽ ഒരു ജേഷ്ടൻ പറഞ്ഞത് : നിങ്ങൾ യൂസുഫിനെ കൊല്ലരുത് ( 12:10)എന്നാണ്.\nഉപ്പാന്റെയടുത്ത് സംരക്ഷിക്കപ്പെട്ടു കൂടായെന്ന അസൂയ എല്ലാവരേയും പോലെ അയാൾക്കുമുണ്ടായിരുന്നു.\n6- നമ്മുടെ ആശങ്കകൾ പിന്നീട് നമുക്കെതിരെയുള്ള\nകോടാലിയായി മാറുമെന്ന് മനസ്സിലാക്കാം …\nയഅ്ഖൂബ് (അ) മക്കളോട് പങ്ക് വെച്ച\n“ചെന്നായ അവനെ തിന്നുമെന്ന് ഞാൻ ഭയപ്പെടുന്നു.” (12:13) എന്ന ആശങ്ക ” അവനെ ചെന്നായ തിന്നുവെന്ന്” (12:17) പറഞ്ഞ് സഹോദരങ്ങൾ പിതാവിന്റെ മുതലെടുത്തു …\n7- തികഞ്ഞ കുറ്റകൃത്യം ചെയ്യുമ്പോഴും ചില പഴുതുകൾ ക്രിമിനലുകൾ അറിയാതെ ന്യായാധിപന് വീണുകിട്ടും.( divine loopholes) ..കുറ്റവാളിക്ക് ശ്രദ്ധിക്കാൻ കഴിയാത്ത വലിയ ഒരു പഴുതായിരുന്നു “ചെന്നായ തിന്നിട്ടും കീറാത്ത കുപ്പായം “. അതെ, അവർ സുന്ദരമായ തിരക്കഥയുണ്ടാക്കിയിട്ടും യൂസുഫിന്റെ കുപ്പായം കീറാൻ മറന്നു. കുട്ടിയെ തിന്നിട്ടും ഒരു പോറലുപോലുമേല്ക്കാത്ത കുപ്പായം അങ്ങിനെ ചരിത്രത്തിലെ ദൈവിക പഴുതായിരുന്നു.\n8 -നന്മയും തിന്മയും നമ്മൾ ഉപയോഗിക്കുന്ന രീതിയിൽ നിന്നാണ് ഉരുവം കൊള്ളുന്നത്.\nഉപരി സൂചിത കുപ്പായം ഒരുകാലത്ത് അവരുടെ നുണയുടെ ഉപകരണമായിരുന്നു.\nപിന്നീട് രാജാവിന്റെ കൊട്ടാരത്തിൽ കഥാനായകന്റെ നിരപരാധിത്വത്തിന്റെ തെളിവായി മാറുന്നുണ്ട്. കഥാന്ത്യത്തിൽ പിതാവിന്റെ മരുന്നായും ചികിത്സയായുമത് വികസിക്കുന്ന നാടകീയത (dramatic elements) പ്രത്യേകം ശ്രദ്ധിക്കണം.\n9- ഈ ലോകത്തെ എത്ര വിലപ്പെട്ട വസ്തുവും ഭൗതിക വിപണിയിൽ നാമമാത്ര തുകക്ക് വില്ക്കപ്പെടുമെന്ന്\nയൂസുഫിന്റെ ചരിത്രം സാക്ഷി . അടിമച്ചന്തയിൽ വില്ക്കപ്പെട്ട പയ്യൻ ആ നാട്ടിലെ ഭാവി ഭരണാധികാരിയായിരുന്നുവെന്ന് വാങ്ങിയവരോ വിറ്റവരോ അറിഞ്ഞിരുന്നില്ല.\n10- സ്കൂളുകളും സർവ്വകലാശാലകളും പാഠപുസ്തകങ്ങളുമെല്ലാം വെറും നിമിത്തങ്ങൾ മാത്രം.\nയഥാർത്ഥ ഗുരു പടച്ചവനാണ് :\n“സ്വപ്നങ്ങളുടെ വ്യാഖ്യാനം അദ്ദേഹത്തെ പഠിപ്പിക്കാം.” 12: 6, 21,101\n“നാം അവന് അധികാരവും ജ്ഞാനവും നൽകിയിട്ടുണ്ട്” (12:22)\nഒരാളുടെ തഖ്വയുടെ അളവനുസരിച്ച് റബ്ബാണ് അറിവ് നൽകുന്നത്.\n” അല്ലാഹുവിനെ ഭയപ്പെടുക, അവൻ നിങ്ങളെ പഠിപ്പിക്കും.” (2 : 282 )\nവിഷയം ഒരിക്കലും ബുദ്ധിയുടെ വിഷയമായിരുന്നില്ല, പ്രത്യുത ഹൃദയങ്ങളുടെ കാര്യമായിരുന്നു!\n11- ഉദാരമനസ്കൻ തന്റെ വേണ്ടപ്പെട്ടവരെ ഒറ്റിക്കൊടുക്കുന്നില്ലെന്ന് യൂസുഫ് നബിയുടെ ചരിത്രം വ്യക്തമാക്കുന്നു. താൻ സഞ്ചരിച്ച ഇടങ്ങളെ കുറ്റം പറയുന്നവനോ താൻ കുടിച്ച കിണറ്റിൽ തുപ്പുന്നതോ\nമാന്യന്മാർക്ക് ചേർന്നതല്ല . പരമാവധി അത്തരം സന്ദർഭങ്ങളിൽ :\n” റബ്ബ് ശരണം, അവനാണ് എന്റെ വാസസ്ഥലം മഹത്തരമാക്കിയത്” ( 12:23)എന്നാവും വെളിപ്പെടുത്തൽ .\n12- തെറ്റ് പറ്റാത്തത് റബ്ബിന്റെ സംരക്ഷണത്തിലുള്ളവർക്കാണെന്നും തന്റെ ആഗ്രഹങ്ങൾക്ക് പിന്നാലെ പായുന്നവൻ അവയുടെ പരീക്ഷണങ്ങളിൽ പെടുമെന്നും ആരെങ്കിലും നാഥനോടൊപ്പമുണ്ടെങ്കിൽ അവന്റെ പ്രയാസങ്ങളിൽ അവനോടൊപ്പമുണ്ടാവുമെന്നും മനസ്സിലാക്കാൻ യൂസുഫ് ചരിത്രം ധാരാളം !\n13- നാം ചെയ്യാൻ ആഗ്രഹിക്കാത്തത് ചെയ്യാൻ ലോകം മുഴുവൻ നമ്മെ നിർബന്ധിക്കാനാവില്ലെന്നു മണിയറക്ക് പകരം ജയിലറ തെരെഞ്ഞെടുത്ത യൂസുഫെന്ന യുവാവിന്റെ കഥ വ്യക്തമാക്കുന്നു.\nസാഹചര്യങ്ങളെയും സന്ദർഭങ്ങളെയും പഴിച്ച്\nതന്റെ തെറ്റുകളെ ന്യായീകരിക്കുന്നവനല്ല; അടഞ്ഞ വാതിലിന്റെയും സുന്ദരികളായ സ്ത്രീകളുടേയും പ്രലോഭനങ്ങളിൽ വിനഷ്ടമാവാനുള്ളതല്ല വിശ്വാസിയുടെ ശക്തിയും സൗന്ദര്യവുമെന്ന് വ്യക്തമാവാൻ സൂറ: യൂസുഫ് 23-33 വരെയുള്ള തിരക്കഥ എമ്പാടും.\n14 – ഉപ്പയുടേയും ഉമ്മയുടേയും സംരക്ഷണത്തിൽ നിന്ന് പൊട്ടക്കിണറ്റിന്റെ ഇരുട്ടിലേക്കും വഴിവാണിഭക്കാരനിൽ നിന്നും കൊട്ടാരത്തിലേക്കും മണിയറയിൽ നിന്നും ജയിലറയിലേക്കും തുടർന്ന് അധികാര സ്ഥാനങ്ങളിലേക്കും വ്യത്യസ്ഥ രീതിയിൽ ഉത്ഥാന പതനങ്ങൾക്കു വിധേയനാവേണ്ടി വരുന്നതാണ് വിശ്വാസിയുടെ ജീവിതമെന്നും അന്തിമ വിശകലനത്തിൽ നഷ്ടമെന്ന് പറയുവാൻ അവനൊന്നും ഉണ്ടാവില്ലെന്നും നാമറിയുന്നത് യൂസുഫ് നബിയുടെ ചരിത്രം വായിച്ചാലാണ്.\n15- റബ്ബ് എന്തെങ്കിലും നന്മ വെളിപ്പെടുത്താൻ ആഗ്രഹിക്കുന്നുവെങ്കിൽ ആർക്കുമത് മറയ്ക്കാൻ കഴിയില്ലെന്ന് മനസ്സിലാക്കാൻ പ്രസ്തുത ചരിത്രം മതി.\n16- അടിച്ചമർത്തപ്പെട്ട ധാരാളം നിരപരാധികൾ ജയിലിൽ ഉണ്ടെന്നും പാപം ചെയ്യാത്തതിന്റെ പേരിലും ആളുകൾ ജയിലിൽ പോകാമെന്നും പൂർണമായ നീതി പുലർത്താൻ ദൈവിക കോടതിയിലേ സാധ്യമാവൂ എന്നും അനീതി ആളുകൾക്കിടയിൽ എക്കാലത്തും സുപരിചിതമാണെന്നുമുള്ള ചില ചിത്രങ്ങൾ നമുക്കീ ചരിത്രത്തിൽ ദീക്ഷിക്കാം..\n17- വിശ്വാസത്തിന്റെ മാധുര്യം ജീവിതത്തിന്റെ കയ്പ്പിനെ കീഴടക്കും. യൂസുഫിന്റെ വിശ്വാസത്തിന്റെ മാധുര്യം അദ്ദേഹത്തിന്റെ തടവറയുടെ കയ്പ്പ് മറപ്പിക്കുവാൻ പോന്നതായിരുന്നു. സത്യപ്രബോധകൻ ഏത് ഇരുട്ടറയിലാണെങ്കിലും അവന്റെ നിയോഗിത ലക്ഷ്യം മറക്കില്ല എന്നും ഈ ചരിത്രം ഉണർത്തുന്നു.\n18- എല്ലായിടത്തും പ്രാർഥനകൾക്ക് ഇടമുണ്ടെന്ന് മനസ്സിലാക്കാൻ കഴിയുന്ന കഥാംശങ്ങളാണ് സൂറ: യൂസുഫിലുടനീളം. കൊട്ടാരത്തിൽ അല്ലാഹുവിനോട് പ്രാർഥിക്കുന്ന യൂസുഫ് ജയിലിലെ തടവുകാരനാവുമ്പോഴും അവനോട് തന്നെയാണ് പ്രാർഥിക്കുന്നത് , മന്ത്രി പദവിലെത്തിയിട്ടും\nഅദ്ദേഹത്തിന്റെ പ്രാർത്ഥനാ മുഖം മാറുന്നില്ല.\n19- യഥാർത്ഥ ലോഹത്തിന് എത്ര\nസ്ഥലം മാറിയാലും ഗുണം കുറയില്ല.\nജയിലിൽ, പൊതുവെ ജയിൽ പുള്ളികളിൽ കാണാത്ത നന്മ നിറഞ്ഞ പ്രകൃതം അദ്ദേഹത്തിലവർ കണ്ടെത്തി വിളംബരം ചെയ്യുന്നു :”ഞങ്ങൾ നിങ്ങളെ നന്മ ചെയ്യുന്നവരിൽ ഒരാളായി കാണുന്നു” (12:36 )രാജ്യത്തെ ഭരണാധികാരിയായപ്പോഴും അവിടുത്ത്കാർക്ക് അദ്ദേഹത്തോട് ക്ഷമ ചോദിച്ച് കൊണ്ട് ഉണർത്താനുള്ളതും അതേ വാചകങ്ങൾ മാത്രമായിരുന്നു (12:44)\n20- എല്ലാ തിന്മകൾക്കും പിന്നിൽ അസൂയയാണെന്ന് യൂസുഫ് കഥയിൽ നിന്ന് മനസ്സിലാക്കാം.\nആകാശ / സ്വർഗത്തിൽ മനുഷ്യൻ ചെയ്ത ആദ്യത്തെ പാപമാണിത്. അതവിടെ നിന്ന് അവരെ ഇറക്കിവിടാൻ മാത്രം ശക്തമായിരുന്നു.ഭൂമിയിലെത്തി മനുഷ്യൻ ചെയ്ത ആദ്യത്തെ പാപവും അസൂയ തന്നെയായിരുന്നു. തദ്വാരാ ഹാബീൽ സ്വസഹോദരൻ ഖാബീലിനാൽ വധിക്കപ്പെടുകയായിരുന്നു. അതേ അസൂയ കൊണ്ട് തന്നെയാണ് യൂസുഫിനെ ഉടപ്പിറപ്പുകൾ പൊട്ടക്കിണറ്റിൽ തള്ളിയതും.\n21- അഴിമതിക്ക് കാരണം വിഭവങ്ങളുടെ അഭാവമല്ല; കൈകാര്യം ചെയ്യുന്നവരുടെ ദുരുപയോഗമാണ്. ഈജിപ്തിലെ ജനങ്ങളെ വരൾച്ചയിൽ നിന്ന് രക്ഷിച്ചപ്പോൾ യൂസുഫ് (അ) അവർക്ക് പുതിയ വിഭവങ്ങളൊന്നും കൊണ്ടുവന്നില്ല; മറിച്ച് പഴയ വിഭവങ്ങളുടെ ഉപഭോഗത്തിന്റെ പുതിയ ഭരണപരമായ മാനസിക പക്വത നടപ്പിലാക്കുകയായിരുന്നു.\nഅഥവാ മിച്ച ബഡ്ജറ്റ് നടപ്പിലാക്കാൻ ഉപഭോഗ സംസ്കാരത്തിന്റെ അച്ചടക്കം അനിവാര്യമാണെന്ന് തെര്യപ്പെടുത്തുകയായിരുന്നു അദ്ദേഹം.\n22- ഈ ലോകം ശരിയും തെറ്റും തമ്മിലുള്ള ഉഗ്രമായ സംഘർഷത്തിന്റേതാണ്. അന്ത്യനാൾ വരെ അതു തുടരുകയും ചെയ്യും. അവിടെ സൈനികർ മാത്രമാണ് മാറുന്നത്.. രാജ പത്നിയുമായുള്ള സമരം യൂസുഫിന്റെ പാതിവ്രത്തത്തിന്റേയും കെട്ടിലമ്മയുടെ\nകാമത്തിന്റെയുമാണ്. ബാല്യത്തിൽ സഹോദരങ്ങളുമായുള്ള അദ്ദേഹത്തിന്റെ പിണക്കങ്ങൾ ആരുടേയും കുട്ടിക്കാലത്തെ സ്നേഹത്തിന്റെയും കുട്ടിക്കുശുമ്പിന്റേതുമൊക്കെയായിരുന്നു ..\n23- ആസൂത്രണം ചെയ്യാനും സ്വേച്ഛയെ നിയന്ത്രിക്കാനുമുള്ള പാഠങ്ങൾ ധാരാളമുണ്ട് യൂസുഫ് ചരിത്രത്തിൽ . വരൾച്ച നേരിടാൻ മാത്രമല്ല; സഹോദരന്റെ സ്നേഹം നഷ്ടപ്പെടാതിരിക്കാനും വേണ്ടത് ബോധപൂർവ്വമായ ഇടപെടലുകളാണെന്ന് ഈ ചരിത്രം പരിശോധിച്ചാൽ മനസ്സിലാകും.\n24- ആരും ചിന്തിക്കാത്ത ആയുധമാണ് റബ്ബ് എപ്പോഴും യുദ്ധത്തിനായി തിരഞ്ഞെടുക്കുന്നതെന്ന് മനസ്സിലാക്കാൻ ഈ ചരിത്രം ഹേതുവാണ്. ജയിലിന്റെ മതിലുകൾ തകർത്ത് യൂസുഫിനെ പുറത്തുകടത്താനുള്ള ശക്തരും പരുഷരുമായ ദൂതന്മാരെ അയയ്ക്കാൻ അവന് കഴിയുമായിരുന്നു. പക്ഷേ രാജാവിന്റെ സ്വപ്നത്തിലൂടെ എത്ര സുന്ദരമായാണ് അദ്ദേഹത്തെ പുറത്തു കൊണ്ട് വന്നത്.\n25- സ്ഥാനങ്ങൾ ബാധ്യതയാണെന്നും ആദരവല്ലെന്നും\nമനസ്സിലാക്കാനുമുള്ള ചിലയിടങ്ങൾ യൂസുഫ് ചരിതത്തിലുണ്ട്. ഭൂമിയിലെ ഖജനാവുകൾ സ്വന്തമാക്കാനുള്ള വ്യഗ്രതയല്ല; മറിച്ച് അവ വിതരണം ചെയ്യുക എന്നതായിരുന്നു അദ്ദേഹത്തിന്റെ മുൻഗണനാക്രമം . അതിനേക്കാൾ കൂടുതൽ സമൂഹത്തിന് ആവശ്യമുള്ളത് ബോധ്യപ്പെട്ടിരുന്നുവെങ്കിൽ ആ ബാധ്യത തന്നെ\n26- സ്നേഹത്തിന് കണ്ണില്ലെങ്കിലും അകക്കണ്ണുണ്ടെന്നും നിറമില്ലെങ്കിലും മണമുണ്ടെന്നും മനസ്സിലാക്കാൻ യൂസുഫിന്റെ രംഗാവിഷ്കാരം ഉപകാരപ്പെടും. സ്നേഹിച്ചിട്ടുള്ളവർക്ക് മാത്രമേ അത് തിരിച്ചറിയൂ. അതുകൊണ്ടാണ് യൂസുഫിന്റെ കുപ്പായമവരുടെ കൈയ്യിലുണ്ട് എന്നറിയുന്നതിന് മുമ്പ് അന്ധനായിരുന്ന യഅ്ഖൂബ് സ്വന്തം പുത്രന്റെ സുഗന്ധം കണ്ടെത്തിയത്.\nഅത് വിളിച്ച് പറഞ്ഞതും.\n27- റബ്ബിനോടല്ലാതെ ആരോടും നമ്മുടെ സങ്കടവും ദുഃഖവും പരാതിപ്പെടരുതെന്ന് യൂസുഫ് ചരിത്രം മനസ്സിലാക്കിത്തരുന്നു.\n28- ബന്ധം നിലനിർത്തുന്നതിന് പലതും അവഗണിക്കണമെന്നും\nചിലതെങ്കിലും മനസ്സിലാകാത്തത് പോലെ പ്രവർത്തിക്കണമെന്നും അർഥഗർഭമായ നിശബ്ദത തുടർന്നാൽ സംഘർഷം ചെറുക്കുവാനും ലക്ഷ്യം നേടുവാനും കഴിയുമെന്ന് യൂസുഫ് നബിയുടെ രംഗാവിഷ്കാരം ബോധ്യപ്പെടുത്തുന്നു.\nﺳﻴﺪ ﻗﻮﻣﻪ ﺍﻟﻤﺘﻐﺎﺑﻲ\nഎന്നാൽ പൊട്ടത്തരമല്ലെന്നും വലിയ നന്മകൾ പ്രതീക്ഷിച്ച് തൽക്കാലം പുലത്തുന്ന നിശബ്ദതയാണെന്നും യൂസുഫ് നബി (അ ) ജീവിതത്തിന്റെ അവസാന രംഗങ്ങൾ മനസ്സിലാക്കിത്തരുന്നു.\n(ഐമൻ ഉതൂമ് എന്ന എഴുത്തുകാരന്റെ സർഗ്ഗാത്മക ശൈലി കൂടുതൽ ബോധ്യപ്പെടാൻ അന യൂസുഫ് വായിക്കുകതന്നെ വേണം …)


news | 1750 ഡോളർ ഫീസ് അടച്ചവർക്ക് മാത്രമായി ഫോർച്ച്യുണിന്റെ ഓൺലൈൻ സംവാദം; സോഷ്യൽ മീഡിയ ഉപഭോക്താക്കൾ മയക്കുമരുന്ന് അടിമകൾക്ക് സമാനമെന്ന് പൊട്ടെത്തെറിച്ച് മേഗൻ - MarunadanMalayalee.com\n1750 ഡോളർ ഫീസ് അടച്ചവർക്ക് മാത്രമായി ഫോർച്ച്യുണിന്റെ ഓൺലൈൻ സംവാദം; സോഷ്യൽ മീഡിയ ഉപഭോക്താക്കൾ മയക്കുമരുന്ന് അടിമകൾക്ക് സമാനമെന്ന് പൊട്ടെത്തെറിച്ച് മേഗൻ\nOctober 14, 202009:27 AM IST Permalink\nനിരവധി വർഷങ്ങൾ ഇൻസ്റ്റാഗ്രാം ഉപഭോക്താവായിരുന്ന മേഗൻ മെർക്കലിന് വീണ്ടുവിചാരമുണ്ടായതാണോ അതോ തന്റെ ഭൂതകാലത്തെ മറച്ചുപിടിക്കാനുള്ള ശ്രമമാണോ എന്ന് വ്യക്തമല്ല, പക്ഷെ, ഇപ്പോൾ സോഷ്യൽ മീഡിയയ്ക്കും ഉപഭോക്താക്കൾക്കും എതിരെ ആഞ്ഞടിച്ചെത്തിയിരിക്കുകയാണ് മേഗൻ. സമൂഹ മാധ്യമങ്ങൾ ഉപയോഗിക്കുന്നവർ ലഹരിമരുന്നുകൾക്ക് അടിമകളായവർക്ക് തുല്യമാണെന്നാണ് ഇപ്പോൾ മേഗൻ പറയുന്നത്. ചൊവ്വാഴ്‌ച്ച നടന്ന ഫോർച്യുണിന്റെ മോസ്റ്റ് പവർഫുൾ വുമൺ നെക്സ്റ്റ് ജെൻ വിർച്വൽ ഉച്ചകോടിയിലാണ് അവർ ഈ അഭിപ്രായ പ്രകടനം നടത്തിയത്.1750 ഡോളർ ഫീസ് നൽകിയവർക്ക് മാത്രമായിരുന്നു ഈ ഉച്ചകോടിയിൽ പങ്കെടുക്കാൻ കഴിഞ്ഞത്.\nലോകത്തിൽ ചില വസ്തുക്കളുണ്ട്, അവയുമായി കൂടുതൽ സമയം ചെലവഴിക്കുന്നവരെ നമ്മൾ അവയുടെ ഉപയോക്താക്കൾ എന്ന് വിളിക്കും. മയക്കുമരുന്നിനൊപ്പം കൂടുതൽ സമയം ചെലവഴിക്കുന്നവരും ഉപയോക്താവാണ് സമൂഹ മാധ്യമത്തിൽ കൂടുതൽ സമയം ചെലവഴിക്കുന്നവരും ഉപയോക്താവാണ്, അവർ പറയുന്നു. ഇത് രണ്ടും ഒരുപോലെ ജനങ്ങളുടെ ആരോഗ്യത്തിന് ഹാനികരമാണെന്നാണ് മേഗൻ പറയുന്നത്.\nമയക്കു മരുന്നുകൾക്ക് ജനങ്ങളെ അടിമകളാക്കാനുള്ളത്ര കഴിവ് സോഷ്യൽ മീഡിയകൾക്കുമുണ്ടെന്ന് താൻ വിശ്വസിക്കുന്നു എന്നാണ് മേഗൻ പറഞ്ഞത്. താൻ കുറേയധികം കാലമായി സമൂഹ മാധ്യമങ്ങളിൽ സജീവമല്ലെന്നും അവർ പറഞ്ഞു. എന്നാൽ, ഹാരിയെ കണ്ടെത്തുന്നതിനു മുൻപ് മേഗൻ ധാരാളം വർഷം സമൂഹ മാധ്യമങ്ങളിൽ സജീവമായിരുന്നു. ഒരു നടിയെന്ന നിലയിൽ സ്വയം പ്രചാരം നൽകാനും അതുപോലെ തന്റെ ലൈഫ്സ്‌റ്റൈൽ ബ്ലോഗിന് പ്രചാരം നൽകാനും മേഗൻ സമൂഹ മധ്യമങ്ങൾ കാര്യക്ഷമമായി ഉപയോഗിച്ചിട്ടുണ്ട്.\nഓരോ ദിവസത്തെ ഭക്ഷണം, വസ്ത്രം, ഒഴിവുകാല യാത്രകൾ തുടങ്ങി നിരവധി വ്യക്തിപരമായ കാര്യങ്ങൾ മേഗൻ സമൂഹ മധ്യമങ്ങൾ വഴി പങ്കുവച്ചിട്ടുണ്ട്. എന്തിനധികം, ഹാരിയുമായുള്ള ബന്ധം പോലും ആദ്യമായി പുറത്തറിയിച്ചത് സമൂഹമാധ്യമങ്ങളിലൂടെയായിരുന്നു. 2018-ൽ ഹാരിയുമായുള്ള വിവാഹ നിശ്ചയം പ്രസിദ്ധപ്പെടുത്തിയതിന് തൊട്ടു പിനാലെയാണ് 1.9 ദശലക്ഷം ഫോളോവേഴ്സ് ഉണ്ടായിരുന്ന തന്റെ ഇൻസ്റ്റാഗ്രാം, ഫേസ്‌ബുക്ക്, ട്വിറ്റർ അക്കൗണ്ടുകൾ മേഗൻ അടച്ചുപൂട്ടിയത്.\nസമൂഹ മാധ്യമങ്ങളിൽ അക്കൗണ്ട് വേണ്ടെന്നാണ് ഇപ്പോൾ താൻ തീരുമാനിച്ചിരിക്കുന്നതെന്നും അവർ പറഞ്ഞു. ഇത് തനിക്ക് തികച്ചും മനസ്സമാധാനം നൽകുന്നു. അതിനുശേഷം, സമൂഹ മാധ്യമങ്ങൾ നമ്മളിൽ ഉണ്ടാക്കുന്ന സ്വാധീനത്തെ കുറിച്ചും പ്രത്യാഘാതങ്ങളെ കുറിച്ചും മേഗൻ വിവരിച്ചു. സമൂഹ മാധ്യമങ്ങൾ നമ്മളോട് എന്താണ് ചെയ്യുന്നത് എന്നറിയുവാൻ അതിന്റെ ഉപരിതലം ഉരച്ചു നോക്കാൻ നാം തുടങ്ങിയിട്ടേയുള്ളു. ഇനിയും അതിന്റെ ആഴങ്ങളിലേക്ക് പോകേണ്ടതുണ്ട്. അവർ ഉച്ചകോടിയിൽ പങ്കെടുത്ത യുവാക്കളോടായി പറഞ്ഞു.\nബ്രിട്ടൺ രാജകുടുംബത്തിലെ പ്രശ്‌നങ്ങളിൽ കൂടുതൽ വിവരങ്ങൾ പുറത്ത്\nസ്വന്തം പിതാവിനെയും ചതിയനെന്നു വിളിച്ച് മേഗൻ\nബക്കിങ്ഹാം പാലസിൽ കൊട്ടാര വിപ്ലവം തുടരുന്നു